

Bizantinologul Endre v. Ivânka (1902-1974) provine dintr-o familie mixtă, 
austro-ungară, pe linie maternă înrudit cu poetul Richard von Schaukel, iar pe 
linie paternă membru al aristocraţiei maghiare, numele său complet fiind: Endre 
Ivânka de Draskocz et Jordanfold. Tatăl său, Emmerich (Imre) v. Ivânka, a fost 
preşedinte al Consiliului de Miniştri la Budapesta. Fost elev al celebrului Schotten- 
gymnasium din Viena, Endre v. Ivânka nu urmează o carieră politică, cum poate 
ne-am fi aşteptat, ci una academică, umanistă. Studiază doar pentru un an teologia 
la Viena, optând în cele din urmă pentru filologie clasică şi istoria filosofici, unde 
i-a audiat cu precădere pe Hans Friedrich v. Arnim (al său spiritus rector ), Edmund 
Hauler, Ludwig Rademacher, Alfred Kappelmacher şi Paul Kretschmer. In 1926 
îşi susţine teza de doctorat la Viena sub îndrumarea profesorului v. Arnim, pe 
care îl va şi urma în viziunea sa despre Aristotel. In 1935, sub îndrumarea profeso¬ 
rului Akos v. Pauler, îşi susţine teza de abilitare la Universitatea din Budapesta. 
Endre v. Ivânka a făcut carieră universitară, predând în 1938-1941 la Universi¬ 
tatea din Budapesta (profesor asociat), iar în 1941-1944 la Universitatea din 
Cluj; din 1945 a fost profesor invitat la Universitatea din Viena, apoi, din 1947, 
profesor extraordinar la Universitatea din Graz, unde a devenit titular în 1961, 
predând până în 1969. Deşi Endre v. Ivânka a preferat să publice mai degrabă 
studii, cele trei volume reprezintă şi astăzi repere în studiul filosofiei bizantine: 
Hellenisches und Christliches imfmhbyzantinischen Geistesleben (Viena, 1948), Plato 
Christianus, Ubemahme und Umgestaltung des Platonismus durcb die Văter 
(Johannes Verlag Einsiedeln, 1964/1990) şi Rhomderreich und Gottesvolk. Dos 
Glaubens-, Staats- und Volksbewusstsein der Byzantiner und seine A uswirkung auf 
die ostkirchlich-osteuropăische Geisteshaltung (Alber Verlag Freiburg, 1968). A fost 
iniţiator şi coordonator între 1954 şi 1966 al colecţiei de izvoare traduse în limba 
germană Byzantinische Geschichtsschreiber, apărută la Editura Styria din Viena. 

Soţiei mele 




NOTA TRADUCĂTORULUI 


A-l traduce pe Endre v. Ivanka este o provocare! Deşi nativ de limbă 
germană, are pentru germana de astăzi un stil aproape ne-german. Frazele 
lungi, în care subordonatele curg în cascadă, te obligă nu de puţine ori 
să iei lectura de la capăt, asemănându-te astfel unui om pe cale să se piardă 
într-un labirint. In traducere a fost aproape imposibilă „ruperea" frazei. 
Textul este dificil nu din cauza vreunui exces de metafore şi expresii, ci 
din cauza unei sintaxe complicate. Nici terminologia nu este întotdeauna 
obişnuită pentru o astfel de temă, el preferând de multe ori termenilor 
ştiinţifici consacraţi pe cei cu rezonanţă poetică, dovedindu-se, astfel, şi 
făuritor de limbaj filosofic, unealtă potrivită pentru ideile sale. 

Pe de altă parte, observând structura cărţii, îţi dai seama că autorul, 
dacă nu şi-a propus de la bun început, cu siguranţă a reuşit să scrie în cele 
din urmă două cărţi într-una. De altfel, ne şi atenţionează în introducerea 
sa cu privire la acest lucru. Notele de subsol în cazul anumitor capitole 
sunt adevărate expuneri în sine, uneori aproape independente de textul 
de deasupra, iar ocolirea lor ar reprezenta din partea cititorului o greşeală. 
In plus, în varianta românească am dat în traducere şi textele care au fost 
citate în original de autor şi nu au fost dublate de o traducere. Este cazul 
cu precădere al citatelor din autori de limbă latină pe care Endre v. Ivanka, 
probabil din reflex didactic, a considerat că nu mai este necesar să 
le traducă. Toate aceste traduceri făcute de mine au fost încadrate 

între paranteze şi semnalate prin (n. tr.). Tot prin (n. tr.) am punctat 
intervenţiile mele explicative din subsolul paginii. 

O problemă a ridicat-o traducerea cuvintelor compuse care îl au în 
componenţă pe „Geist“ sau derivatele lui. Deoarece „Geist“, termen deo¬ 
potrivă teologic şi filosofic, poate fi tradus atât ca spirit sau intelect, cât 
şi ca duh în sens religios, am optat, la redarea lui în limba română, pentru 
forma cea mai apropiată de original insinuată de context. O problemă 
în acest sens a ridicat-o termenul „Geistwesen", în cazul căruia am optat 
pentru varianta „fiinţă spirituală", în sensul de raţională, intelectuală şi nu 
duhovnicească, iar compusul „Zwischengeistwesen" l-am tradus prin 
„fiinţă/e spirituală/e intermediară/e“, termen care se referă la lumea inteli¬ 
gibilă, ierarhic constituită, a filosofiei neoplatonice. Termenul german 
„Inbegriff" a fost tradus, în funcţie de context, ca sumă, model, prototip, 
el având toate aceste sensuri în limbajul filosofic german. Cuvântul „elin" 
nu are întotdeauna sensul de păgân, înrădăcinat în limbajul bisericesc. 

Deoarece pe pagina a şasea a originalului german era specificat că: 
„Din motive de tehnică tipografică, toate cuvintele greceşti au fost trans- 
literate cu caractere latine. Din această cauză, anumite inconsecvenţe de 
ortografie pot fi scuzate", am considerat potrivit să le redau în ediţia 
românească în grafie greacă, socotind că astfel voi fi în consonanţă cu 
dorinţa neîmplinită a autorului. Pentru verificarea acestei re-transliterări 
îi mulţumesc colegului Constantin Georgescu, iar lui Alexandru Mihăilă 
pentru anumite precizări cu privire la forma corectă a denumirilor unor 
popoare antice în limba română. 



INTRODUCERE 


Este o realitate general recunoscută şi, de fapt, de la sine 
înţeleasă că, prin apariţia creştinismului şi prin răspândirea lui în 
spaţiul culturii lumii antice, disputele esenţiale şi problemele 
vieţii intelectuale se mută în plan religios şi teologic, iar deciziile 
fundamentale ale istoriei culturii acestei perioade se iau în plan 
teologic. De cele mai multe ori, se trage concluzia - conştient sau 
inconştient - că istoria culturii acestei perioade nu ar mai avea 
nimic de-a face cu istoria culturii antice greco-romane şi se trece 
cu vederea că în jocul multiplu de forţe, care face din istoria cul¬ 
turii acestui timp un spectacol atât de mişcător, tocmai forţele fun¬ 
damentale şi tendinţele esenţiale ale vieţii intelectuale greco-antice 
sunt cele active, nu doar ca adversare păgâne a ceva cu adevărat 
nou, ale creştinismului care pătrunde în această lume culturală, ci, 
cel puţin în aceeaşi măsură, ca forme de expresie intelectuală şi 
mijloace de expunere a conţinutului revelat al credinţei de care 
creştinismul însuşi se foloseşte. Deoarece, iată, transcendentul, 
revelatul, trebuie vestit într-un limbaj imanent, omenesc, ca să poată 
fi înţeles de epoca aceea căreia i se adresează şi de lumea culturală 
în care intră; în fine (ceea ce trebuie să ne preocupe în mod 
deosebit în continuare), acestea acţionează ca tendinţă de desfi¬ 
gurare a creştinismului în sensul de mod dominant de gândire, 

în măsura în care se încearcă dezbrăcarea lui de caracterul de 
noutate, adaptarea lui la mediul intelectual în care intră, la ţinuta 
intelectuală dominantă din cadrul acestuia, se încearcă, aşadar, 
„turnarea vinului nou în burduf vechi". In diversele denaturări 
care apar în propovăduirea şi formularea învăţăturii creştine, în 
erezii, continuă să existe tendinţele fundamentale ale vieţii cultu¬ 
rale greco-antice, aşa cum ele s-au dezvoltat înainte de apariţia 
creştinismului, dar şi în disputa cu el. Scopul studiului de faţă este 
de a demonstra, urmări şi prezenta în amănunt continuarea exis¬ 
tenţei elementului greco-antic prin intermediul ereziilor, felul în 
care cum conţinutul fundamental al învăţăturii creştine a răzbit în 
ciuda ameninţărilor şi a desfigurărilor, până când, în cele din urmă, 
elementul creştin a biruit pericolul existent în întrebuinţarea 
modului grecesc de a filosofa şi a fost în stare să pună elementele 
de adevăr din gândirea antică grecească în slujba propovăduirii şi 
a expunerii adevărului său propriu şi, în acest fel, să apară sinteza 
dintre experierea creştină a lumii şi gândirea grecească, sinteză pe 
care noi o numim teologie. 

Astfel, istoria culturii secolelor IV-VIII este pusă în contextul 
potrivit şi este înţeleasă din perspectiva premiselor şi a condiţiilor 
ei prealabile de ordin istorico-spiritual aşa cum, pe de altă parte, 
istoria culturii greco-antice poate fi urmărită în existenţa ei ulte¬ 
rioară neîntreruptă (chiar dacă în transpunerea în plan teologic) 
de-a lungul secolelor până în consecinţele ei ultime. Cunoaşterea 
continuităţii spirituale în acest domeniu a fost inhibată până 
acum - cu puţine excepţii - de repulsia faţă de includerea vieţii 
intelectuale creştine a acestor secole în contextul istoriei generale 
a culturii. Este o prejudecată total nefondată că ereziologia aces¬ 
tor secole este considerată doar o ramură a istoriei teologiei şi a 
istoriei Bisericii, putând interesa istoria universală a culturii doar 
în această perspectivă. Total în partea opusă: istoria teologiei, 
adică expunerea şi formularea învăţăturii creştine, îl poate inte¬ 
resa în general pe cercetătorul Antichităţii probabil doar în măsura 
în care creştinismul a intervenit în epoca respectivă ca forţă 
istorică; ereziologia, dimpotrivă, aparţine, în orice caz, istoriei 

culturii universale a Antichităţii, deoarece putem observa în ea 
continuitatea existenţei forţelor şi a tendinţelor intelectuale ce 
caracterizează ca atare viaţa intelectuală antică grecească de 
dinainte de apariţia influenţei învăţăturii creştine şi independent 
de ea. A demonstra amănunţit aceasta - aşa cum e necesar să se 
întâmple în continuare - este o întreprindere care trebuie să 
creeze punţi de legătură între lucrarea filologului şi a istoricului 
filosofiei, care prelucrează istoria culturii antice ca întreg, şi cea 
a istoricului dogmelor şi a teologului, care analizează ereziile doar 
din punctul de vedere al învăţăturii creştine, să-i semnalizeze cer¬ 
cetătorului istoriei culturii existenţa pe mai departe a forţelor şi 
tendinţelor care sunt importante pentru imaginea întregului Anti¬ 
chităţii şi care permit cunoaşterea lucrării neîntrerupte a spiri¬ 
tului grec în cadrul istoriei culturii creştine până în veacurile de 
mai târziu. Iar, pe de altă parte, să-i dezvăluie teologului rădă¬ 
cinile propriu-zis culturalo-istorice ale fenomenelor care, tratate 
doar în cadrul creştinismului, pot să-i rămână inexplicabile din 
perspectiva motivelor şi a cauzelor lor. Dacă, uneori, tocmai 
teologului i se pare că elementul teologic, iar filologului, dimpo¬ 
trivă, că cel filologic, este expus prea pe larg sau prea pe scurt, 
atunci să se gândească la faptul că acest lucru a fost probabil necesar 
tocmai pentru ca teologului să i se clarifice fondul antic al erezii¬ 
lor creştine sau filologului să i se evidenţieze continuitatea şirului 
raţionamentelor antice în cadrul ereziilor creştine. Faptul că în 
legătură cu influenţele tratate aici ale curentelor intelectuale 
exercitate asupra vieţii culturale siriace, copte, armene, trebuie 
puse şi întrebări pe care orientalistul ar putea să le dezvolte cu mult 
mai multă competenţă, ar putea fi scuzat de încercarea de a face 
anumite conexiuni ce pot să-i scape în mod firesc orientalistului, 
atâta vreme cât se mişcă doar în spaţiul propriu de activitate. 
Lucrarea nu-şi propune să aducă ceva nou nici în domeniul orien- 
talisticii, nici în cel al teologiei, ci se doreşte o contribuţie pe care 
filologul poate să o realizeze în aceste domenii - şi vrea, pe de 
altă parte, să-i arate filologului că multe dintre problemele şi 
fenomenele de care se preocupă în sens strict în domeniul istoriei 

culturii antice continuă să existe şi aici şi să exercite o influenţă 
într-un cadru de care el, în general, nu este obişnuit să se preocupe. 

încă un cuvânt despre „note şi referinţe". Ele nu sunt concepute 
neapărat ca explicaţii care să clarifice textul expunerii şi să îl facă 
inteligibil. Scopul lor este, mai degrabă, să fundamenteze şi, 
adesea, chiar să completeze expunerea textului în faţa specialistului, 
iar, uneori, să explice şi să comenteze şi referinţele date prin citare 
în legătură cu una dintre afirmaţiile făcute în text. Acest lucru 
este valabil în special pentru note precum cea de-a şasea de la 
capitolul VII, care poate fi un comentariu la o scrisoare a lui 
Grigorie de Nyssa analizată acolo, fiind pentru specialist, cu 
siguranţă, un adaos dorit şi care, totuşi, nu este necesar pentru 
înţelegerea prezentării oferite în text. 



I. MOTIVUL GRECESC 
FUNDAMENTAL 


Principiul esenţial al filosofării greceşti poate fi cuprins în 
formula cu care Plotin schiţează problema fundamentală a 
filosofiei: este chestiunea dezbătută adesea şi de înţelepţii din 
vechime, şi anume cum a fost posibil din „Unul“, dacă este aşa 
cum noi spunem că este, să vină la existenţă multiplul, diada sau 
un alt număr şi nu a rămas în sine nemişcat, ci din el a izvorât 
multiplicitatea lucrurilor (Enn. V, 1, 6)*. Din străvechi timpuri, 
chiar din vremea filosofilor ionieni ai naturii, gândirea greacă este 
preocupată să găsească un principiu unic, primordial, simplu, din 
care mai apoi - în repetare intelectuală, inteligibilă a procesului 
real al venirii la existenţă - poate fi dedusă multiplicitatea feno¬ 
menelor felurit diferenţiate. Astfel, filosofii ionieni ai naturii caută 
principiul primordial, materia primordială, din a cărei conden¬ 
sare şi subţiere să devină explicabilă diversitatea lucrurilor şi a 
calităţilor; tot aşa vechii atomişti caută particulele de fiinţă 


' Vezi Plotin, Enneade, III- V, Ediţie bilingvă, traducere şi comentarii de 
Vasile Rus, Liliana Peculea, Marilena Vlad, Alexander Baumgarten, Gabriel 
Chindea, Elena Mihai, Editura Iri, Bucureşti, 2005, p. 495 (n. tr.). 

originare şi cele mai omogene, din a căror îmbinare şi împărţire 
diferite să poată fi înţelese diversitatea şi proprietăţile lumii reale; 
aşa caută eleaţii fiinţa cea una, nediferenţiată, pură, „fiinţarea în 
toate privinţele", care este întru totul fiinţă, în niciun caz nefiinţă 
şi, în consecinţă, fiinţa total finită, limitată, care este semi-fiinţă, 
semi-nefiinţă şi care decade la rangul de pur fenomen. Platon 
circumscrie în cele din urmă fiinţa primordială, principiul ori¬ 
cărei fiinţe, fiinţa supremă, „ideii de bine“, într-un mod care a 
devenit normativ pentru întreaga gândire de mai târziu şi caută 
să explice şi apariţia tuturor conţinuturilor şi formelor intelec¬ 
tuale, a tuturor arhetipurilor şi ideilor din „Unul suprem", într-un 
mod care face inteligibilă împreuna-existenţă a fiinţei şi a nefiinţei 
în existenţa finită, în măsura în care fiinţa finită este înţeleasă ca 
limitare şi determinare a fiinţei prin nefiinţă; iar conţinuturile 
determinate, finite, şi formele fiinţei sunt considerate subdivi¬ 
ziuni şi diferenţieri ale a-tot-fiinţei. Astfel, întregul univers de 
forme apare ca un sistem de idei care se dezvoltă intelectual din 
fiinţa primordială şi, dinspre fiinţa primordială, în mod logic 
„reflexiv", post-construit raţional, iar fiinţa reală a lucrurilor - 
ca imagine a ideilor în materia reductibilă (printr-o gândire neau¬ 
tentică) la cele mai simple raporturi matematice. Aristotel nu 
vorbeşte de fapt despre o „generare" a lucrurilor din fiinţă, pentru 
el formele (care alcătuiesc aici doar logic, nu ontologic, un sis¬ 
tem) şi materia sunt deopotrivă veşnice cu fiinţa supremă, cu 
„substanţa primă", cu mişcătorul universului - totuşi, această 
fiinţă supremă se află, ca formă pură, ca energie pură, fiinţă 
suficientă sie însăşi, în vârful ierarhiei formelor fiinţei. Şi asta 
chiar dacă nu ca izvor, măcar ca punct final al universului şi ca 
o chintesenţă a fiinţei, din a cărei plenitudine şi unitate ontologică 
exemplară sunt numite „per analogiam" toate celelalte trepte şi 
forme ale fiinţei ca „fiinţare" şi sunt sintetizate într-un concept 
comun, analog al fiinţei 1 . Stoa se întoarce iarăşi la materialismul 


1 Autorul a încercat să arate în studiul: „Die Behandlung der Metaphysik 
in Jăgers «Aristoteles»“, Scholastik, VII (1932), pp. 1-29, că, pentru metafizica 

filosofilor presocratici ai naturii, însă într-un mod mult spiritualist. 
Acelaşi foc primordial, din a cărui răcire treptată, consolidare şi 
configurare apare lumea diferenţiată a fiinţei (o veche idee hera- 
clită în sine şi pentru sine) şi care, ca principiu formator, străbate 
cosmosul, trăieşte ca „scânteie a sufletului" în fiecare om; iar dacă 
el trebuie considerat origine şi cauză a tuturor funcţiunilor 
sufleteşti şi intelectuale şi, din acest motiv, ca ceva intelectual, cu 
şi mai multă dreptate focul primordial poate fi considerat 
într-adevăr - dacă după învăţătură este şi ceva material - drept 
principiu intelectual cu care se află în armonie totală definiţia 
acestui principiu ca „de sine mişcător, viu, formator, care acţio¬ 
nează adecvat"; există tendinţa de a înţelege concepţia despre 
lume mai degrabă din punct de vedere monist, adică provenind 
dintr-un principiu primordial, decât ca o convingere cu adevărat 
materialistă, ceea ce stoicii lasă să se numească materie, chiar prin¬ 
cipiul sufletului şi originea sa cosmică, focul lumii. Că ei accen¬ 
tuează clar scara formelor fiinţei şi ordinea axiologică a diferitelor 
feluri de „materie", în fine, că materialitatea propriu-zisă este 
pentru ei rezultatul unui fel de „prăbuşire" din focul primordial 
pur şi din vigoarea formei amorfe, veşnic mişcătoare şi vie, aceasta 
arată cel mai bine că aici este vorba în definitiv şi în cazul lor de 
un singur principiu. Aceasta a facilitat sinteza dintre concepţia 
despre lume a stoicilor şi cosmologia Timaios-ului platonic aşa 
cum se realizează în scrierea lui Pseudo-Aristotel Tlepi tcoopov 
npâc, AAeţâvdpov, în Somnium Scipionis şi, mai ales, în cosmo¬ 
logia lui Poseidonios şi a dus mai târziu la apariţia neoplato¬ 
nismului. Niciodată nu trebuie să se treacă cu vederea faptul că 
în cazul neoplatonismului nu este vorba de o revigorare a plato¬ 
nismului în Antichitatea târzie, ci că Platon - şi, de fapt, mai întâi 
şi mai întâi cosmologia din Timaios - este într-o oarecare măsură 


aristotelică, până la sfârşit a rămas fundamental motivul, că învăţătura despre 
liinţă, în general, este în acelaşi timp învăţătură despre fiinţa supremă şi pură, 
deoarece noţiunea generală de fiinţă poate fi întrebuinţată pentru toate treptele 
fiinţei doar pe baza analogiei generale despre fiinţa supremă. 

descoperit de stoici într-o haină nouă din punct de vedere filosofic, 
fiind încorporat în sistemul stoic (în timp ce Academia renunţase 
total la tradiţia platonică propriu-zisă), ceea ce în fapt a dus la spiri¬ 
tualizarea sistemului stoic în neoplatonism în sens total platonic, 
dar, în acelaşi timp, a şi trasat elementului platonic direcţia tipică 
stoic-monistă. Faptul că efectul asimilării scânteii sufletului cu focul 
primordial fundamentează nu doar analogia „macrocosmos-mi- 
crocosmos", ci duce din cea mai profundă raţiune a sufletului 
propriu orientat spre sine - în sens pur platonic spiritualist - şi la 
experienţa mistică, şi la contemplarea nemijlocită a cauzei lumii, 
a acelui Unu indivizibil, a fost posibil, fireşte, abia prin umplerea 
schemei cosmologice stoice de spiritul gnoseologiei platonice 2 ; 
moştenirea stoică în cadrul neoplatonismului constă în faptul că 
aici nu se mai opune în sens dualist, ca la Platon, lumea ideilor, 
izvorâtă în mod intelectual şi logic din Unul, pe de o parte, lumii 
fenomenale schimbătoare şi imperfecte, realizată în „ne-fiinţa“ 
materiei, pe de altă parte, ci că materia şi lumea materială sunt 
incluse în procesul emanaţiei cosmosului din Unul ca ultimul şi 
cel mai extrem val al revărsării fiinţei care se scurge mai întâi din 
Unul cel incomprehensibil, inefabil şi amorf în multiplicitatea 
ordonată a lumii ideilor, a vouc;-ului, adică a Koapoc; vor)Toq, 
apoi în sfera vie a ceea ce are suflet şi, în cele din urmă, în cea 
mai de jos, în cea a materialităţii. Din dualitatea dintre spiritual şi 
material, în mijlocul cărora tronează sufletul, pe de o parte ca prin¬ 
cipiu cognitiv receptor, pe de alta ca principiu mişcător al vieţii, 
a rezultat o ierarhie care cuprinde întregul cosmos, pornind de la 
Unul, cel care se află dincolo de gândire şi de înţelegere, dincolo 
de orice formă şi determinare, trecând prin lumea formelor şi 
prin cea sufletească, coborând până în lumea materiei. Plotin încă 
este mulţumit de aceste principii, dar respinge în mod expres 


2 Fireşte, aici apare iarăşi ideea din perspectivă stoică cum că între cel mai 
intim tărâm al sufletului şi „Unul primordial" există identitate în natura cea 
mai profundă, iar scopul cufundării este de a deveni una, nu doar, ca la Platon, 
înrudire ontologică care duce nemijlocit la contemplare şi cunoaştere. 

„distincţiile logice inutile" ale fiinţei (II, 9, 2) care sunt inserate 
între Unul şi Multiplul formelor şi conţinuturilor cunoaşterii 
drept construcţii metafizico-mitologice, pentru a face inteligibilă 
emanaţia din Unu ca proces logic. El rămâne constant împotriva 
unei distincţii ontologice între „Intelectul care se odihneşte" şi 
mişcarea sa, între intelectul care gândeşte şi intelectul care ştie că 
gândeşte. Nu este permisă acceptarea nici unei alte fiinţe în afară 
de Unul, Intelectul şi Sufletul (Enn. II. 9, 1) - dar neoplatonicii de 
mai târziu au păşit pe drumul respins de către Plotin al construc¬ 
ţiilor fiinţei şi, pe baza distincţiei dintre o „monadă participativă" 
şi o „monadă incomunicabilă", dintre Kocrfjoc; voeqoc şi Koofjoc; 
vor]TO<; (la care Produs mai introduce apoi un Kocjfioţ voeqo c, 
dpa Ktti vor|TOc;), în virtutea şirurilor logice ca: fiinţă - puterea 
liinţei - energia puterii, a ierarhiei fiinţei ca: fiinţă - viaţă - gândire 
sau a momentelor dialectice ale emanaţiei ca: odihnire în sine - 
emanaţie - revenire, au introdus un întreg şir de fiinţe spirituale 
intermediare între Unu şi diversitatea lumii ideilor. Ceea ce, pe 
de o parte, a permis definirea pluralităţii conţinuturilor fiinţei nu 
doar ca în cazul lui Platon ca divizare şi diferenţiere a a-tot-fiinţei 
iniţial una (Plotin refuzase să explice apariţia multiplicităţii idei¬ 
lor absolut din Unul), ci a lăsat să apară ca proces dialectic, compre¬ 
hensibil din punct de vedere filosofic. Iar pe de altă parte a dat 
posibilitatea integrării politeismului antic în această concepţie 
despre lume, elaborată în mod esenţial monist-monoteistic sau 
panteist, dar în niciun caz politeist, în măsura în care zeităţile 
i radiţionale sau orientale s-au situat ca fiinţe intermediare între 
I )umnezeul suprem, neapropiatul, incomprehensibilul, inefabilul 
A-toate-stăpânitor, şi lumea văzută, reală. Astfel, neoplatonismul 
lormează fundamentul filosofic care a făcut ca religia antică să fie 
capabilă de a mai trăi mult timp (căci, de fapt, concepţia neoplato- 
nîcă despre lume este cea în care se crede şi nicidecum cultele şi 
zeităţile antice ca atare), el este veşmântul filosofic prin care religia 
antică se salvează pentru a putea exista pe mai departe. Transforma¬ 
rea neoplatonismului în religia Antichităţii târzii, reinterpretarea 
platonismului în spirit religios, s-a realizat prin faptul că stoicismul 

târziu a făcut din concepţia despre lume a Timaios- ului, pe care 
Platon o socotea, de fapt, doar mit şi „parabolă", linia directoare 
a interpretării sale cosmologice, considerând Timaios-u\ „text de 
interpretat", adică „Sfântă Scriptură". Construcţia neoplatonică 
a multiplului din Unu, descinderea cosmosului, prin trepte şi 
entităţi intermediare, din divinitatea supremă, în sine neapropiată 
şi incomprehensibilă, este modul de gândire care corespunde 
principiului fundamental formulat mai sus şi care, în acelaşi timp, 
satisface pe deplin nevoile filosofice şi religioase ale Antichităţii 
greceşti târzii. 



II. ARIANISMUL 


Apariţia arianismului trebuie înţeleasă pornind de la această 
realitate spirituală menţionată. Este de înţeles că imediat ce învă¬ 
ţătura creştină a intrat în relaţie cu filosofia vremii şi s-a fixat în 
cadrele pretinse de ea 1 , noţiunile creştine de „putere şi înţelepciune 
a lui Dumnezeu" cu privire la Fiul născut din Tatăl, la „Cuvântul", 
la Logos şi cu privire la Duhul împărtăşit de Fiul, care purcede 
din ambii*, au fost concepute în sensul de fiinţe intermediare între 


1 Cât de mult a fost pregătită schema ariană de către filosofia timpului, şi nu 
doar de neoplatonismul evoluat, mai ales cel de factură plotiniană, ci şi de ceea 
i e se numeşte, în secolul al Il-lea, la modul cu totul general „platonism" şi care 
este, de fapt, neoplatonismul care deja se naşte, o dovedeşte scurta sinteză, 
oarecum prea schematizată, a sistemului platonic al lui Albinos; Tatăl este 
(„Dumnezeul prim" care poate fi numit şi Binele, Frumosul şi Adevărul şi ale 
> ami gânduri, potrivit cap. IX, sunt ideile), deoarece el este cauză a toate şi orien- 
loază Nous-ul ceresc şi sufletul lumii spre sine, conform gândurilor proprii. 
< iaci el, după voinţa sa, a umplut totul cu sine însuşi trezind sufletul lumii şi 
di ientându-1 spre sine însuşi şi este cauză a Intelectului. Acest Intelect (voug), pus 
iu ordine de Tatăl (KOO|ur|0Eu;), pune în ordine toată creaţia. Alkinoos (adică 
Albinos), Expunerea învăţăturii platonice, cap. X. 

' Autorul fiind romano-catolic, concepţia sa despre purcederea Duhului Sfânt 
. uprinde filioque (n. tr.). 

divinitatea supremă şi lumea creată, finită. Acesta a fost cazul 
tuturor celor care, din cauza schimbării situaţiei în raporturile de 
forţe ale religiilor şi din cauza schimbării complete a politicii 
religioase a lui Constantin, au fost câştigaţi pentru creştinism, la 
suprafaţă, în planul exterior, fără a fi dispuşi, în interior, să 
renunţe la tipul de gândire al filosofiei neoplatonice, la Weltan- 
schauiing-u\ cărturarilor de atunci 2 . Pur teologic, analizat din punct 
de vedere dogmatic, motivul fundamental al arianismului este 
principiul: „a existat o vreme când el nu era“, refuzul de a-1 
considera pe Fiul lui Dumnezeu co-etern şi consubstanţial cu 
Tatăl, întrucât, altminteri, s-ar ajunge la învăţătura despre doi 
dumnezei, reprezentarea Logosului ca instrument al creaţiei. Dar 
chestiunea propriu-zis fundamentală a acestei erezii este, totuşi, 
nostalgia elină după alcătuirea logică şi derivarea filosofică ale 
lumii finite din absolut 3 . Fireşte, asta nu reiese clar din polemica 
lui Atanasie, a primului mare critic al arianismului originar, 
deoarece el, la rândul lui, combate această învăţătură înainte de 
toate din punct de vedere teologic-soteriologic, mai ales, spre 
exemplu, prin concepţia că întruparea unei creaturi, fie ea şi cea 
mai înaltă, nu poate să ne mântuiască, şi că unirea sacramentală 
cu o astfel de creatură nu ne aduce mai aproape de Dumnezeu, nu 
ne „îndumnezeieşte". Dar şi Atanasie vorbeşte despre alcătuirea 
graduală a fiinţei din Dumnezeu (M.P.G. 26, 226 A), despre 


2 Cum apoi, în generaţia următoare, faptul de a lua partea arianismului 
devine o chestiune a semidocţilor puşi pe dispute, descrieîntr-un mod amuzant 
Grigorie de Nyssa: oamenii, care, neglijându-şi meşteşugul lor, au timp să stea 
gură-cască şi să aştepte să audă ce este nou sau ce se vorbeşte, devin deodată ei 
înşişi teologi şi încep brusc să discute cu mare seriozitate despre ceea ce este de 
neînţeles. Vânzători de haine, schimbători de bani, băcani, [toţi] devin filosofi. 
Dacă îi ceri restul, atunci el începe să filosofeze despre yevvTţTog şi ayevviŢtcx; 
[născut şi nenăscut - n. tr.], dacă te interesezi de preţul pâinii, îţi răspunde 
distras: Tatăl este mai mare, Fiul îi este subordonat, iar de întrebi dacă baia îţi 
este pregătită, atunci el hotărăşte că Fiul s-a născut din nimic, adică nu din Tatăl 
(M.P.G. 46, 557B). 

3 Vezi p. 51-52. 

diviziuni, afluxuri şi influxuri, care, astfel, sunt introduse în 
noţiunea de Dumnezeu (M.P.G. 26, 56 B) şi despre „stoica" 
îngustare şi desfăşurare a fiinţei lui Dumnezeu (M.P.G. 26, 484 C) 4 . 


4 Doar pentru filolog, care, în general, se preocupă puţin de continuitatea 
aspiraţiilor filosofiei greceşti în cadrul arianismului, trebuie să dăm câteva citate 
care arată că teologiei, în general, îi este clară această legătură intelectuală, numai 
că această cercetare este arareori făcută în mod suficient pentru cunoaşterea 
marilor linii neîntrerupte ale istoriei generale a gândirii şi întrebuinţată la 
judecarea rolului istoric, adică al celui contemporan al arianismului. Dictiormaire 
de la Theologie Cath. (voi. I, col. 1791, articolul: „Arianisme“ de le Bachelet) 
spune: „Ainsi l’heresie arienne est un syncretisme ou se rencontrent, revetus 
de la dialectique aristotelicienne, des elements de provenance diverse... Mais... 
Ies origines de Parianisme sont avant tous philosophiques" [„aşadar, erezia ariană 
este un sincretism, în care, înveşmântate în dialectica aristotelică, se întâlnesc 
elemente de provenienţă diversă... dar... originile arianismului sunt, înainte 
de toate, filosofice" - n. tr.]. Harnack, Dogmengeschichte //' (1887) p. 218: 
„Arianismul este o nouă învăţătură în Biserică... elesteîntr-o măsură importantă 
cu adevărat elenism"; p. 220: „arienii au facilitat tranziţia maselor de oameni 
educaţi şi mai puţin educaţi, pe care politica lui Constantin i-a adus în Biserică". 
Despre prima fază a arianismului şi despre relaţiile sale cu filosofia grecească 
probabil că s-ar putea spune mai mult, dacă am avea o mai bună cunoaştere a 
negocierilor de la Sinodul de la Niceea. S-ar merge prea departe dacă am aduce din 
nou vorba despre credibilitatea acelei Syntagma Gelasianum. Literatura cu privire 
la această chestiune, ca şi cea cu privire la chestiunea izvoarelor care vorbesc 
despre Nicaeum, se găseşte la Bardy („La crise arienne", în: Histoire de l’eglise 
depuis Ies origines jusqu a nosjours, ed. Fliche et Martin IU, Paris, 1939, pp. 69-71). 
in orice caz, opinia lui Bardy cu privire la chestiunea care pe noi ne-ar interesa 
cel mai mult aici (intervenţia filosofilor păgâni în tratativele sinodului în apă¬ 
rarea învăţăturii ariene) ni se pare total justificată: „Inutile d’insister sur la fable 
i ransmise par Gelase de Cyzique d’une discussion entre des philosophes pai'ens 
i't Ies Peres de Nicee" [„este inutil să insistăm asupra fabulei transmise de Ghe- 
lasie de Cizic despre o discuţie între filosofii păgâni şi părinţii Sinodului de la 
Niceea" - n. tr.]. (vezi: Jugie, „La dispute des philosophes pai'ens avec Ies Peres 
de Nicee", în Echosd’Orient, 28 (1925), 403-410) - deşi ideea însăşi nu este chiar 
atât de imposibilă cum ni s-ar putea părea, deoarece, spre exemplu, în anul 368, 
Sf. Ambrozie a fost chemat la o discuţie religioasă cu arianul Auxenţiu şi a 
primit sarcina de a numi el însuşi şi arbitri; Auxenţiu şi-i alesese deja pe ai săi, 
care, de fapt, erau cinci păgâni, cărora el le prezentase învăţătura sa deja înainte 

Dar criticii de mai târziu ai arianismului, capadocienii, care îl 
combat mai ales pe fundament filosofic, sunt întru totul convinşi 
de această înrudire structurală între arianism şi „elenism". Căci şi 
aceia (elinii) - afirmă Grigorie de Nyssa - cred că spun, după 
părerea lor, ceva mai convingător decât învăţătura noastră şi 
mulţi dintre ei postulează un Dumnezeu suprem care este 
superior altora şi are la dispoziţia sa, într-o anumită ordine şi 
succesiune, puteri subordonate, care sunt plasate unele faţă de 
altele după criteriul de la cel mai mare la cel mai mic şi toate, în 
aceeaşi măsură, sunt subordonate celui suprem (M.P.G. 45, 88 IA). 
Arienii nu fac niciun secret din faptul că ei se ştiu în posesia unei 
înţelegeri mai profunde a lumii, a unei cercetări mai filosofice a 
tainelor fiinţei. Chiar dacă £KKAr|aiaaTiKoî, reprezentanţii concep¬ 
ţiei tradiţionale, generale a Bisericii (deja întrebuinţarea numelui 
reprezintă recunoaşterea noutăţii învăţăturii ariene [şi] a tradiţiei 
învăţăturii catolice, adică generale), propovăduiesc incomprehen- 
sibilitatea fiinţei dumnezeieşti şi a naşterii Fiului, aceasta se întâm¬ 
plă doar datorită faptului că ei nu sunt în stare să priceapă lucruri 
atât de înalte (ei nu merită nici măcar numele de creştini, sunt de 
părere arienii), (M.P.G. 45, 877 D); în timp ce lor, arienilor, nu 


de polemică. Aceştia nu vor fi fost însă filosofi, ci funcţionari ai curţii imperiale. 
Ambr. Ep. I, 21 M.P.L. 16, 1045 A - 1058 A. Relaţia dintre modul de gândire 
arian şi încercarea primei sistematizări a învăţăturii creştine de către Origen 
(despre care se va mai vorbi în continuare), determinată tot de motive filosofice, 
este foarte bine caracterizată de E. Schwartz (Kaiser Konstantin und die christliche 
Kirche\ 114): „un origenism privat de spiritualismul mistic prin simplificare 
raţionalistă" (este vorba aici de învăţătura lui Lucian de Antiohia, profesorul lui 
Arie). Despre problema tensiunii dintre credinţa generală a Bisericii şi credinţa 
„filosofică" a teologilor speculativi din veacul al IlI-lea - o tensiune care s-a 
extins apoi şi în cercurile intelectuale câştigate de Constantin pentru Biserică - 
vezi: Lebreton, „Le desaccord de la foi et de la theologie savante dans l’eglise 
chretienne du III. siecle", în Revue d'histoire ecclesiastique, 20 (1924), 5-37. 
Mândria filosofică a arienilor de anvergura unui Eunomius (despre care va fi vorba 
în continuare) reprezintă influenţa directă a acestei tensiuni care se constată odată 
cu pătrunderea elementelor filosofice în gândirea teologică. 

le este ascunsă natura lucrurilor (M.P.G. 45, 828 A). Ei sunt în 
stare chiar să sară peste Logos şi să pună în faţă fiinţa neîmpărţită 
a lui Dumnezeu (M.P.G. 45, 833 A), în timp ce £KKAr|aiaaTiKoi 
acceptă măsura, simplitatea propovăduirii străvechi a credinţei. 
Ei ştiu că „nenăscut", atributul esenţial al Tatălui, este în acelaşi 
timp definiţia fiinţei dumnezeieşti (M.P.G. 45, 917B), iar această 
ştiinţă este în opinia lor esenţialul pentru creştinism (M.P.G. 45, 
881 A). Din această substanţă definibilă univoc apare ca unealtă 
o „energie corespunzătoare" (M.P.G. 45, 325 C), care, la rândul ei, 
posedă o altă energie de rang inferior ca produs 5 , la care energiile 
sunt determinate şi delimitate după felul generării, iar generările 
sunt corespunzătoare energiilor celui care generează (M.P.G. 45, 
324D). Astfel încât rezultă o scară ierarhică, pornind de la cea 
mai mare fiinţă în jos, „deoarece, iată, energiile atribuite fiinţelor 
trebuie să fie întotdeauna mai mici sau mai mari, iar unele să stea 
pe primul loc şi altele pe locul al doilea" (M.P.G. 45, 325A), în 
care Fiul, „chip şi pecete a puterii lucrătoare a Atotputernicului" 
(M.P.G. 45, 540) şi Duhul Sfânt, „prima şi cea mai nobilă lucrare 
a Primului-născut", de aceea numit şi „creatură a creaturii", se po¬ 
trivesc logic ca fiinţe intermediare între Dumnezeu şi Lume şi ca 
organe ale naşterii lumii din Dumnezeu. Fireşte, această dezvoltare 
totală a cunoscut-o arianismul abia cu Eunomius, care şi-a construit 
sistemul cu mijloacele logicii aristotelice şi prin întrebuinţarea 
noţiunilor aristotelice, ceea ce-i face pe criticii săi să vorbească 
despre o „subtilitate aristotelică maliţioasă" (M.P.G. 45, 265B) 6 . 


5 Ca analogie poate fi prezentat aici principiul lui Plotin: „Toate fiinţele, 
cât timp există, nasc [în mod necesar în jur] din substanţa lor o realitate legată 
«de ele» [ce tinde în afară] «şi care rezultă» din puterea prezentă «în ele», un fel de 
imagine a modelelor din care provine" ( Enn , V. 1,6) [varianta românească preluată 
din traducerea lui Gabriel Chindea, Plotin, Enneade III-V, Ed. Iri, Bucureşti, 2005, 
p. 495. Tot ceea ce apare între paranteze pătrate nu există în citatul german dat 
de Ivânka - n. tr.]. 

6 Această construcţie logică a diversităţii şi a multitudinii principiilor intelec- 
tuale, „energetice", generate de simplitatea energiilor pure ale Substanţei Prime 

In general, ele cu greu pot aminti de Aristotel, deoarece faţă de în¬ 
cercarea ariană de a întrebuinţa calitatea de nenăscut ca definiţie 
în sens aristotelic - adică definire logică a fiinţei (ceea ce face posi¬ 
bilă excluderea Fiului din conceptul de dumnezeire) - intră în 
contradicţie cu întreaga concepţie platonic-neoplatonică de incom- 
prehensibilitate şi inefabilitate a lui Dumnezeu. Şi, în acest sens, 
îi atrag arianismului o gravă acuzaţie, şi anume că vrea să defi¬ 
nească fiinţa, care depăşeşte orice înţelegere, potrivit naturii ei 
(M.P.G. 45, 828C). Dar chiar forma în care era expusă învăţătura 
lui Arie a venit mult în întâmpinarea exigenţei greceşti de 
dezvoltare raţională a multiplului din Unu, de alcătuire filosofică 
a lumii din divinitate. Cea mai bună dovadă în acest sens este 
răsunetul pe care ea l-a avut în general la nou-convertiţii de pe 
atunci, care doreau să aducă cu sine în creştinism pretenţiile şi 
exigenţele intelectuale ale înţelegerii greceşti a lumii, şi la creştinii 
oarecum lumeşti, care doreau să dea credinţei lor creştine gloria 
viziunii profund filosofice. Constantin cel Mare, care şi-a împro- 
priat în 325 în mod logic hotărârile sinodului niceean (fireşte, 
el nu a înţeles prea bine atunci gravitatea disputei şi punctul 
propriu-zis de vedere, lucru care reiese clar din afirmaţiile sale), 
a început, spre sfârşitul vieţii, să tindă din ce în ce mai mult spre 
arianism, deoarece a recunoscut că, în forma ariană, creştinismul 


şi a Mişcătorului Suprem nu este chiar aristotelică; aristotelice sunt doar 
concepţia despre posibilitatea de a defini Substanţa Supremă şi moştenirea 
noţiunii de substanţă-energie, aşadar mijloacele logice cu care acest construct 
lucrează şi care, după spirit, este mai degrabă neoplatonic; cât de mult, în fapt, 
s-a impus acest motiv neoplatonic în tradiţia aristotelică a perioadei târzii reiese 
din faptul că aristotelismul siriac şi arab al Evului Mediu, spre exemplu Aviceea 
în Metafizica sa, procedează exact la fel, aşa cum filosofia arabă, în general, 
merge mai departe tot pe aceeaşi cărare neoplatonică. [Am tradus în limba 
română termenul „synsch“ cu „siriac“, deoarece nu este vorba de vreo filosofie 
siriană, de expresie arabo-musulmană, aşa cum ar putea crede cititorul mai puţin 
avizat, ci de acei cărturari creştini, nestorieni sau monofiziţi, care, printr-un 
efort material, susţinut chiar de mulţi dintre califi, au tradus în limbile siriacă 
şi arabă operele filosofilor greci - n. tr.]. 

se potrivea mult mai mult modului de gândire contemporan şi 
concepţiei despre lume a intelectualilor păgâni decât învăţătura 
tradiţională, care învinsese la Niceea şi care era general recunoscută 
în Biserică. Sub Constantius II şi succesorii săi până la Teodosie s-a 
conturat dorinţa de a impune o unire având ca bază arianismul 
moderat, fapt ce a dus la un pericol real pentru Biserică şi la o pri¬ 
gonire a adepţilor învăţăturii tradiţionale. Un lucru este evident 
aici: cum se face că arianismul nu a găsit terenul potrivit tocmai 
în Alexandria creştină şi s-a ciocnit acolo de cel mai categoric 
adversar al său? Căci, chiar dacă erezia a izbucnit în Egipt, asta s-a 
întâmplat, totuşi, pentru că Arie, elevul lui Lucian din Antiohia, 
din a cărui şcoală au ieşit cei mai mulţi reprezentanţi ai arianismului, 
vine în Alexandria ca străin şi găseşte acolo o opoziţie categorică, 
în timp ce în spaţiul antiohian-palestinian - aşa cum îl arată exem¬ 
plul lui Eusebiu de Cezareea - gândirea ariană şi-a putut urma 
cursul în mod firesc şi nestingherit. Ar fi, totuşi, mai nimerit să 
se creadă că modul de gândire arian trebuie să fi fost în mod special 
înrudit cu neoplatonismul alexandrin, care, odată cu Clement 
din Alexandria, începuse să influenţeze deja şcoala catehetică 
alexandrină şi, de aceea, să fi găsit în Alexandria creştină un teren 
deosebit de primitor. 




III. ORIGENISMUL 


Adevărul este că Alexandria a avut arianismul său deja cu mult 
timp înainte - un arianism „avant la lettre" - şi, tocmai datorită 
faptului că biruise în interior această criză, era imunizată într-o 
oarecare măsură faţă de o influenţă ariană externă. Căci orige- 
nismul este înrudit esenţialmente cu arianismul, dar el este poate 
chiar mai pronunţat elenic, pentru că nu introduce doar învăţătura 
despre Treime în schema fiinţelor intermediare, mediatoare între 
Dumnezeu şi lume (atât de mult încât expresia Dumnezeul al doilea 
porneşte cu Fiul lui Dumnezeu) 1 , şi face din Logos în mod expres 
suma creaţiei, „lumea ideilor" în sens plotinian. Apoi, introduce 
întreaga creaţie în procesul „emanaţiei din Dumnezeu", al căderii 
din unitatea originară existentă în Dumnezeu a tuturor fiinţelor 
spirituale şi al întoarcerii la această unitate, al reprimirii acestor 
spirite în unitatea originară a lui Dumnezeu. In faptul că Origen a 
făcut din istoria creştină a mântuirii un „kukAoc;" (cerc) veşnic 
repetitiv, un veşnic ritm cosmic, se observă, pe bună dreptate, cea 
mai mare îndepărtare a sistemului lui Origen de tradiţia creştină şi 
cea mai mare apropiere de modul de gândire plotinian-neoplatonic. 


1 La fel ca la Arie, aceasta înseamnă şi nenăscut, de aceea diferit după fiinţă. 
De orat. XV, 1. 

De aceea, principiul arian „f)V oxe ouk f)v“ (a existat un timp când 
el nu era) nu poate fi valabil pentru Logosul lui Origen, deoarece 
lumea, al cărei model existenţial şi izvor primordial este Logosul 
ca prototip al ideilor, trebuie să fie, conform lui Origen, veşnică. 
Intr-un anumit sens, acesta învăluie subordinaţianismul existent în 
această concepţie care, de fapt, atribuie Logosului veşnicie, dar 
aceeaşi veşnicie, numai, care îi revine şi lumii şi doar pentru că el 
este principiul existenţei ei, al multiplicităţii izvorâte din Dum¬ 
nezeu, aşadar, numai din acest motiv îl orientează explicit pe Fiul 
înspre lumea creaturilor. Cu alte cuvinte: Fiul este veşnic doar 
datorită faptului că şi evoluţia lumii - emanarea şi întoarcerea 
pleromei lumii spiritelor din şi la Dumnezeu - este veşnică şi 
tocmai în această ieşire şi întoarcere există un moment de linişte în 
Dumnezeu care este o evitare a Logosului, o suspendare a medierii 
sale, un nemijlocit a fi una cu Dumnezeu dincolo de Logos 2 . Prin 
aceasta, Fiul este aşezat pe acelaşi plan cu creaturile, iar întreaga 
Trinitate este redusă doar la o structură „economică" a emanaţiei 
potenţelor divine din Dumnezeu, orientată spre cursul lumii şi 
spre istoria mântuirii şi diferită de fiinţa veşnică a lui Dumnezeu, 
de al său a-fi-în-sine. Reacţia împotriva subordinaţianismului lui 
Origen a început să apară deja din timpul vieţii lui, iar urmaşii săi 
la conducerea şcolii au întâlnit adesea o opoziţie categorică atunci 
când continuau să meargă în această privinţă pe linia sa. Dionisie 
din Alexandria a trebuit să accepte intervenţia papei Dionisie, 
care îl atenţiona că era imprudent în formulările învăţăturii 
creştine. Vasile cel Mare, fireşte, ştie să scuze cu bunăvoinţă asta 3 * 5 , 


2 Vezi: Lieske, Die Theologie der Logosmystik bei O rigenes, Munster, 1938, p. 
47,n.41şipp. 176-180. Cităm în mod intenţionat această lucrare, deoarece ea, 

acolo unde este posibil, pledează pentru susţinerea raţionamentelor origeniste 

din punctul de vedere tradiţional al Bisericii şi îl sprijină pe Origen teologul în 
faţa lui Origen filosoful - cf. p. 217 a cărţii. 

5 M.P.G. 32, 268C. „Pe cât ştim, el a dat prima ocazie mult disputatei, 
actualei erezii a Anomeilor. Nu era însă vinovat, după câte îmi pare mie, de rea 
intenţie, ci de intenţia de a fi atacat pe cât de energic posibil sabelianismul". 

ceea ce în cazul său, în calitate de coredactor al Filocaliei, elev al 
neoplatonicilor, nu este de mirare. Dar faptul că Alexandria, 
adică şcoala lui Origen, este cumva în aceeaşi măsură vinovată 
de apariţia arianismului se poate înţelege şi din prima enciclică 
(cap. 9) a lui Alexandru de Alexandria care, în mod evident, 
accentuează ideea că erezia ariană a odrăslit din erorile lui Pavel 
de Samosata şi ale lui Lucian din Antiohia, vrând, aşadar, să 
atribuie vina pentru erezie (pe baza relaţiei ucenic-discipol dintre 
Arie şi Lucian) mediului antiohian-siriac. Totul, pentru ca în acest 
fel să facă să se uite că, la urma urmei, Origen ar putea fi numit 
iniţiatorul şi primul vinovat; în orice caz, mult mai târziu, pe baza 
informaţiei provenite de la Ieronim (Ep. 51, 3), şi Epifanie l-a 
numit pe Origen „părintele lui Arie“. Bineînţeles, Origen nu este 
singur vinovat de acest fapt, căci modul de gândire subordina- 
ţianist-arian trebuia să apară, de vreme ce creştinismul se incuba 
în concepţia elenică despre lume a Antichităţii târzii, astfel încât 
învăţăturile creştine de credinţă se supuneau pretenţiilor şi ten¬ 
dinţelor principale ale acestui mod de a vedea lumea şi ale acestui 
fel de a gândi. Că apoi arianismul - în interiorul Bisericii impe¬ 
riale - a fost biruit prin rezistenţa opusă de cercurile bisericeşti 
tradiţionale, în timp ce a supravieţuit la popoarele germanice 
care, ca să spunem aşa, l-au acceptat din loialitate faţă de crezul 
imperiului într-o perioadă când el era mărturisirea de credinţă 
oficială a Imperiului Roman şi a împăraţilor 4 sau la popoarele 


4 Giesecke (Die Ostgermanen undder Arianismus, Leipzig, 1939, p. 84) remarcă 
în mod corect: „creştinismul (este vorba de opoziţia arienilor şi a păgânilor între 
vizigoţi, aşadar este vizat creştinismul în forma sa ariană) a dobândit victoria, 
deoarece realitatea politică i-a obligat pe goţi să accepte religia împăratului". Fireşte, 
el adaugă: „şi deoarece primise prin Ulfila o formă potrivită structurii intelectuale 
a germanilor - o afirmaţie în a cărei corectitudine cu greu se poate crede, dacă se 
ia în considerare constatarea proprie a lui Giesecke, că forma dogmatică a lui Ulfila 
corespunde întru totul concepţiei cercului lui Eusebiu, atât de mult încât trebuie 
gândită o legătură strânsă între Ulfila şi Eusebiu de Nicomedia" (Giesecke 27). 
Giesecke mai afirmă (76) că arianismul datora puterea de atracţie în special 
susţinerii venite din partea statului, iar prin retragerea acestui sprijin trebuia să 

care au primit creştinismul prin intermediul altor popoare ger¬ 
manice 5 , în aşa fel încât în cele din urmă opoziţia arian-catolic 
corespundea opoziţiei german-roman, totul este o anomalie a 
istoriei gândirii care îşi găseşte explicaţia în circumstanţele istorice 
exterioare. Dar că cei mai de succes combatanţi şi, în cele din urmă, 
biruitorii arianismului, părinţii capadocieni, au putut sta din punct 
de vedere filosofic în teritoriul aceluiaşi neoplatonism alexandrin, 
moderat creştin, care, ca o consecinţă internă a sistemului său, 


se prăbuşească, în timp ce Biserica ortodoxă, în spatele căreia se afla credinţa 
maselor populare, şi nu doar speculaţia teologilor interesaţi de filosofie şi intenţia 
politico-bisericească a cârmuitorilor indiferenţi la chestiunile religioase, a ieşit 
întărită din această luptă. Şi Grigorie de Nyssa vorbeşte despre „puterile statului 
prin care dogma adversă este susţinută” (M.P.G. 46, 1017C). 

5 Iordanes, Getica, 133 (vorbind despre vizigoţi): „De ceterotam Ostrogothis 
quam Gepidis parentibus suis pro affectionis gratia evangelizantes huius 
perfidiae (adică a arianismului) culturam edocentes, omnemubique linguae huius 
nationem ad culturam huius sectae invitaverunt” [De altfel, propovăduind 
Evanghelia cu multă dăruire atât ostrogoţilor, cât şi gepizilor, rude ale acestora, 
i-au învăţat pe aceştia nu numai limba acestui neam, dar şi dogmele acestei secte; 
trad. rom. de David Popescu, Iordanes, Despre originea şi faptele geţilor, Fundaţia 
Gândirea, Bucureşti, 2001, p. 52; n. tr.]. Mai înainte Iordanes descrie convertirea 
vizigoţilor total în sensul celor spuse în nota explicativă anterioară: „Vesegothae... 
legatos in Romania direxerunt ad Valentem imperatorem... ut partem Thraciae 
sive Moesiae si illis traderet ad colendum, eius se legibus eiusque vivere imperiis 
subderentur, et ut fides uberior illis haberetur, promittunt se, si doctores linguae 
suae donaverit, fieri Christianos... et quia tune Valens imperator Arrianorum 
perfidia saucius nostrarum partium omnesecclesias obturasset, suae parti fautores 
ad illos diriget praedicatores, qui venientes rudi bus et ignaris ilico perfidiae suae 
virus infundunt” [Vizigoţii... au trimis soli în Romania la împăratul Valens... 
ca să le dea lor o parte din Tracia sau din Moesia pentru a locui, iar ei să se 
supună legilor şi autorităţii lui. Şi, pentru a inspira mai multă încredere, au 
promis că dacă li se vor trimite învăţători pentru limbă şi religie, ei se vor face 
creştini... Şi fiindcă atunci împăratul Valens, răpit de perfidia arienilor, închisese 
toate bisericile din părţile noastre, a trimis la ei predicatori din partea sa care au 
turnat veninul perfidiei în sufletul celor care veniseră neştiutori şi fără pregătirea 
necesară; trad. David Popescu, op. cit., pp. 51-52; n. tr.]. 

dusese la subordinaţianism şi la arianism, că ei, împotriva lui 
Arie, au atacat cu acelaşi Plotin, din care ar putea rezulta, de 
asemenea, o metafizică emanaţionistă, că, iată, ei erau într-o mare 
măsură elevii aceluiaşi Origen (relaţia tradiţională, dincolo de 
pura dependenţă literară, este asigurată chiar în mod real prin 
persoana lui Grigorie Taumaturgul), pe care Epifanie a putut să-l 
numească părintele lui Arie, toate acestea sunt probleme proprii 
istoriei gândirii, care pot fi elucidate într-o oarecare măsură doar 
printr-o cercetare (urmând a fi realizată în capitolul următor) 
a mediului în care şcoala capadociană a apărut. 




IV. CAPADOCIENII - MEDIUL 


In lucrarea sa Die Mission und Ausbreitung des Christentums in 
den ersten drei Jahrhunderten (II, 197)*, Harnack afirmă: „Pentru 
secolul al IV-lea se poate vorbi despre o teologie specific orige- 
nist-capadociană care a fost de extremă importanţă pentru întreaga 
Biserică" şi, adaugă, „s-ar putea scrie un tratat cu titlul: Despre 
importanţa centrală a Capadociei pentru istoria Bisericii vechi*. 
Chiar dacă trebuie să se obiecteze împotriva epitetului „origenist" 
[ deoarece meritul principal al acestei şcoli este tocmai combaterea 
şi înfrângerea subordinaţianismului şi a arianismului generat de el; 
chiar şi cealaltă eroare origenistă, anume cea despre ciclul nesfârşit 
de fiinţe spirituale aflate în cădere din Dumnezeu, în întoarcere la 
unitatea în Dumnezeu, „koqo<;“ (saturaţie) şi iarăşi în cădere, a fost 
înfrântă cu adevărat din punct de vedere speculativ de această şcoală, 
.işa cum au arătat în special cercetările lui H.U. v. Balthasar cu pri¬ 
vire la Grigorie de Nyssa], este, totuşi, corect să amintim că această 
şcoală s-a străduit să păstreze din gândirea origenistă tot ceea ce era 
valoros şi, din punct de vedere creştin, acceptabil ( Philocalia Ori- 
ycnis, produs al acestei şcoli, este o dovadă vie în acest sens). Se ştie 
c a şcoala a avut o foarte mare importanţă pentru epoca sa şi pentru 


' Misiunea şi răspândirea creştinismului în primele trei veacuri (n. tr.). 



34 


ENDRE V. IVÂNKA 


veacurile următoare. Măsura aceastei importanţe este dată în primul 
rând de nume precum: Grigorie Taumaturgul, Firmilian, Vasile cel 
Mare, Grigorie de Nazianz şi Grigorie de Nyssa. Iar, ca să înţelegem 
cât de mult a determinat ea viitoarea orientare spirituală a gândirii 
teologice ortodoxe, este suficient să amintim că formulările lor au 
fost acelea care au trasat calea dezvoltării dogmatice de mai târziu 
spre o fixare clară a învăţăturii de credinţă catolică* între extremele 
nestorianismului şi ale monofizitismului; celebra scrisoare 101 a 
Sf. Grigorie de Nazianz către Cledonius a fost recunoscută atât de 
Sinodul de la Efes, cât şi de cel de la Calcedon ca linie directoare 
pentru formularea noţională a credinţei Bisericii. Din punctul de 
vedere al istoriei culturii, meritul ei principal constă în faptul că s-a 
străduit să împlinească misiunea de a fi ocrotitoare a ortodoxiei şi a 
învăţăturii tradiţionale a Bisericii pornind de la baza filosofiei con¬ 
temporane, neoplatonice şi astfel, tocmai prin combaterea arianis¬ 
mului şi a tendinţelor subordinaţianiste existente în această filosofie, 
a indicat gândirii ortodoxe viitoare drumul spre o teologie funda¬ 
mentată filosofic şi a rămas normativă pentru modul în care, în 
Răsărit, a fost realizată sinteza dintre filosofia antică şi credinţa 
creştină 1 . Nu se poate urmări aici în amănunt modul cum ea ştie să 
pună în slujba combaterii învăţăturii ariene conceptul platonic de 
infinitate şi învăţătura neoplatonică despre incomprehensibilitatea 
lui Unu, conform căreia substanţa supremă, Dumnezeu, este defi¬ 
nită prin noţiunea de nenăscut, iar celelalte potenţe divine sunt 


Autorul foloseşte terminologia specifică primului mileniu creştin. 
Termenii ortodox şi catolic nu au conotaţia confesională de astăzi. In cazul de 
faţă, învăţătura de credinţă catolică este învăţătura de credinţă universală a 
Bisericii, învăţătură care este ortodoxă (n. tr.). 

1 Că şcoala arată deschidere şi receptivitate faţă de valorile culturii şi ale 
educaţiei şi în domeniul literar-cultural şi nu doar în cel filosofic şi tinde spre o 
sinteză a lor cu creştinismul, avem cel mai bun exemplu în scrierea lui Vasile cel 
Mare despre studiul autorilor antici care, în ţinuta lor, contrastează esenţial cu 
atitudinea multora dintre Părinţii contemporani ai Bisericii, care, în privinţa 
educaţiei, stau de fapt tocmai sub influenţa antică, dar care nu ar dori, principial, 
ca lucrurile să stea astfel, aşa cum este, de exemplu, Sf. Ieronim. 

derivabile logic din această substanţă supremă ca moduri ale lucrării 
şi lucrări ale fiinţei dumnezeieşti - cum, apoi, prin accentuarea 
infinităţii şi inaccesibilităţii lui Dumnezeu, diferenţele graduale ale 
fiinţei, treptele şi diferenţele valorice decad faţă de divin la nivelul 
de insignifianţă, deoarece fiinţele eterne, în ciuda oricăror diferenţe 
graduale şi a oricăror distanţe dintre ele, se află, totuşi, în raport cu 
infinitul la fel de îndepărtate 2 - şi cum, din acest motiv, la o astfel de 
întrebuinţare a noţiunii neoplatonice de „Unu“, orice încercare 
de alcătuire a lumii din Dumnezeu, de urmărire logică a emanaţiei 
multiplului din Unu, se prăbuşeşte fără rezultat în sine însăşi 3 . In 
cazul capadocienilor, măreţia, importanţa din perspectiva istoriei 
ideilor, constă în faptul că au ştiut să administreze în aşa fel moşte¬ 
nirea conceptului neoplatonic-plotinian de Dumnezeu şi să îl între¬ 
buinţeze în slujba formulării învăţăturii de credinţă creştine, încât 
învăţătura creştină despre raportul dintre Creator şi creatură, dintre 
Dumnezeu şi lume, a rămas neatinsă şi nealterată. învăţătură care, 
până atunci, fusese grav ameninţată prin orice încercare de filosofare 
creştină de aspiraţia elină după o derivare a multiplului din Unu, 
după înţelegerea şi post-construirea logică a emanaţiei lumii din 
cauza divină primordială, - că în locul unei descinderi graduale 
din divinitatea supremă, trecând prin potenţe divine inferioare, spre 
lumea creată ca spre ultima emanaţie de ordin inferior şi exterioară 
I ui Dumnezeu, a apărut o participare, mai mare sau mai mică, mai 
puternică sau mai scăzută în intensitate, la dumnezeirea veşnică care 
se află la fel de sus şi la fel de mult îndepărtată de toate formele finite 
şi limitate ale participării. Căci capadocienii au ştiut să fructifice 
pentru metafizica creştină - dezlegând-o de legătura de un sistem al 
emanaţiilor graduale din fiinţa infinită şi legând-o de concepţia 
creştină a raportului dintre creator şi creatură - nu doar conceptul 


2 Vezi p. 51-52. 

1 Cum a fost reconfigurată pentru epoca ulterioară în şcoala capadociană şi 
l'.noseologia neoplatonică într-un mod fundamental şiîntr-unul categoric, a încercat 
■a arate autorul de faţă în studiul său „Vom Platonismus zur Theorie der Mystik 
(/ur Erkenntnislehre Gregors von Nyssa)“, în: Scholastik, 11 (1936), 163-185. 

neoplatonic-plotinian de Dumnezeu, ci şi noţiunea platonică de 
participare, învăţătura conform căreia orice fiinţă finită este doar 
o formă restrânsă şi limitată a participării la fiinţa deplină, infinită 
şi nelimitată. Pentru a aprecia acest merit imens în elaborarea 
primei filosofii cu adevărat creştine (fără de care, probabil, sinteza 
dintre filosofia antică şi învăţătura creştină nu s-ar fi înfăptuit deloc, 
întrucât, fără eficienţa acestei şcoli, ţinând cont că tendinţele 
subordinaţianiste care existau în modul de filosofare elin apăruseră 
deja în mod evident în origenism şi arianism, s-ar fi ajuns, poate, 
la obişnuinţa de a se considera că între filosofia orientată spre neo¬ 
platonism şi învăţătura bisericească există o opoziţie de nedepăşit) 
şi pentru a încadra şcoala capadociană în evoluţia istoriei ideilor, se 
impune o singură întrebare: de unde a luat această şcoală incompa¬ 
rabila naturaleţe şi libertate de gândire pentru a întrebuinţa moşte¬ 
nirea neoplatonică atât de suveran şi a o face într-un mod excelent 
temelia filosofării creştine fără ca, totuşi, să fie furată cu totul de 
tendinţele greceşti existente din ea şi să fie atrasă pe calea străvechii 
„alcătuiri greceşti a lumii“? Faţă de moştenirea elină şi faţă de 
această direcţie ideatică tipic grecească, ea trebuie să fi avut, se pare, 
o atitudine specială de o mai mare distanţare, de o mai mare 
libertate, care se explică doar având în vedere mediul deosebit în care 
şcoala a apărut. Cercetării acestui mediu îi revine, aşadar, în cazul 
de faţă, nu doar importanţa detaliului istorico-literar. Ea este, de 
asemenea, indispensabilă pentru înţelegerea istoriei gândirii. 

Dispunem de o descriere a mediului capadocian din perioada 
creştină, pe care Harnack o întrebuinţează pentru a caracteriza 
relaţiile existente în Capadocia cu puţin timp înainte de apariţia 
şcolii capadociene (o generaţie mai înainte de Grigorie Tauma¬ 
turgul). Este descrierea ţării făcută de Tertulian în lucrarea sa 
Adversus Marcionem. Harnack remarcă, de fapt (op. cit. II, 207): 
„Din motive polemice, el îşi permite să dea o descriere desfigurată 
a îndepărtatului Pont caucazian", dar lui Harnack i-a scăpat că, aici, 
Tertulian îl citează aproape cuvânt cu cuvânt pe Herodot, aşa cum 
reiese din compararea textelor. 

Tertulian 

adv. Marcionem I, 1 

Pontus, qui dicitur Euxi- 
nus, natura negatur, nomine 
illuditur, ceterum hospitalem 
Pontum nec de situ aestimes; 
ita ab humanioribus fretis 
nostris quase quodam barba- 
riae suae pudore secessit. 
Gentes ferocissemae inhabi- 
tant, si tamen habitatur in 
plaustro. Sedes incerta, vita 
cruda, libido promiscua et 
plurimum nuda, etiam cum 
abscondut, suspensis de iugo 
pharetris [indicibus], ne te¬ 
mere quis intercedat; ita nec 
armis suis erubescunt. Paren- 
tum cadavera cum pecudibus 
caesa convivio convorant. 
Qui non ita decesserint, ut 
escatiles fuierint, maledicta 
mors est. 

Nec feminae sexu miti- 
gantur secundum pudorem; 
ubera excludunt, pensum 
securibus faciunt [...]. Dies 
numquam patens, sol num- 
quam libens, unus aer nebula, 
totus annus hibemum, omne 
quod flav[er]it aquilo est. 
Liquores ignibus redeunt, am- 
nes glacie negantur, montes 


Herodot 

IV. 121. Carele, în care 
femeile şi copii lor trăiesc. 

IV. 126. Fiecare se căsă¬ 
toreşte cu o femeie, dar toţi 
le stăpânesc împreună. Ceea 
ce grecii afirmă, de fapt, de¬ 
spre sciţi, fac în realitate 
masageţii. Dacă unul dintre 
masageţi doreşte o femeie, 
merge şi locuieşte cu ea. O 
limită clară de vârstă nu au. 
Dacă, însă, unul a îmbătrâ¬ 
nit foarte mult, vin toate 
rudele la un loc şi îl sacrifică, 
iar împreună cu el şi alte 
animale de sacrificiu, fierb 
carnea şi o mănâncă. Aceasta 
li se pare a fi cea mai feri¬ 
cită moarte; însă pe cel care 
moare din cauza unei boli, ei 
nu-1 mănâncă, ci îl îngroapă 
şi îl plâng, că nu şi-a apucat 
propriul sacrificiu. 

întreaga ţară descrisă aici 
are o climă atât de grea, că opt 
luni la rând durează înghe¬ 
ţul insuportabil. Dacă în tim¬ 
pul acestor luni curge apa, 
nu apare nici un excrement. 
Dacă, însă, se face focul, apar 
excrementele. Chiar şi marea 
îngheaţă. 



38 


ENDRE V. IVÂNKA 


pruina exaggerantur. Omnia 
torpent, omnia rigent: nihil 
illic nisi feritas caiet, illa scili- 
cetquae fabulas scenis dedit 
de sacrificiis Taurorum (Iphi- 
genie in Tauris) et amori- 
bus Colchorum (Medea) et 
crucibus Caucasorum (Pro- 
metheus), sed nihil tam bar- 
barum ac triste apud Pontum 
quam quod illic Marcion 
natus est, Scythatetrior, Ha- 
maxobio instabilior, Massa- 
geta inhumanior, Amazona 
audacior*. 


' „Pontul, care se numeşte Euxin, este în natura sa contradictoriu şi înşelător 
prin numele său. Din cauza situaţiei sale, nimeni nu consideră Pontul ca fiind os¬ 
pitalier; el se îndepărtează mult de ţărmurile noastre civilizate, ca şi cum s-ar ruşina 
de barbaria sa. Cele mai sălbatice popoare locuiesc de jur împrejurul său, în măsura 
în care a trăi în căruţe înseamnă a locui. Nu au un loc fix, modul lor de viaţă este 
rudimentar, satisfacerea libidoului nu are limite şi se întâmplă de cele mai multe 
ori fără ruşine. Chiar dacă se retrag din public pentru aceasta, atârnă de jugul căru¬ 
ţei tolba [cu săgeţi] în semn ca nimeni să nu se apropie pe neaşteptate. Mănâncă la 
ospeţele lor trupurile părinţilor tocate împreună cu carnea de animale. Dacă cineva 
a suferit un tip de moarte care îl face necomestibil pentru ceilalţi, asta este consi¬ 
derată un blestem. Femeile lor sunt departe de orice sentiment de pudoare propriu 
sexului lor. Refuză să-şi alăpteze copiii; în loc să toarcă lâna, mânuiesc securea [...]. 
Lumina zilei nu este niciodată dară, soarele niciodată luminos, toată atmosfera o 
ceaţă, întregul an o iarnă, toate vânturile care bat vin din nord. Băuturile devin flu¬ 
ide [doar] prin intermediul focului, râurile sunt încătuşate de o pojghiţă de gheaţă, 
iar pe vârful munţilor se află o uriaşă masă de zăpadă. Totul este inert, împietrit; 
nimic nu este acolo clocotitor decât ferocitatea care a oferit drept material de scenă 
sacrificiile taurienilor, iubirile colchienilor şi crucile celor din Caucaz. Dar nimic 
nu este mai barbar şi mai trist pentru Pont decât faptul că acolo s-a născut Marcion, 
mai respingător decât un scit, mai rătăcitor decât un hamaxobiu, mai inuman decât 
un masaget, mai insolent decât o amazoană" (n. tr.). 

Remarcile ataşate numelor nu mai corespund deja timpului 
în care ele sunt scrise, ci secolelor preexistente lui Herodot, în 
care Marea Neagră era cu adevărat „â£,£ivog“ (inospitalieră). 
Nomazii care trăiesc în căruţe, despre care Tertulian a citit la 
Herodot, nu mai trăiau nici măcar în timpul lui Herodot la sudul 
Mării Negre, despre care este vorba aici, ci doar în nordul aces¬ 
teia, dar şi acolo nu pe litoral, ci doar în interiorul ţării. Caracte¬ 
risticile unice care urmează nu mai sunt nici măcar la Herodot ale 
sciţilor din Pont, ci ale masageţilor care trăiau la răsărit, la Marea 
Caspică. Deoarece Herodot vorbeşte despre masageţi ca despre 
rude ale sciţilor (I, 201), Tertulian transferă cele spuse despre 
masageţi asupra sciţilor, care încă mai trăiau în Pont. Cât de 
anacronică este pomenirea amazonilor se vede la Strabon, care 
vorbeşte deja cu 200 de ani mai devreme despre ei ca despre un 
popor legendar (Casaub. 505); chiar istoria pe care o povesteşte 
Herodot (IV, 110) e nevoie să explice în mod evident de ce nici 
amazonii din timpul său nu mai trăiau la Thermodon, unde, aşa 
cum spune saga, trebuiau să locuiască. Noaptea cimeriană şi 
întunericul veşnic provin de la Homer ( Od. XI, 14-19). Ceea ce 
urmează este o redare greşit înţeleasă a unei observaţii corecte a 
lui Herodot care, însă, în lucrarea lui nu se referă la sciţi, ci la 
arimaspi. Numele popoarelor care apar în continuare trădează 
în mod clar ceea ce se vizează în general în locurile citate: nu 
Capadocia şi Regatul Pontului din Asia Mică, ci ţărmul nordic al 
Pontului Euxin, sudul Rusiei şi teritoriile existente la nord de 
aceasta. Apa£,6(3ioi şi âpâ^oiKOi (care trăiesc în căruţe, 492) re¬ 
prezintă numele dat sciţilor nomazi prin care Strabon îi deose¬ 
beşte de sciţii care cultivă pământul, iar hamaxobii reprezintă 
şi la Plinius (IV, 80) un trib din cadrul sciţilor, nu un popor de 
lângă ei. 

Totul este o £K(j5Qa<JLg (descriere - n. tr.) tipic retorică, un 
amestec de expresii comune, care nu poate fi evaluat nici măcar 
ca descriere deformată, ci ca o descriere arbitrară, aşa cum, adesea, 
în timpul Antichităţii, circulau cu privire la locurile îndepărtate în 
cazul în care ar fi fost posibilă o raportare mai exactă, imparţială. 

Un caz cu totul asemănător - întrebuinţarea unor expresii comune, 
arbitrare şi contradictorii pentru teritoriile nordice din Panonia - 
este cercetarea făcută de Stephan Borzsak 4 . Chiar dacă, aşadar, 
descrierea lui Tertulian nu se poate întrebuinţa - nici măcar cu o 
anumită excludere a exagerărilor - pentru caracterizarea mediului 
capadocian, totuşi ea ne învaţă cât de îndepărtate erau aceste 
regiuni de conştiinţa lumii culturale antice. Cât de puţin - în ciuda 
relaţiilor comerciale regulate încă din vechi timpuri - erau pătrunse 
de cultura greco-romană. Iar aici se potriveşte caracterizarea perem¬ 
ptorie a celui mai bun cunoscător al culturii provinciale romane, 
cuvântul lui Mommsen, pe care şi Harnack îl citează (II, 195): 
„Capadocia însăşi, la începutul perioadei imperiale, nu era mai 
grecească decât erau Brandenburg şi Pomerania franceze sub 
Frederic cel Mare“. 

Avem însă o descriere a acestei ţări - care poate fi considerată 
mult mai timpurie decât cea a lui Tertulian care întocmeşte o 
caracterizare a respectivului ţinut şi a raporturilor lui culturale, 
deoarece este făcută de pana unui bărbat care a fost un cunoscător 
exact al teritoriului, pentru că el însuşi aparţinea uneia dintre cele 
mei nobile familii ale ţării. Este vorba despre descrierea lui 
Strabon. Ea confirmă pe deplin ceea ce, a priori, pe baza protois- 
toriei landului, aşteptam să fie, şi anume puternica influenţă 
iraniană în cultura locului. 

Cele mai vechi oraşe şi burguri - Amasia, Cezareea, Tyana - 
sunt încă de provenienţă hitită, iar Imperiul hitiţilor, cu 
multitudinea de regate teritoriale mai mici, cu destrămarea sa 
medievală în mici principate aşa cum ele apar în documentele din 
Tell-el-Amarna, şi-a pus definitiv amprenta pe structura socială a 
teritoriului, care a dăinuit de-a lungul veacurilor expansiunii 
urarţiene şi asiriene (în timpul celei din urmă, apare pe litoralul 
nordic prima colonie grecească, Sinope), în toată epoca domniei 
cimeriene, doar că principii şi nobilii mezi au ajuns în zonă şi au 


4 St. Borzsak, DieKenntnisse derAlten iiberdasKarpatenbecken, Dissertationis 
Pannonicae, Ser. I, fasc. 6, Budapesta, 1936. 

iranizat teritoriul*. Diferenţa etnică dintre Cataonia şi Capadocia, 
despre care vorbeşte Strabon (534), pare să aibă legătură cu această 
iranizare. Atunci, pentru prima dată, lidienii şi mezii stau în 
apropierea râului Halys faţă în faţă, iar Halys va rămâne pe viitor 
şi graniţa dintre partea de vest a Asiei Mici, care stă în legătură 
culturală cu spaţiul din jurul Mării Egee şi partea răsăriteană, 
orientată spre Iran şi Armenia. Capadocia şi Pontul sunt bastio¬ 
nul iranian din faţa vestului, pe care persanii nu s-au străduit să-l 
iranizeze nici mai târziu când l-au avut în stăpânire, peste ţinutul 
lidian, până la oraşele ioniene. 

Aici corespunde perfect imaginea prezentată de Strabon. 
Vechile procesiuni festive ale „Magna Mater“, aşa cum o arată 
deja reliefurile hitite de la Boghazkoj (cu imaginea divinităţii - 
sau cu forma vizibilă închipuită? - din carul tras de lei, sau aşezată 
pe lei, însoţită de preoţi fastuos îmbrăcaţi şi de hieroduli care 
poartă pe cap scufii ascuţite şi în mâini instrumente de cântat) 
sunt obişnuite în aceste locuri. Legate de serbări orgiastice, ele 
traversau ca un spectacol straniu străzile din Roma - Ovidiu ni 
le descrie (Fasti IV, 18 şi urm.), iar Iuvenal le aminteşte în primul 
loc când se plânge de orientalizarea Romei. Toate sunt în această 
regiune la ele acasă şi reprezintă, chiar şi în timpul lui Strabon, 
una dintre sărbătorile principale ale ţării. Spre „Theophoria" 
(557), spre „ieşirea zeiţei" (559), spre procesiunea festivă şi spre 


' Pentru o mai bună cunoaştere a zonei Capadociei vezi: F. Hild şi M. Restle, 
Kappadokien (Kappadokia, Charsianon, Sebasteia und Lykandos)“, Tabula 
Imperii Byzantini 2/Denkschriften, phil.-hist. Kl., 149, Viena, 1981; pentru 
(-apadocia perioadei părinţilor capadocieni, vezi: Sophie Metivier, La Cappadoce 
(IVe-VIesiecle). Une histoireprovinciale del'Empire romain d’Orient, Publications 
de la Sorbone, Paris, 2005. In limba română, vezi: Vasile Adrian Carabă, 
„Capadocia. Precizare etnologică şi lingvistică şi delimitare istorico-geografică", în 
Anuarul Facultăţii de Teologie Ortodoxă, Universitatea Bucureşti, 2009, pp. 21-36. 
< .u privire la populaţiile din jurul Mării Negre nu poate fi omisă lucrarea savan- 
i ului român Gheorghe Brătianu, Marea Neagră, De la origini până la cucerirea 
uiomand, Ed. a Ii-a revăzută, trad. de Michaela Spinei, ed. îngrijită, studiu intr., 
note şi bibi. de Victor Spinei, Polirom, Iaşi, 1999 (n. tr.). 

purtarea peste tot a statuii divinităţilor din Comana, roieşte de 
departe poporul, iar marele preot al Magna Mater din Comana se 
află în rang imediat după regele ţării (557); puterea princiară a 
acestor stăpâni-sacerdoţi - state bisericeşti la scară mică - a jucat, 
uneori, prin intermediul personalităţilor ca Arhelau chiar roluri 
politice remarcabile (558). Aceste monumente trainice ale păturii 
celei mai vechi sunt încastrate deja în tradiţiile iraniene, în 
elementele religioase iraniene. In Zela (o localitate din patria 
marilor capadocieni) cultul marii zeiţe Anahita este legat de cel 
al zeităţilor persane. [Strabon menţionează numele lui Omanos 
şi al lui Anadatos (512). Probabil că trebuie să ne gândim la 
ajutoarele şi slujitorii lui Ormuzd, la amşaspanţi, la care pare să 
facă referire şi expresia lui Strabon (demonii persani)]. Aici, 
esenţialul în cult, este vechea adorare a focului, de origine ira¬ 
niană. Strabon ne descrie într-un mod viu altarele acoperite de 
cenuşă pe care arde focul veşnic şi cum magii apar în fiecare 
dimineaţă în faţa lor, purtând beţe în mâini, pe capete tiara şi 
cântă aproximativ o oră, rar, cântece sfinte (733) 5 . Cât de mult se 
află toate acestea în consonanţă cu obiceiurile persane reiese din 
aceea că Strabon descrie cultul capadocian acolo unde vrea să-l 
ilustreze pe cel persan, căci, spune el, cunoaşte din proprie experi¬ 
enţă cultul capadocian, care este identic cu cel persan. Caracteristic 
este şi faptul că un cult orgiastic tipic, din Orientul Apropiat, în 
care ambele sexe îşi schimbă între ele îmbrăcămintea (obiceiul 
există şi în cultul grec al lui Dionysos; este menţionat în Vechiul 
Testament, Deut. 22, 5), este transformat într-o sărbătoare naţio¬ 
nală persană (Strabon, 512, despre Sakaia 6 ) cu ajutorul unei le¬ 
gende etiologice care se leagă de o întâmplare istorică. Influenţa 
religiozităţii iraniene trebuie observată şi în faptul că Argaios, 


5 Un mag se aproprie şi cântă pentru aceasta Theogoniile, spune Herodot 
I, 132, atunci când descrie cultul persan. In ceea ce priveşte această „theogonie", 
este vorba despre părţi mitice din Avesta care se rosteau şi mai târziu în timpul 
sacrificiilor. 

6 Cf. Reinach, Mithridates Eupator, trad. de Goetz, Leipzig, 1895, p. 242, n. 3. 

marele vulcan din apropierea Cezareei, ca izvor al focului sacru, 
se transformă în sanctuarul zonei. Rămân în continuare vechile 
locuri de cult, dar devin purtătoare ale religiozităţii şi ale culturii 
iraniene. Deşi creştinismul a găsit aici ca existând deja cultele 
microasiatice ale perioadei ante-persane - în Viaţa Sf. Grigorie 
Taumaturgul este descris celebrul templu al străvechiului „Deus 
Lunus“ din Neocezareea 7 , pe care îl menţionează şi Strabon 
(Strabon, 557), iar Sf. Mucenic Teodor a mai dat foc în Amasia 
templului microasiatic Magna Mater, al „legendarei mame a 
zeilor" 8 - în faţa altarelor Anahitei s-au mai recitat totuşi cântările 
sacre ale religiei persane, iar regii persani l-au venerat pe „Deus 
Lunus" din Neocezareea ca Men al lui Pharnakes. Ca pe un deo¬ 
sebit zeu protector al strămoşilor legendari ai casei regale, aşa 
cum era venerată, în general, Tyche, „qareno" a domnitorului în 
Iran. Şi chiar Men al lui Pharnakes este legat în jurământ de 
Tyche al regelui 9 . 

Cum s-a repercutat această iranizare a Capadociei şi a Pontului 
în perioadele târzii, o demonstrează cel mai bine faptul că totul 
se lasă probat cu citate din Strabon, care descrie situaţia epocii 
sale, a sfârşitului secolului I î.Hr. In parte, ea se referă la faptul că 
războaiele de cucerire ale lui Alexandru cel Mare, care au schim¬ 
bat în mod fundamental peste tot, de altfel, raporturile culturale, 
abia dacă au atins aceste ţinuturi. Şi că atât Pontul, cât şi Capadocia 
îşi dobândesc iarăşi independenţa în timpul luptelor dintre 
diadohi, iar succesorii ultimilor satrapi persani domnesc din nou 
acolo, ocazie cu care păstrează tradiţiile şi instituţiile Imperiului 
Persan şi îşi întemeiază legitimitatea domniei proprii pe aşa-zisa des¬ 
cendenţă pe linie familială din Marele Rege persan. Conducătorii 
poartă în continuare nume persane - Mithridates, Ariarathes, 
Ariobarzanes etc. -, iar limba de circulaţie din Imperiul Persan, 
.iramaica, rămâne pe mai departe limba statului şi a cultului 


7 M.P.G. 46, 916A. 

8 M.P.G. 46, 774A. 

9 Strabon în locul citat mai sus, cf. aici Reinach loc cit., 237, n. 3. 

(aşa cum arată descoperirile de monede şi inscripţii 10 ) şi chiar calen¬ 
darul persan a rămas în uz până în timpul lui Grigorie de Nazianz 11 , 
aşadar de-a lungul veacurilor în care chiar în Persia propriu-zisă, 
în Imperiul părţilor, calendarul macedonean îl scosese din uz pe 
cel persan, vechi. 

A existat, de fapt, un timp în care părea să înceapă o elenizare 
mai puternică a regiunii, şi anume perioada domniei lui Mithri- 
dates cel Mare, în care aceste regiuni au atins, în general, punctul 
culminant al puterii lor politice şi al importanţei istorice, universale. 
Chiar dacă însă Pontul, miezul imperiului lui Mithridates, se afla 
mult mai aproape de mare şi se deschidea mai mult influenţelor 
culturii greceşti, nu trebuie, totuşi, să se treacă cu vederea că, odată 
cu politica binevoitoare faţă de greci, are loc, paralel, o mutare a 
punctului politic de greutate al imperiului pe teritoriul grecesc, 
mai întâi spre Sinope, vechea colonie grecească de pe litoralul 
Pontului, iar apoi, în anul 88, spre Pergamon. Dacă ţinem cont de 
aceasta, atunci ne este clar că politica de prietenie faţă de greci a 
lui Mithridates nu trebuia să se repercuteze neapărat în forma 
unei influenţe mai puternice a elementului grecesc în provinciile 
propriu-zis răsăritene şi interne ale imperiului. Prietenia faţă de 
greci, constată Reinach, este în acelaşi timp o favorizare a cercu¬ 
rilor cetăţeneşti şi a breslelor şi „a micşorat importanţa nobilimii 
iraniene care, din acest motiv, s-a răzbunat prin trădare" 12 . In afară 
de Amasia şi de nou-înfiinţata Eupatoria, la confluenţa Iris-ului 
cu Lykos-ul, nu mai existau în interiorul imperiului alte oraşe 
greceşti 13 . Masa principală a populaţiei, ţărănimea aflată în zona 
rurală şi pătura nobiliară funciară, nu au ajuns, aşadar, nici în timpul 
domniei lui Mithridates sub o influenţă culturală mai puternică şi 
şi-au păstrat şi pe viitor, în sine neschimbate, tradiţiile culturii 
iraniano-persane ale acestor locuri. Mithridates însuşi, spre sfârşitul 


10 Spre ex. cea menţionată în RE XV, sub voce „Mithras”, col. 2135. 

11 RE X, 1, sub voce: „Kappadokische Kalender“. 

12 Reinach, p. 241. 

13 Reinach, pp. 245-46. 

domniei sale, s-a reorientat din ce în ce mai mult spre căile tradiţiei 
orientale. Din această perioadă, din anul 82, după cucerirea Capa- 
dociei, datează marele sacrificiu al focului adus lui Zeus Patrios pe 
vârful unui munte, care trebuie să fi fost vizibil de la douăzeci de 
mile depărtare 14 . Accentul moştenirii comune iraniene a devenit 
mai puternic încă din timpul pactului cu Tigranes al Armeniei, 
unde elementul cultural iranian era şi mai puternic dominant, până 
când, în cele din urmă, Mithridates, în bătălia finală, l-a scos total la 
lumină pe orientalul din el, apunând ca un sultan al Orientului - 
care a luat distanţă faţă de elenismul accentuat al perioadei în care 
a avut loc mutarea reşedinţei la Sinope şi primul război împotriva 
romanilor, în care el, orientalul, apărea ca eliberator al elinilor! 

In această situaţie avem un lucru cu atât mai semnificativ, căci 
marii capadocieni proveneau toţi din pătura proprietarilor de 
pământuri, iniţial de origine iraniano-persană. jn lume putem fi 
mândri de un lucru, de originea noastră nobilă", spune cu conştiinţa 
de sine a originii sale nobile Sf. Macrina către fratele ei Grigorie de 
Nyssa 15 . La fel ca strămoşii lor, trăiau şi ei pe marile lor moşii atât 
timp cât obligaţiile statutului lor de episcopi nu îi chemau în oraşe. 
Despre întinderea acestor posesiuni ne putem face o idee atunci 
când auzim că moşiile familiei Sf. Vasile se întindeau pe teritoriile 
a trei provincii romane (ceea ce îngreuna foarte mult cultivarea şi 
administrarea lor) 16 . Chiar şi valea frumoasă în care Vasile a înte¬ 
meiat prima sa mănăstire şi ale cărei frumuseţi naturale le descrie 
într-o scrisoare către Grigorie de Nazianz (scrisoarea, datorită senti¬ 
mentului profund pentru frumuseţea locului, sentiment ce reiese 
din descriere, a fost mult admirată începând cu A. v. Humboldt") 


14 Reinach, p. 299. 

15 M.P.G. 46.981B. 

15 M.P.G. 46, 965A. 

' Alexander von Humboldt (*•' 1769—fl859), geograf şi naturalist german al 
i ărui domeniu de activitate s-a extins mult peste graniţele Europei. Este consi- 
i lerat unul dintre părinţii fondatori ai geografiei modeme, iar de numele său se leagă 
lundaţia Humboldt (Alexander von Humboldt-Stiftung), înfiinţată la un an de 
l.i decesul marelui geograf (n. tr.). 

face parte din avutul său. In marile păduri care înconjoară 
această vale şi-a găsit moartea fratele lui mai tânăr, Naucratius, 
în timpul unei vânători. Intr-un sat care aparţinea moşiei fami¬ 
liei se afla mormântul familiei peste care, în epoca creştină, s-a 
ridicat o capelă în care se găseau moaştele celor 40 de mucenici 
din Sevasta, pe care familia le-a procurat pentru acest sanctuar. 17 
Marii Capadocieni aparţin, aşadar, tocmai cercurilor care fuseseră 
păstrătoarele culturii persano-iraniene. Dar nici populaţia cita¬ 
dină nu poate să se fi simţit întru totul grecească, nici măcar în 
perioada creştină. Grigorie Taumaturgul spune în cuvântarea de 
despărţire de Origen, pe care el a ţinut-o cu ocazia finalizării 
studiilor la şcoala acestuia, că el, din pricina faptului că nu primise 
nicio instrucţie în domeniul retoricii şi se ocupase, înainte de a fi 
primit în şcoala lui Origen, doar de studiile de drept existente în 
latină, ar fi puţin potrivit pentru frumoasa şi cu adevărat gre¬ 
ceasca lucrare a cuvântării artistice, libere (M.P.G. 10, 1052A). 
Această mărturisire este cu atât mai interesantă, cu cât ea provine 
din gura bărbatului care a contribuit cel mai mult la elenizarea 
vieţii spirituale creştine din Capadocia şi din Pont. Toate acestea 
ne dau ocazia de a înţelege corect situaţia culturală din aceste 
regiuni şi de a răspunde corect la chestiunea legată de mediul în 
care a apărut şcoala capadociană. Nu cultura greacă, păgânismul 
greco-roman şi filosofia greacă au dominat aici înainte de în- 
creştinarea regiunilor (fireşte, nu au existat nici realităţi atât de 
barbare cum vrea să ne facă Tertulian să credem), ci cultura şi 
tradiţiile iraniano-persane au fost cele care şi-au pus amprenta pe 
această regiune, în ciuda dominaţiei romane, chiar până târziu în 

A 

vremurile creştine. Intr-una dintre scrisorile sale (258), Vasile 
menţionează secta maguseilor, a urmaşilor vechilor magi (for¬ 
marea numelui cu sufixul aramaic indică faptul că în aceste 
regiuni continuă să mai existe, ca limbă culturală, şi aramaica): 
„Poporul maguseilor... e foarte răspândit pretutindeni în părţile 


17 M.P.G. 46, 784B, 893C. 

noastre"* - aproape cu aceleaşi cuvinte cu care Strabon vorbeşte 
despre răspândirea lor. „Neamul maguseilor" - spune Strabon 
(739) - „este acolo (în Capadocia) foarte numeros. Ei sunt numiţi 
şi adoratori ai focului... şi consideră focul drept divinitate". 
Grigorie de Nazianz pomeneşte în cea de-a XVElI-a omilie a sa 
(M.P.G. 35, 935A) de ipsistarienii care „se închină la foc". In 
aceste regiuni, şi templele persane ale focului au fost transformate 
în biserici creştine, ceea ce, după toate probabilităţile, a dus la 
apariţia tipului bizantin de biserică cu acea cupolă centrală pe un 
cvadrat, un tip de biserică pentru care cea mai veche descriere 
există într-o scrisoare a lui Grigorie de Nyssa (Ep. 25, M.P.G. 46, 
1094-1100). Nu Antichitatea greacă, cultele clasice şi filosof ia 
greacă reprezintă, aşadar, pentru aceste regiuni trecutul propriu 
pre-creştin, ci dualismul iraniano-persan, vechile forme culturale 
iraniene. De aici şi naturaleţea uimitoare a şcolii capadociene faţă 
de gândirea neoplatonică, imunitatea sa în faţa tuturor raţiona¬ 
mentelor subordinaţianiste, ariene, în faţa oricărei „alcătuiri eline 
a lumii". Tendinţele proprii gândirii greceşti, ale căror efecte în 
arianism şi în subordinaţianismul origenist au fost discutate ante¬ 
rior, nu reprezintă pentru ea niciun pericol şi nicio ispită, deoarece 
ea a cunoscut filosofia greacă de-abia în acelaşi timp cu creştinis¬ 
mul şi de la bun început ca mijloc de fundamentare filosofică 
a creştinismului. Şi chiar dacă origenismul însuşi - care prin Fir- 
milian şi Grigorie Taumaturgul a avut aici o influenţă decisivă - 
căzuse în bună măsură în aceste tendinţe, acesta, totuşi, nu s-a 
raportat la nimic din trecutul ei propriu pre-creştin, din concepţia 
ei despre lume şi din modul ei de gândire metafizic. Dacă pentru 
ea exista un pericol, o ameninţare a modului creştin de înţelegere 
a lumii, a concepţiei creştine despre lume şi om, acestea veneau 
dintr-o cu totul altă parte, şi anume dinspre dualismul iranian. 
< lă acesta era pericolul spiritual propriu-zis pentru respectivul 


' Trad. în lb. română este realizată de Pr. Prof. Dr. Constantin Corniţescu 
,i Pr. Prof. Dr. Theodor Bodogae, în: PSB 12 (Sf. Vasile cel Mare, Scrieri III), 
Bucureşti, 1988, p. 529 (n. tr.). 

mediu cultural reiese deja din faptul că opera principală apologe¬ 
tică a creştinismului din învecinată Armenie, atât de înrudită 
cultural şi spiritual cu mediul capadocian-pontic, este cartea lui 
Eznik de Kolb, împotriva sectelor, este îndreptată aproape exclusiv 
împotriva dualismului de orice fel. O odraslă târzie a acestei 
direcţii spirituale din chiar aceeaşi regiune, o dovadă clară pentru 
înrădăcinarea adâncă a acestui mod de gândire în regiunile pătrunse 
odinioară de cultura iraniană, este pavlicianismul, care, după 
transplantarea sectei în Tracia, a devenit, după toate aparenţele, 
autorul bogomilismului şi al tuturor mişcărilor eretice legate de el, 
al bulgarilor, catarilor, publicanilor etc.* Nu de greceasca „alcătu¬ 
ire a lumii" finitului din absolut, nu de dezvoltarea de sine graduală 
a imanentului, a pământescului din ceea ce este desăvârşit, dum¬ 
nezeiesc, era, aşadar, ameninţată aici gândirea creştină, ci de dua¬ 
lismul dur, iranian, de confruntarea necruţătoare dintre principiul 
binelui şi al răului, al lumii dumnezeieşti şi al celei potrivnice 
lui Dumnezeu. 


* Nu este vizat aici poporul cu acelaşi nume, ci doar unii dintre ereticii apar¬ 
ţinători lui. In originalul german apare „Bulgari", şi nu „Bulgaren", forma germană 
pentru bulgari (n. tr.). 

Cunoaşterea mediului în care şcoala capadociană a apărut duce 
la înţelegerea sus-amintitei dezinvolturi (p. 31) a ei faţă de tendin¬ 
ţele eline care existau în gândirea platonică şi neoplatonică şi ne 
face accesibil modul în care tocmai această şcoală a putut să fructifice 
ideile neoplatonice pentru gândirea creştină, cum ameninţarea 


Remarcă preliminară: motivul pentru care tocmai capitolul de faţă a fost pre¬ 
văzut atât de mult cu citate doveditoare constă în faptul că, prin intermediul Capa- 
ilocienilor, poziţia teologică a fost nuanţată, poziţie care a rămas şi pe viitor 
normativă şi caracteristică pentru gândirea ortodoxă, aşa cum poate rezulta dintr-o 
comparare a finalului capitolului V cu cel al capitolului X. Faptul că la alegerea 
dovezilor, Grigorie de Nyssa a fost preferat într-un mod unilateral se explică prin 
.iceea că Grigorie este între Capadocieni „filosoful" tcat' £^oxtţv (în Răsărit, în 
c ipoziţie cu Grigorie de Nazianz - Teologul - este numit, pur şi simplu, „Grigorie 
Filosoful"). Ar fi foarte uşor să demonstrăm aceleaşi idei şi cu citate din alţi 
i apadocieni doar că ele sunt îmbrăcate la Grigorie de Nazianz într-o haină mult 
mai puternic retorică, iar la Vasile sunt prezentate mai puţin din punct de vedere 
hlosofic, cât, mai ales, teologic. In ceea ce-1 priveşte pe Grigorie de Nazianz, vezi: 

I i issky, Essai sur la theologie mystique de l’eglise d’Orient, Paris, 1943, p. 112 [şi în 

II ,ul. rom. a Pr. Vasile Răducă, apărută sub titlul: Teologia mistică a Bisericii deRă- 
cirii, Ed. Anastasia, Bucureşti, 1993; vezi şi Vasile Răducă, Antropologia Sfântului 
(ii igore de Nyssa, Bucureşti, 1996; - n. tr.]. 

creştinismului, care exista în aceste tendinţe, a fost înlăturată, cel 
puţin, în formularea de bază, esenţială. Şi asta chiar dacă 
respectivele motive „elenice" sunt cel mai adesea inerente gândirii 
propriu-zise a acestei şcoli. Faptul că pentru ea pericolul „ascuns", 
ce rezulta din propriul trecut al mediului ei spiritual, era dualis¬ 
mul dur iranian, iar prin marele ei întemeietor şi dascăl Grigorie 
Taumaturgul s-a ataşat de tradiţiile origeniste alexandrine, în care 
pericolul creştinismului venea din motivul conceptual al apariţiei 
creatului din divinitate ca emanaţie şi totodată cădere, un mod de 
a gândi, pentru care creatul este o formă de emanaţie depotenţia- 
lizată a divinului - i-au deschis simultan ochii pentru ambele 
pericole care ameninţau din două direcţii diferite concepţia 
creştină corectă a raportului dintre creatură şi creator. Grigorie 
de Nyssa a formulat foarte clar şi conştient această poziţie de 
mijloc a învăţăturii capadociene aflate între cele două extreme 
care ameninţau creştinismul: „tot la fel de nebunească", spune el, 
„cum este părerea că lumea creată ar fi din fiinţa lui Dumnezeu este 
şi încercarea de a o deriva dintr-o altă fiinţă opusă lui Dumnezeu" 1 . 

Contextul în care este făcută această afirmaţie este foarte 
semnificativ. Apare în lucrarea Despre suflet imediat după ce a 
fost pusă întrebarea pe care noi, mai sus, am considerat-o chestiu¬ 
nea de bază a filosofării greceşti: „cum a putut apărea din fiinţa 
statică (veşnică, neschimbătoare, într-un cuvânt «imobilă») ceea 
ce se mişcă, din cea simplă şi indivizibilă, divizibilul, compusul?" 2 
Analogia cu formularea plotiniană a problemei (p. 13-14) îţi sare 
în ochi. Grigorie de Nyssa stabileşte punctul de vedere creştin în 
această problemă prin cuvintele: „întrebarea «cum se nasc lucru¬ 
rile din Dumnezeu?» trebuie să o lăsăm total la o parte" 3 . Trebuie 
amintite doar erorile în care nu avem voie să cădem în această 


1 M.P.G. 46, 121 C/D, cf. Augustinus Confessiones, XIII, 33, 48, „De nihilo 
a Te, non de Te facta sunt (opera tua), non de aliqua non tua vel quae antea 
fuerit, sed de concreata, id est simul a Te creata materia". 

2 M.P.G. 46, 121 C. 

3 M.P.G. 46, 121 A. 

privinţă şi trebuie trasate în ambele părţi graniţele pe care noi nu 
trebuie să le depăşim, dacă vrem să stabilim ceea ce este creat în 
fiinţa sa. Deoarece această încadrare a fiinţei conţine în acelaşi 
timp şi o afirmaţie despre raportul dintre fiinţa infinită, dumneze¬ 
iască şi existenţa finită, creată. Doar atât ştim noi despre acest 
raport, că „lumea şi tot ceea ce este în ea au apărut prin voinţa lui 
Dumnezeu" 4 , căci „impulsul voinţei dumnezeieşti, de îndată ce 
voieşte, devine realitate, iar ceea ce voieşte Dumnezeu pe dată ia 
liinţă şi se ipostaziază... Existenţa voinţei dumnezeieşti este fiinţa 
| lucrurilor]" 5 . 

Dimpotrivă, este instructiv să luăm în considerare formula 
plotiniană pentru naşterea lucrurilor create, trecătoare: „nimic 
dintre lucrurile care ţin de domeniul devenirii nu s-a născut", ci 
„se naşte şi se va naşte neîncetat " 6 - astfel, gândul ne duce la o naştere 


* M.P.G. 46, 121 B. 

s M.P.G. 46,124 B, cf. şi 44,69 A. Despre istoria acestei formule vezi: Benz, 
Marius Victorinus und die Entwicklung der abendlăndischen Willensmetaphysik, 
Siuttgart, 1932, p. 326 (unde apare formula Sf. Irineu, „est substantia omnium 
volumaş eius“) şi p. 353 (unde apare formula lui Firmicus Maternus: „voluntas 
I lei perfecţi operis substantia est“) şi Cadiou, La jeunesse d’Origene, Paris, 1936, 
|>. 191, Photios Bibi. cod. 251, Hierocles: „(lui Dumnezeu) îi este suficientă 
voinţa sa, ca să aducă la viaţă lucrurile”, precum şi locul de unde Cadiou citează 
din Origen în continuare. 

6 Enn. II, 9, 3 [am preferat să redau în româneşte traducerea făcută de Ivânka 
•i acestui text din Enneade, considerând că este mai aproape de sensul pe care el 
îl vizează - n. tr.]. Fireşte, trebuie remarcat faptul că arianismul, reprezentat de 
/Viius şi Eunomius, aşa cum el se înfăţişează capadocienilor, nu mai ţine în 
n iciun caz la acest principiu emanaţionist, ci, dimpotrivă, se face reprezentantul 
ii cluiaşi concept ca la capadocieni. Astfel, Eunomius accentuează că „Voinţa lui 
1 lumnezeu este suficientă pentru aducerea la existenţă şi pentru prezervarea 
i muror lucrurilor... nu are nevoie de nimic altceva pentru a aduce la existenţă 
i rea ce vrea, ci, imediat ce vrea, şi este ceea ce vrea”. M.P.G. 30, 860 A. El caută 

I • i i n aceasta să câştige chiar capital pentru învăţătura ariană, de vreme ce conclu- 
/ionează: dacă „lucrările” (epya) însele sunt create şi născute, aşadar nu sunt 

I I yt vvr)Ta, atunci nici energia pe care ele o nasc nu poate fi dy£WT|Tog. Această 
i vi oyf La este, însă, Fiul lui Dumnezeu; aşadar: „judecând energia după Eţjya nu 

şi la o emanare continuă potrivit naturii, la o „izvorâre“ a finitului 
din absolut. Faptul de a fi biruit acest concept ontologic - tocmai 
cu ajutorul noţiunii neoplatonice de absolut, prin accentuarea 
energică şi întrebuinţarea consecventă a motivului existent în ea 
a veşniciei care depăşeşte orice încadrare a fiinţei şi orice definiţie 
logică - a fost marea realizare filosofică a capadocienilor. Prin 
accentul pus pe ideea că faţă de infinit toate treptele fiinţei, toate 
supra şi subordonările treptelor finite ale fiinţei, sunt nesemni¬ 
ficative şi goale de sens, deoarece în infinit nu există „mai mult“ sau 
„mai puţin", ci doar fiinţa şi dumnezeirea însăşi, faţă de veşnicia 
cărora toate treptele fiinţei sunt egal îndepărtate, adică aflate la 
aceeaşi distanţă infinit de mare, oricât de diferite substanţial ar fi 
unele de altele 7 , capadocienii au putut birui nu doar arianismul ca 


considerăm a fi sigură punerea ei pe picior de egalitate cu fiinţa, deoarece aceasta, 
noi ştim, este fără început, simplă şi veşnică, însă energia nu este fără de început; 
căci apoi ar deveni şi ea epyov al veşniciei”. M.P.G. 30, 857 D. Că în această con¬ 
cluzie se exprimă o formulare specială a noţiunii de voinţă, arată excepţional Benz, 
Marius Victorinus..., p. 419-421. Este însă o inconsecvenţă faptul că arienii se ba¬ 
zează pe acest concept de creaţie şi vor să-şi fundamenteze prin el punctul de 
vedere, căci întreaga concepţie a naşterii graduale a lumii din Dumnezeu, care se 
înfăptuieşte prin fiinţe intermediare, de Dumnezeu văzute drept creaturi, iar din¬ 
spre creaturi ca fiind dumnezeieşti, precum şi simplul concept de „mai mult" sau 
„mai puţin" în divinitate, au sens doar într-un singur mod de gândire pentru care 
creatul este o radiere finită şi o emanaţie parţială a divinităţii infinite. Aşa cum 
conceptul de veşnicie a lui Dumnezeu (vezi nota următoare) a fost luat în serios de 
către capadocieni, tot capadocienii au fost mai întâi cei care au luat în serios 
conceptul de creat din punct de vedere filosofic. 

7 Una dintre argumentaţiile principale ale lui Grigorie de Nyssa împotriva 
lui Eunomius este construită pe această idee (M.P.G. 45, 333-341). La fel se spune 
şi în M.P.G. 44, 876 A: „Binele, la care fiinţele participă, rămâne mereu în aceeaşi 
depărtare, întotdeauna la fel de îndepărtat de cel care are părtăşia sa" („Binele în¬ 
suşi" este infinitul despre care se vorbeşte mai înainte, M.P.G. 44, 875 C/D). Ace¬ 
laşi principiu cu tendinţă pronunţat antiariană la 45, 1000 D. Grigorie de Nazianz 
argumentează astfel: „Chiar dacă este şi ceresc, chiar dacă este supra-ceresc şi natura 
sa mult mai grandioasă decât a noastră şi mai aproape de Dumnezeu, totuşi este 
foarte departe de Dumnezeu, fiinţa care e peste noi, peste fiinţa noastră compusă, 

formulă dogmatică, ci şi rădăcinile spirituale ale arianismului, 
modul de gândire grecesc din care a izvorât nu doar arianismul, 
ci şi origenismul. Şi, de fapt, nu doar învăţătura lui Origen despre 
Treimea subordonată, învăţătură înrudită cu arianismul, ci şi 
învăţătura sa despre suflet şi fiinţă, care este miezul propriu-zis al 
sistemului său şi chiar cauza spirituală a învăţăturii sale despre 
Treime. Că Logosul lui Origen, în ciuda „veşniciei" naşterii sale, 
este la urma urmei tot un principiu cosmic, că Trinitatea orige- 
nistă este, totuşi, o Treime „economică", se bazează, în concepţia 
lui Origen, pe raportul în care se află sufletele faţă de Logos şi, 
mai ales, fiinţele spirituale individuale*; ele izvorăsc permanent 
din el ca „iradieri parţiale" (ţiEQLKa ctTtauyâCTfaaxa ) 8 aşa cum el 
însuşi, propriu-zis întruchiparea plenitudinii lor 9 , principiul formal 


inferioară, împovărătoare". M.P.G. 36, 29 B. Aceeaşi argumentaţie este între¬ 
buinţată de Grigorie de Nyssa împotriva învăţăturii apolinariste despre trupul 
ceresc al lui Hristos care, datorită originii sale cereşti, trebuie să stea mai aproape 
de Dumnezeu şi, de aceea, să fie mai demn de întruparea lui Dumnezeu. Princi¬ 
piul este formulat aici deosebit de tăios: „întreaga creaţie este la fel de departe 
de fiinţa lui Dumnezeu". M.P.G. 45, 1221 C, cf. şi M.P.G. 45, 72 B/C şi (altfel 
întrebuinţată: Dumnezeu este prezent în aceeaşi măsură în toate creaturile) 
M.P.G. 46, 248 A. 

* O mare problemă a reprezentat-o traducerea termenului „Geistwesen", 
i .ire în germana curentă înseamnă mai degrabă „fantomă", „nălucă", şi nu „fiinţă 
spirituală, raţională, intelectuală", potrivit sensului dat de autor. Am preferat 
i cdarea acestui termen prin „fiinţă spirituală" cu sensul de „intelectuală", „raţio¬ 
nală" şi nu „duhovnicească", ştiut fiind faptul că „Geist" înseamnă „spirit" în sensul 
i Ic „intelect", dar şi pentru faptul că „spirit", „spiritual", precum şi celelalte derivate 
ilc lor au un spectru semantic mai larg în limba română. Nous- ul grecesc se traduce 
i Ic (ibicei în germană prin Geist, deşi nici Intellekt nu este o opţiune rară, dar e mai 
puţin german. La fel am procedat şi în cazul cuvântului compus „Zwischengeist- 
wTson", pe care l-am tradus prin „fiinţe spirituale intermediare". Tot prin derivatele 
Im Geist fgeistig, Geistigkeit) traduce Endre v. Ivânka şi termenii greceşti având la 
b.i/.i cuvântul „Aoyoţ" (n. tr.). 

* Lieske, Die Theologie der Logosmystik bei Origenes, Miinster, 1938, p. 113, 
unde sunt date şi referinţele din Origen. 

' Lieske, p.182. 

al substanţialităţii lor spirituale 10 , este legătura unităţii lor 11 , strălu¬ 
cirea şi revărsarea (ânauyaCTpa şi cmoQQOia) lui Dumnezeu 12 . 
Tocmai în spiritualitatea lor (în Aoyixov Eivai), au ele comuniune 
de fiinţă cu el 13 , o părtăşie la a fi veşnic născut din Tatăl, la emanaţia 
continuă din el 14 - de aceea, iată, şi Fiul este doar „al doilea Dum¬ 
nezeu" (beuTEpoţ 0 eoc;), deoarece el este doar tiparul a tot ceea 
ce se naşte din Dumnezeu, iar fiinţa sa este orientată spre această 
naştere 15 , chiar dacă el, la fel ca însăşi această naştere, este veşnic 16 . 
Dar faptul că sufletele au căzut din unitatea din Logos şi din 
contemplarea împreună cu el a lui Dumnezeu 17 , care este starea 
naturală pentru fiinţele spirituale 18 , în starea în care noi le cunoaş¬ 
tem, - îndepărtate de Dumnezeu, excluse de la contemplarea sa, 
exilate în lumea vizibilă - este consecinţa şi pedeapsa îndepărtării 
lor de Dumnezeu, a înclinării spre rău, a ieşirii lor din unitatea 
iniţială a fiinţelor spirituale, în Logos şi la Dumnezeu, a căderii în 
„multiplicitate" 19 . Datorită divinităţii inepuizabile a nucleului 
naturii sufletului raţional, care rămâne conţinută în firea lor ca o 
sămânţă spre recâştigarea spiritualităţii lor originare 20 , ele se întorc 
în starea iniţială, la unitatea originară; dar, aşa cum la început - 
dacă există un început într-un principiu veşnic - a rezultat un rest 
din îndărătnicia spiritului şi a îndepărtării sale de Dumnezeu, tot 
astfel şi contemplarea lui Dumnezeu - tocmai din cauza valabili¬ 
tăţii şi a imperfecţiunii a tot ceea ce nu este Dumnezeu însuşi, ci o 


10 Lieske, p. 156. 

11 Lieske, p. 128, 132 (n. a). 

12 Lieske, p. 171. 

13 Lieske, p. 210, 116, 152, 156. 

14 Lieske, p. 156/157. 

15 Lieske, p. 164/165, 177-179 şi în special 160/161. 

16 Lieske, p. 175. 

17 Lieske, p. 119, 188 şi 191. 

18 Lieske, p. 152. 

19 Lieske, p. 98, n. 37, 101, 117, 132. 

20 Lieske, p. 107 şi 152. 

21 Lieske, p. 91, n. 14. 

realitate finită şi o imagine 21 ieşite din Dumnezeu - va naşte în 
spiritul finit o „suprasaturaţie" (koqcn ;) 22 care are drept consecinţă 
o nouă cădere, o nouă îndepărtare, încât apare un proces infinit, o 
„alternanţă circulară" (kukAoc;) de căderi şi întoarceri, un neîncetat 
flux şi reflux al lumii co-eterne cu Dumnezeu din El şi înapoi 
la El 23 . Organ al acestui proces - atât al naşterii lumii spiritelor 
din Dumnezeu, cât şi al readucerii lor la El - este însă Logosul 24 , 
iar aceasta este tocmai cauza subordinaţianismului origenist. 

Pornind de la conceptul de veşnicie a lui Dumnezeu, capadocienii 
au înfrânt motivul origenist al lui koqoc; şi kukAoc;. Dacă Dum¬ 
nezeu este veşnic, atunci şi apropierea de El este „veşnică" în sensul 
că „a fi la Dumnezeu" nu poate deveni staticul „a ajunge la ţintă", 
în care este posibilă o „suprasaturaţie", din care să rezulte apoi 
o „cădere", ci că acest „a fi la El" trebuie să fie în acelaşi timp un 
urcuş fără sfârşit spre El şi o năzuinţă după El, o „peregrinare neînce¬ 
tată" (â7iau<7TO<; nopeia), o găsire care, simultan, este mereu o altă 
căutare, o adăpare care, în acelaşi timp, este o altă însetare, un repaos 


22 Lieske, p. 101, n. 20. Aici ar fi de indicat doar un izvor al motivului koros, 
care până acum nu a fost suficient luat în considerare, cel puţin din punct de 
vedere terminologic, şi anume faptul că Heraclit (Diels, frgm. 65) numeşte KOQOţ 
şi xşr)CT|aocn3vr| suprasaturaţie cu o stare opusă şi lipsa de o stare opusă, ca anti¬ 
pozi ai fiinţei şi cauzatori ai prefacerii continue, pe care el însuşi o numeşte într-un 
alt fragment un kukAoc în care începutul şi sfârşitul coincid (Diels, frgm. 103); 
despre kukAoc [3a(Junf:v0f|C, despre ciclul dureros vorbesc şi plăcile orfice de aur 
din sudul Italiei. Cum este de înţeles această „alternanţă” la Heraclit arată frag¬ 
mentele 62 (nemuritorul muritor, muritorul nemuritor, trăind viaţa altora, murind 
viaţa altora) şi 90 („totul este contravaloare a focului şi focul contravaloare a toate, 
ca mărfurile banilor şi banii mărfurilor”). In cosmologia stoică, în consecinţa 
ritmică a dezvoltării cosmosului din focul primordial şi în £K7iuţxuaLc;, în întoar¬ 
cerea universului în foc, supravieţuieşte ideea lui Heraclit, iar aceasta este şi linia 
care leagă gândirea sa de cea a lui Origen. (Cu privire la interpretarea stoică a lui 
I Ieraclit tratează detaliat K. Reinhardt în cartea sa: Kosmos und Sympathie .) Dar 
î inprumutarea termenului koqoc; trebuie să fi avut loc direct din opera lui Heraclit, 
aşa cum Origen a preluat etimologia heraclitică: t^uxiţv ano tou v|;ux£tx0ai. 

23 Lieske, p. 92, n. 16, 101. 

23 Lieske, p. 178/179. 

şi o mişcare (cttcxctu; şi KÎvr|au;) în acelaşi timp 25 . Re-căderea din 
starea de fericire odată câştigată, kukAoc;-u1 ajungerii continue şi al 
îndepărtării din nou de cel ajuns 26 , este, aşadar, imposibilă, tot astfel 
cum căderea dintr-o existenţă mai înaltă, aproape de Dumnezeu, 
ca început presupus şi origine a existenţei omeneşti pământene 27 , 


25 Locul clasic pentru acest „în acelaşi timp" este M.P.G. 44, 405 B-D: „Mersul 
este, privit într-un alt mod, un stat în picioare... precum acelaşi lucru este simul¬ 
tan un repaos şi o mişcare..." Dintre locurile aproape nenumărate de la Grigorie 
de Nyssa care vorbesc despre această „nesfârşită apropiere" ar fi de enumerat: 
M.P.G. 44,201 B; 44,301 B; 44, 777 B; 44,648/649; 44, 876 A; 44, 885 D; 44, 892 A; 
44,1000 B; 44,1037 B; 44,1025 D; 45, 60 A; 45,340 C/D; 45,940/941; 46,285 C/D; 
46, 532 A. In totalitate, vezi la H. v. Balthasar, Gregar von Nyssa. Der versiegelte 
Quell, Salzburg, 1937, în special pp. 17, 20/21, 24. Despre „ordait;" într-un cu 
totul alt sens este vorba în legătură cu fericirea veşnică în pasajele următoare: „miş¬ 
carea cursivă a naturii va ajunge la un repaos total, M.P.G. 46, 128 C... că mişca¬ 
rea cursivă a timpului va ajunge în repaos dacă umanitatea nu va mai fi prezentă 
în el", M.P.G. 44, 205 C. Este vorba aici despre încetarea „Ktvr|CTu;“-ului naşterii 
şi a venirii la existenţă dacă numărul celor hotărâţi să ajungă la fericirea veşnică a de¬ 
venit complet şi când subtonul din acest „crtECTETat navicx;" (va ajunge în repaos) 
are să sune ca un protest faţă de concepţia origenistă despre KUKÂoţ-ul neîncetat 
şi despre continuarea nesfârşită a ciclului naşterii şi morţii. Fireşte, ocazional este 
circumscrisă şi aspiraţia mistică după Dumnezeu prin cuvintele: „Să părăsim tot 
ceea ce este pământesc şi să nu rămânem în această (sferă), ci să trecem prin toate 
acestea şi să ieşim din lumea mişcării şi a ceea ce este schimbător şi să cuprindem 
«înţelepciunea statică», încât să ne împropriem în duh într-o stare fără de transfor¬ 
mare şi schimbare a sufletului ceea ce nu se preface şi nu se schimbă", M.P.G. 44, 
1140 C - dar, fără a se pronunţa în mod special, nu este nicio îndoială că aici prin 
„stare fără de transformare şi schimbare" nu este vorba tocmai despre ceea ce altun¬ 
deva este descris ca năzuinţă nesfârşită, drept călătorie neîncetată ca, spre exemplu, 
pasajul din M.P.G. 45, 940 C: „Aceasta i-a fost cea mai sigură călăuză spre cel dorit 
de a nu se lăsa călăuzit de niciuna dintre percepţiile lucrurilor trecătoare şi de a nu-şi 
îndrepta mintea spre lucrurile care pot fi cunoscute şi astfel, în peregrinarea către 
cel ce este dincolo de inteligibil, să nu rămânem niciodată pe loc". 

26 „Un cerc... ce se mişcă întotdeauna în mod asemănător, deoarece sufletul 
niciodată nu rămâne în repaus în locul unde tocmai se află", M.P.G. 46, 113 B. 

27 M.P.G. 44, 233 B/C; 46, 112 C/D. Aici se mai adaugă faptul că reorientarea 
spre bine nu ar fi de închipuit din condiţia pământească şi rea în cazul în care 
condiţia însăşi a pornirii spre bine nu ar fi în fericirea veşnică liberă de posibilitatea 

se dovedeşte imposibilă, deoarece starea însăşi din care sufletul ar 
trebui să cadă înseamnă veşnică mişcare, stare în care un repaos nu 
este deloc posibil, iar o suprasaturaţie de neconceput 28 . întreaga 


implicării răului. M.P.G. 44, 233 A; 46, 113 C. Aceasta înseamnă să considerăm 
ceea ce este bine şi ceea ce este rău ca elemente polare care stau pe aceeaşi treaptă, 
condiţionându-se reciproc („aceasta nu ar fi nimic altceva decât un amestec nedife¬ 
renţiat al binelui cu răul", M.P.G. 44, 113 B) şi nu binele ca fiind ceva pozitiv şi răul 
ca fiind ceva negativ. In rău poate apărea, aşadar, „schimbarea" dacă este parcursă 
„măsura" sa. „Iar cursul nostru o va lua iarăşi în bine, deoarece natura răului tre¬ 
buie încadrată în mod necesar în limite finite; dacă, aşadar, s-a trecut dincolo de 
linia răului..." M.P.G. 44, 201 C, - în timp ce în cazul binelui este valabilă urmă¬ 
toarea afirmaţie: „ceea ce este mereu în mişcare, dacă traiectoria este spre bine, nu 
are, astfel, sfârşit în progres, deoarece ceea ce se parcurge este nesfârşit. Căci nu se 
găseşte niciodată pentru aspiraţia sa un sfârşit", M.P.G. 44, 201 B. Ideea care stă aici 
la bază este, aşadar, faptul că binele este infinit, răul finit şi, de aceea, este posibilă 
„schimbarea" în rău, uneori chiar necesară, în timp ce în bine are loc un „progres 
nesfârşit". Fireşte, în anumite locuri, în contradicţie cu cele spuse, se vorbeşte 
despre rău ca şi cum ar fi posibil în el o progresie nesfârşită până la atingerea 
„nefiinţei" totale, M.P.G. 44, 233 A. „Ceea ce odată a căzut din locul înalt nu va 
mai putea în niciun caz să se oprească din rău", M.P.G. 44,232 D. „In mod necesar 
întoarcerea spre mai bine îi va fi imposibilă", 44, 233A, - în timp ce, altminteri, 
se vorbeşte despre aceasta ca despre ceva cu totul de la sine înţeles, că „experienţa 
(rtcişa) răului şi răul legat de aceasta provoacă reorientarea spre bine", spre 
exemplu M.P.G. 44, 655 A şi 46, 524 B. Insă in legătură cu aceasta apar iarăşi 
formulări cu totul origeniste precum: „Binele şi răul se trezesc de fiecare dată în noi 
alternativ prin sfârşitul unuia în celălalt", M.P.G. 44,875 D, „succesiune periodică", 
M.P.G. 46, 525 B; în care urmează iarăşi după experienţa răului revenirea, „când, 
după perioade mari, dispare răul din natura noastră", M.P.G. 46, 69B (vezi M.P.G. 
46, 72 B: „în mari perioade de aeoni"), total în sensul unui ciclu între bine şi rău şi 
al formulei origeniste: „viaţa materială este o purificare de rău; schimbarea invaria¬ 
bilă a cerului" (la care participă sufletul în viaţa de dincolo, în sensul dialogului 
platonic Phaidros) „este cauza şi începutul răului", M.P.G. 46, 113C, formulă care 
tocmai este respinsă de Grigorie de Nyssa. Se observă că în concepţia lui Grigorie, 
noutatea care îi dă posibilitatea înfrângerii principiale a origenismului, nu s-a impus 
peste tot încă în modul de exprimare. 

28 M.P.G. 44,96 C - 97 A unde se spune: kcu koqov (şi nu opov) Tf|g icată 
i f]v dydnr)v ivr.Qyti.ac, [citatul este de fapt din M.P.G. 46, 97 A; n. tr.]. Vezi şi 
pasajul citat în nota 25, în special: M.P.G. 44, 405 A. O altă motivaţie a respingerii 
motivului Kopoţ se găseşte în M.P.G. 44, 481 B. 

reprezentare a lui koqoc; este demascată ca imagine mitologică, 
ce, faţă de o cugetare cu adevărat filosofică a veşniciei lui Dum¬ 
nezeu, îşi pierde sensul şi justificarea raţională. Nu inutil s-a făcut 
referire în nota 22 la originea acestor concepte din gândirea încă 
pe jumătate mitică, metaforică a lui Heraclit, aşa cum, iată, la 
Origen şi motive creştine (spre exemplu crucea) devin ocazional 
simboluri cosmico-mitice. Şi ceea ce pare - la o evaluare insu¬ 
ficientă a veşniciei lui Dumnezeu şi a posibilităţii unei progresii 
nesfârşite în ea - a fi fundamentarea propriu-zisă a posibilităţii 
KOQog-ului şi a re-căderii din fericirea deja atinsă, instabilitatea şi 
variabilitatea naturii create, veşnicul a fi în mişcare al finitului în 
opoziţie cu nemişcarea, care îi revine doar lui Dumnezeu însuşi, 
„ECTTCOCTa cj)UCTi<;“ (vezi nota 2 a acestui capitol), devine, privită 
astfel, tocmai garanţie a păstrării fericirii odată dobândite, 
garanţie a întăririi sufletului înclinat spre Dumnezeu în liniştea 
sa în Dumnezeu, linişte care, în acelaşi timp, este urcuş veşnic în 
Dumnezeu 29 . Faţă de răul finit 30 , mişcarea continuă a spiritului 


29 „Ceea ce părea la început a fi un pericol (mă refer la variabilitatea naturii 
noastre) se dovedeşte, dacă este corect înţeles, a fi zbor spre înalt... Aşadar, nimeni 
să nu se tulbure că vede că natura noastră este înclinată spre schimbare, ci să se 
schimbe singur, mereu transformat înspre mai bine... devenind continuu mai de¬ 
săvârşit şi neajungând vreodată la capătul desăvârşirii. Căci aceasta este tocmai 
desăvârşirea («ajungerea la sfârşit»: teA£l6tt|i;): nimeni să nu stea pe loc“. M.P.G. 
46, 285 C. 

30 Vezi cu privire la asta nota 27. Alte locuri unde se vorbeşte despre 
încetarea în cele din urmă a răului şi de dispariţia totală a sa sunt următoarele: 
M.P.G. 45, 28 C („Virtutea şi răutatea nu sunt două lucruri care, ca fiinţe, se află 
fiecare în vecinătatea celeilalte, ci sunt în opoziţie, aşa cum fiinţei îi este opusă 
nefiinţa 1 *). M.P.G. 45, 32 C („Răul... este numit astfel, deoarece nu este binele"). 
M.P.G. 44, 797 A („Răul a apărut prin căderea din bine"), M.P.G. 45, 60 A 
(„Opusul (binelui) a cărui fiinţă constă în ne-fiinţă..." următorul = M.P.G. 45,28 C). 
Aceeaşi idee în: M.P.G. 44, 381 B; 44, 468 D; 44, 480/481; 44, 636 B; 44, 681 B; 
44,725 B; 44,737 C; 46, 94 B; 46, 101 A; 46,520 A. Răul nu poate fi „de o putere" 
[de aceeaşi putere] cu Dumnezeu („Răul nu este atât de tare, încât să poată birui 
puterea binelui, iar nebunia naturii noastre nu este mai tare şi mai durabilă decât 

uman 31 este pe de altă parte o garanţie a faptului că omul, tocmai 
pentru că trebuie să fie în mod constant în mişcare 32 , nu poate 
persista în acesta, ci, dacă a parcurs calea, „intervalul" răului, se 
îndreaptă iarăşi spre bine. Faţă de bine, adică faţă de dumnezeiesc, 
există, aşadar, un urcuş infinit, o mişcare nesfârşită; faţă de rău, 
trebuie să urmeze în final 33 o îndepărtare care, în cele din urmă, 


înţelepciunea lui Dumnezeu". M.P.G. 44, 201 B), ci trebuie ca „în cele din urmă", 
după ce „s-a parcurs lungimea răului" (M.P.G. 44, 201 C; vezi nota 27 unde sunt 
citate şi pasajele celelalte), să dispară total din lumea fiinţei: M.P.G. 46, 101 A 
(„Deoarece răul nu posedă în afară de voinţă nicio fiinţă, el trebuie, astfel, dacă 
toată voinţa s-a întors către Dumnezeu, să dispară în desăvârşită nefiinţă") 
M.P.G. 44, 485 B („Scurgerea totală a răului"), M.P.G. 45, 69 B („Dacă răul este în¬ 
depărtat din firea noastră"), M.P.G. 46, 528 A („Dacă răul a dispărut din creaturi" 
(textual: a fost consumat) şi a trecut iarăşi în nefiinţă"). M.P.G. 44, 585 B; 44, 
633 A; 44, 873 A; 46, 536; 44, 1157 A - dacă, anume, toate fiinţele spirituale vor 
fi întoarse spre unitatea originară în Dumnezeu. (Vezi la aceasta notele 33 şi 47. 
La textele citate în nota 47 ar mai fi de adăugat următoarele: M. P. G. 44,1316 A-D; 
M.P.G. 44, 1320 A: „Dacă întreaga creaţie va fi ajuns iarăşi în armonie cu sine 
însăşi..., iar creaţia toată a devenit asemenea unui trup". M.P.G. 46, 69 C - 72 B; 
M.P.G. 44, 1115 D: „ca ele să nu se dividă prin diversitatea orientărilor voinţei, 
ci să fie toate una, agăţându-se deopotrivă de unul şi unicul bine"). 

31 M.P.G. 46, 92 A. 

32 M.P.G. 45, 60 A/B; 44, 457 D. 

33 In final - când? S-a atras pe bună dreptate atenţia cu privire la faptul că această 
concepţie, care reprezintă un rest al origenismului nebiruit complet în gândirea 
capadocienilor, poate fi, de fapt, înţeleasă doar prin recurgerea la teza la fel de ori- 
genistă a reîncarnării sufletelor individuale, deoarece ea însăşi provine din cercul 
ideatic al KUKÂoţ-ului origenist, aşa cum trădează şi expresiile origeniste în legătură 
cu ea (vezi nota 27). Este cunoscut faptul că motivul unei apropieri finale a tuturor 
de bine, al unei primiri a tuturor sufletelor în fericirea veşnică, joacă un rol deloc 
neglijabil în mai noua gândire ortodoxă sub numele nu în totalitate potrivit de 
„caracter eshatologic al teologiei ortodoxe". Cât de mult este vorba aici doar de ori- 
genism reînviat, nici teologilor ortodocşi renumiţi nu le este poate prea clar (sau 
în cazul lor este vorba doar de a găsi un alt punct de diferenţiere între teologia 
ortodoxă şi cea catolică?) - în orice caz, o formulare atât de prudentă a problemei 
clin perspectivă ortodoxă, ca cea care se găseşte în cartea lui Lossky (Essai sur la 
iheologie mystique de l’eglise d’Orient, Paris, 1944) este de salutat. El spune (234): 

duce totul înapoi spre bine şi îl întăreşte în bine 34 , tocmai pentru 
că omul şi orice spirit finit reprezintă mişcarea continuă faţă de 
dumnezeire, singura nemişcată, nesfârşită. 

Dar nu doar învăţătura origenistă despre căderea sufletelor, 
învăţătura despre preexistenţa lor şi învăţătura despre ciclul veşnic 
au fost biruite de capadocieni prin întrebuinţarea consecventă a 
noţiunii de infinit, ci şi concepţia, în general platonic-neoplatonică, 
ce se află la baza acestor învăţături, despre divinitatea intrinsecă a 
sufletului, care, în starea prezentă, pământească, este doar acoperită 
şi umbrită, dar care, în momentul reunirii lui cu Dumnezeu, 
izvorăşte din nou în puritatea originară potrivită fiinţei lui - o 
concepţie care pare a fi de nedespărţit de învăţătura platonică 
despre suflet, dar care reprezintă o ameninţare puternică pentru 
înţelegerea obligatoriu pretinsă de punctul de vedere ortodox al 
caracterului creat al sufletului. Capadocienii accentuează, de fapt - 
într-un mod cu totul platonic - comuniunea de fiinţă care există 
între Dumnezeu şi suflet 35 , însă accentuează deopotrivă ideea că 


„Dans laparousie et l’accomplissement eschatologique de l’histoire, l’ensemble de 
l’univers cree entrera en union parfaite avec Dieu... Ies possibilites du salut pour 
ceux qui n’ont pas connu la lumiere dans cette vie demeurent pour nous le 
mystere de la misericorde divine, sur laquelle nous n’osons pas compter, mais que 
nous ne pouvons non plus limiter selon nos mesures humaines“. [„In parusia şi 
împlinirea eshatologică a istoriei, întreaga lume creată va intra în desăvârşită unire 
cu Dumnezeu... posibilităţile mântuirii, pentru cei care nu au cunoscut lumina în 
această viaţă, rămân pentru noi taina milostivirii dumnezeieşti pe care nu îndrăznim 
să ne bizuim, dar pe care nu putem deloc să o limităm la măsura limitelor noastre 
omeneşti", Vladimir Lossky, Teologia mistică a Bisericii de Răsărit, traducere, studiu 
introductiv şi note, pr. Vasile Răducă, Ed. Anastasia, Bucureşti, 1992, p. 264; n. tr.]. 

34 Vezi nota 27. Locul citat acolo (M.P.G. 44, 201 B) sună astfel: „Dacă el, 
dimpotrivă, primeşte imboldul, după ce a parcurs calea răului şi a atins cea mai 
înaltă măsură a răului, atunci veşnic mişcătorul, conform aspiraţiei sale, a naturii 
sale, nu găseşte repaus şi, deoarece a parcurs distanţa răului, îşi îndreaptă mişcarea 
în mod necesar spre bine". 

35 Expresia „înrudit şi divin" pentru Dumnezeu spre care sufletul aspiră, în: 
M.P.G. 46, 97 B; 44, 1009 B. cf. 46, 173 D; 45, 21 D, „înrudit şi de acelaşi fel", 
46, 525C. Apare chiar cuvântul „despre Duhul şi despre raţiune nu se poate 

această înrudire (<7UYY £V£tcl )> care constă în spiritualitatea şi, 
înainte de toate, în libertatea sufletului 36 , ar trebui să ducă la 
consubstanţialitate, dacă nu s-ar putea atrage atenţia asupra unei 
caracteristici clar distinctive. 37 Şi găsesc această caracteristică, 
această distanţă ontologică şi acest caracter ontologic distinctiv, 
iarăşi, în recurgerea la opoziţia gândită să meargă până la capăt din¬ 
tre aTp£7tTOV şi Tp£7tTOV, dintre infinitul care posedă plinătatea 
binelui şi a fiinţei înseşi în mod real şi neschimbător, fără un mai 
mult şi un mai puţin, fără creştere şi descreştere în propria sa fiinţă. 
Mai precis: el este însăşi această plinătate - şi finitul care poate 
dobândi binele doar într-o mişcare nesfârşită spre binele nesfârşit, 
într-o aspiraţie continuă după infinit 38 . Această „mişcare" este posi¬ 
bilă în fiinţa finitului şi schimbătorului (TpETtxf] cjwatc;) 39 , de vreme 
ce acesta datorează deja existenţa proprie şi dependentă „trecerii" 
(âAAoicoau;)’ de la nefiinţă la fiinţă 40 şi de vreme ce, totodată, 
există conţinută în „caracterul schimbător" al său, în faptul că nu 
„deţine" binele în mod intrinsec, ci îl poate dobândi doar prin liberă 
aspiraţie a voinţei, posibilitatea îndepărtării de bine şi de fiinţă şi a 


spune că Dumnezeu ni l-a dat nouă, ci că ne-a făcut părtaşi (din al său ne-a dat, 
|a£T£&o)Ke)“, M.P.G. 44, 149 B. 

36 Dintre nenumăratele locuri care vorbesc despre acest proces ideatic ar fi 
de citat doar M.P.G. 46, 24 C; 46, 524 A/B; 45, 77 C (Duh/Spirit şi libertate) 
46, 369C; 44, 273 C (dacă textul poate fi considerat autentic, vezi: Byzantinische 
Zeitschrifi , 36 (1936), 46 şi urm.); 44, 706 C/D; 45, 97 D; 44, 136 B/C; 44, 184 B. 

37 „Dacă ceea ce este asemănător nu ar fi diferit în ceva anume, atunci i-ar fi 
celui cu care seamănă absolut consubstanţial". M.P.G. 45, 57 D; vezi: 46, 41 C; 
44, 18 B/C. 

38 Textul principal pentru această deosebire este 46, 57 D-60 A. Din mulţimea 
i cxtelor rămase doar următoarele ar fi de selectat: 46, 92 A; 45, 340 D; 45, 28 A; 
46, 41 C-44 C; 44, 184 C/D; 44, 885 D; 45, 1125A; 45, 24 C; 46, 363 C; 45, 28-32; 
46, 81 B; 46, 285 A. 

39 Vezi notele 31, 32 şi 34. 

’ Cu sensul de schimbare. Am preferat „trecere" pentru a fi mai precis, deşi 
.miorul foloseşte „schimbare". Aşa cum reiese şi din paragraful următor (n. tr.). 

30 M.P.G. 44, 184 C/D; 46, 28 D; 46, 57 D - 60 A; 45, 40 A/B. 

orientării spre rău şi nefiinţă 41 . In voinţa liberă, care este cauza 
asemănării cu Dumnezeu a sufletului, se află simultan şi cauza 
alterităţii sale, a diferenţierii ontologice de Dumnezeu. Aşadar, 
poate fi păstrată învăţătura platonică despre asemănarea sufletului 
cu Dumnezeu. Şi chiar starea de contemplare a lui Dumnezeu în 
fericirea veşnică poate fi considerată ca fiind cea care îi este pro¬ 
prie şi care corespunde definiţiei sale ontologice, şi anume ca împli¬ 
nire şi realizare a fiinţei sale adevărate 42 , fără să fie nevoie a i se 
atribui sufletului o dumnezeire după fiinţă (aşa cum face în general 
neoplatonismul sau lasă să se înţeleagă, potrivit lui Origen, partici¬ 
parea intrinsecă la Logosul divin), a fi parte din el, pur şi simplu 
prin spiritualitatea sa*, prin AoyiKOV eivai 43 , deoarece tocmai 


41 Textele principale pentru această chestiune sunt: M.P.G. 44, 184/185; 

45, 24/25; 45, 57-60. 

42 46, 244 C („nu depăşiţi graniţele firii“); 46, 173 C („înrudit şi asemănător"); 

46, 177 B („înrudit după firea sa“); 44, 624 B (aceeaşi chestiune). 

‘ „Geistigkeit" (spiritualitatea) este aici cu sensul de „intelectual", „raţional" 
şi nu echivalentul lui duhovnicesc (n. tr.). 

43 Vezi notele 13 şi 14. Fireşte, citim şi la Grigorie de Nyssa: „sufletul este 
născut, trupul creat", 44, 633 C, ceea ce apare ca o reverberaţie a ideii origeniste că 
sufletul este un împreună născut cu Logosul (ca argument poate fi citat textul lui 
Origen pe care îl dă Lieske, p. 157, n.: „Mântuitorul se naşte continuu..., continuu 
te naşte Dumnezeu în fiecare dintre lucrările tale", cf. şi citatul din Plotin, n. 6). 
Altundeva, Grigorie transpune motivul în planul supranatural: „(fiinţa spirituală) 
adusă la existenţă prin creaţie priveşte în mod continuu spre originea sa, iar prin 
participarea la ceea ce o depăşeşte (aici trebuie să fie vorba de U7t£Q£XOVToi;, nu 
de 7TEQiexovTO<;) este primită în bine şi, într-o oarecare măsură, este creată con¬ 
tinuu", 44, 885 D, şi face o distincţie clară între a fi creat şi a fi născut. „A fi făcut 
şi a fi creat este totuna; altceva este, însă, a fi născut", 45, 656 D - Origen nu ar face 
o distincţie atât de clară între yEVECTu; şi y£vvr|CTig. Insă faptul că ceea ce „îşi ridică 
ochii sus spre Dumnezeu" este, de fapt, cauza fiinţei Logosului şi a „Aoyucov 
Elvat", învaţă şi Origen (Lieske, p. 119/120) şi, astfel, acest „a fi născut continuu 
prin participarea la binele transcendent", chiar dacă este diferenţiat de „a fi creat", 
este, totuşi, o transpunere a concepţiei origeniste despre Logos şi suflet în plan 
supranatural, un ultim rest al origenismului nebiruit total care sună inconfundabil 
şi în formula: „sufletul este născut..." - de altfel, într-un context în care sunt de ci¬ 
tit şi alte formulări care sună puternic origenist, ca de ex. 44, 633 C. Vezi nota 47. 

sufletul, conform acestei concepţii, nu este dintru început divin înlă- 
untrul său, ci, mai întâi, prin îndreptarea voinţei către Dumnezeu 
şi prin dragostea faţă de El, devine părtaş la dumnezeiesc şi asemă¬ 
nător lui Dumnezeu. Asta deoarece îndreptarea voinţei face de fie¬ 
care dată fiinţa spirituală asemănătoare celui spre care se îndreaptă 44 . 
Sufletul este un „vas cu voinţă liberă" (ciyyelov TtpoaipExiKOv) al 
lui Dumnezeu 45 , apt, chiar destinat, pentru a-L primi pe Dumnezeu, 
pentru a dobândi asemănarea cu Dumnezeu, dar în sine, tocmai 
prin libertatea sa, capabil să accepte răul la fel ca şi binele (&£KTiKr]V 
EKCtTEpcuv kcit' e^ouctlav ) 46 şi, în această privinţă, dumnezeiesc 
doar după scopul său, nu după fiinţă. Insă asemănător lui Dum¬ 
nezeu şi prin libertatea care îi permite să aspire la acest scop, chiar 
dacă deosebirea ontologică faţă de Dumnezeu este fundamentată 
iarăşi în felul în care această libertate acţionează în el cu posibilitatea 
existentă în ea însăşi de a greşi şi în modul în care „ek pExouCTÎag 
dYoc0ov“ („doar prin părtăşia de Binele cel Bun“) se deosebeşte, 
la orice participare la fiinţa dumnezeiască, în mod esenţial de 
kcit' ouCTÎav aYCiQov (de binele după fiinţă) al lui Dumnezeu 47 . 


44 M.P.G. 44, 733 B/C; 44, 832 D; 44, 868 D; 45, 333 D; 46, 97 D; 44, 1145 B; 
46, 120 C („după ce sufletul a ajuns la existenţă în modul cum i-a plăcut creatorului 
său”, [aceeaşi consecvenţă împotriva dorinţei de a-1 înţelege pe „cum“ al actului 
creaţiei ca în cazul notei 3], „poate alege conform voinţei proprii ceea ce cores¬ 
punde deciziei sale şi devine ceea ce el însuşi doreşte...”). Vezi în totalitate: „Vom 
Platonismus zur Theorie der Mystik” (despre gnoseologia lui Grigorie de Nyssa), 
în: Scholastik, 9 (1936), 163-195, în special 188-191 şi: „Die unmittelbare Gotteser- 
kenntnis... bei Augustinus”, în: Scholastik, 13 (1938), 521-543, în special 524-526. 

45 M.P.G. 46, 105 A. 

46 M.P.G. 45, 333 D. 

47 M.P.G. 45, 321 C; 45, 336 A; 45, 337 D; 44,1197 A/B. Formularea întrebu¬ 
inţată de Grigorie de Nyssa a rămas pe viitor valabilă şi, ca să spunem aşa, formula 
determinantă pentru învăţătura răsăriteană despre îndumnezeire şi asemănarea cu 
I lumnezeu a sufletului. Este suficient să facem referire la două texte din Maxim 
Mărturisitorul: „că toată activitatea şi contemplaţia, virtutea şi cunoştinţa, biruinţa 
şi înţelepciunea, bunătatea şi adevărul, le săvârşeşte în noi, ca în nişte organe, 
I Himnezeu, noi neaducând nimic decât dispoziţia care voieşte cele bune” M.P.G. 
'>0, 512 B [Sf. Maxim Mărturisitorul, Răspunsuri către Talasie (Filocalia, voi. IU), 

In ciuda a toate acestea, capadocienii rămân întru totul plato- 
nicieni. Continuitatea esenţială pentru oricare platonism, chiar 
şi pentru cel creştin, între cunoaşterea natural-raţională şi cea 


trad. de Pr. Prof. Dr. Dumitru Stăniloae, Ed. Harisma, Bucureşti, 1994, p. 243 - 
n. tr.] şi: „Dintre aceste [însuşiri dumnezeieşti], primele două le-a dăruit fiinţei 
[sufletului şi intelectului], iar ultimele două, adică bunătatea şi înţelepciunea, 
capacităţii de a voi. Aceasta pentru ca ceea ce este El prin fiinţă să ajungă şi zidirea 
prin împărtăşire", 90, 1024B [Sf. Maxim Mărturisitorul, Capete despre dragoste - 
suta a treia (Filocalia, voi. H), trad. de Pr. Prof. Dr. Dumitru Stăniloae, Ed. Ha¬ 
risma, Bucureşti, 1993, p. 106 - n. tr.]. Cu toate acestea, continuă încă să existe la 
Grigorie de Nyssa formula origenistă a restaurării condiţiei originare a sufletului: 
„aşa a fost constituit sufletul iniţial ca el, după ce va fi fost purificat, să strălucească 
din nou... căci învierea nu este altceva decât restaurarea (aTtOKaTâCTxaCTig) a 
originarului", 44, 633 C. Sufletul este cel la care s-a referit nota 43. Aproape textual 
se găseşte în M.P.G. 46, 148 A, unde se spune mai departe: „firea omenească era un 
lucru dumnezeiesc mai înainte ca firea omenească să încline spre rău" [Sf. Grigore 
de Nyssa, Despre suflet şi înviere, trad. din lb. greacă, note şi comentarii de pr. 
Grigore Teodorescu, Ed. Herald, Bucureşti, (fără an) p. 90 - n. tr.]. Texte asemă¬ 
nătoare: „când totul devine aşa cum era la început", 44, 1313 A, „se va întoarce din 
nou", 46, 524 A sau „deoarece voi, ca fiinţe schimbătoare, aţi căzut şi v-aţi prăbuşit 
din Bine, asumaţi-vă din nou prefacerea spre Bine şi îndreptaţi-vă iarăşi într-acolo 
de unde voi aţi căzut", 44, 460 B (vezi: 44, 468 A) 

Ideea „prăbuşirii", care într-un alt loc (44, 233 B/C, vezi şi 46, 112 C-113 C) 
fusese deja respinsă ca „înşelătorie elină", este prezentată aici total dezinvolt şi 
tot astfel apare aceasta într-un text ca cel de la 44, 1101 A-C: „înaripată fusese 
creată şi natura omului... iar sufletul care s-a prăbuşit prin neascultarea 
protopărinţilor se înaripează din nou" (nu trebuie să se treacă cu vederea că 
lucrarea Dehominis opiflcio [Despre crearea omului], în care a fost pronunţată 
această respingere categorică, este concepută cronologic mult mai devreme decât 
comentariul la Cântarea Cântărilor, din care provine ultimul text citat). 

Da, chiar ideea origenistă a „'Evdu;", a unităţii iniţiale a tuturor fiinţelor 
spirituale în care primul păcat, îndepărtarea de Dumnezeu, a introdus multipli¬ 
citatea şi diversitatea stărilor ontologice, răsună în expresii ca: „dacă firea noastră 
prăznuieşte în înviere o nouă sărbătoare a corturilor (textual: este „adăpostit" din 
nou), iar toată stricăciunea (butcţiOood), care a intrat în ea prin păcat" (s-a încercat 
să se citească în loc de fcmttţtOood - „stricăciune" [nimicire; n.tr.], bmcţtoQtt - 
diversitate, cu privire la următoarele rânduri şi la 46, 157A: „dar după ce, prin 
intrarea păcatului, firea s-a împărţit într-o mulţime de părţi..." [Despre suflet şi 
înviere, p. 96 - n. tr.]), „va fi risipită din lucruri, atunci va fi sărbătorită în jurul 

supranatural-mistică, orientarea fiinţei spirituale spre o contemplare 
desăvârşită şi nemijlocită a A-tot-fiinţei, a Absolutului, aşadar a lui 
Dumnezeu, se păstrează deplin la ei, şi chiar concepţia, fundamen¬ 
tală pentru platonism, că orice formă de cunoaştere capătă sens abia 
prin raportare la această contemplare a „A-tot-fiinţei celei una“, 
fiind o aluzie incompletă, o reflexie a acestei cunoaşteri supreme şi, 
în acest sens, chiar o treaptă premergătoare pe calea urcuşului către 
ea. De aici reiese „interşanjabilitatea", caracteristică pentru plato¬ 
nismul creştin, dintre metafizic-ontologic şi supranatural-soterio- 
logic, ambiguitatea anumitor raţionamente, realitatea că urcuşul 
spre cunoaşterea desăvârşită a lui Dumnezeu, creştineşte spus, spre 
fericirea supranaturală, veşnică, pe de o parte ca problemă pur on¬ 
tologică, este descrisă cu mijloacele învăţăturii platonice despre 
fiinţă şi a metafizicii spiritului (a faexouCTÎa şi a £7Tic7TQO(ţ>f|*) (spre 
ex. M.P.G. 44, 885 C-888 A şi 46, 172-176), iar pe de altă parte, 


I ui Dumnezeu o sărbătoare comună... deoarece este pregătită tuturor una şi aceeaşi 
bucurie şi nicio diversitate nu va mai împărţi firea raţională la împărtăşirea de 
acelaşi bine", 46, 133 C/D. O idee total asemănătoare în M.P.G. 44, 641 B: „Şi noi 
aparţineam sfântului număr de o sută de fiinţe spirituale. Deoarece, însă, oaia cea 
una s-a rătăcit de înălţimea păşunii alpine, firea noastră adică..., nu se mai 
menţionează acelaşi număr... El a venit... ca numărul creaţiei lui Dumnezeu să 
devină iarăşi exact". Sau 44, 1116 C/D: „Apoi cel mântuit este imaginat iarăşi ca 
■•unul» (povâc) în legătura sa cu Binele cel unu... Partea principală a tuturor 
bunătăţilor, ca toţi să devină una, recunoscători Binelui celui unu şi unic", 44, 1117 
I), „până ce toţi vor deveni una... şi în nimeni nu va mai rămâne vreun pic de rău, 
iar Dumnezeu va deveni tuturor toate". (Este curios să observăm cum motivul lui 
„ut omnes unum sint" se mişcă aici foarte aproape de limita interpretării 
mitologice, origeniste a lui „a fi unul"), sau 44, 1313 A: „Deoarece odată natura 
răului va trece în nefiinţă, dispărând total din lumea fiinţei, iar bunătatea 
dumnezeiască, neamestecată, va cuprinde în sine întreaga fire raţională" (urmează 
cuvintele citate mai sus: „dacă totul va fi aşa... cum a fost la început, când ea nu 
.icceptase încă în sine răul"). In orice caz, acest concept de artOKaxdaxaCTic;, 

II inform căruia răul se nimiceşte în cele din urmă („dispare total din lumea fiinţei"), 
i.ir puterea sa de atracţie se pierde definitiv - oricât de origenist ar suna acest: „totul 
v.i fi aşa cum a fost la început" -, el se deosebeşte esenţial de KUlcAoţ-ul origenist, 
i ii măsura în care aici este vorba despre o stare finală neschimbătoare. 

* Participare şi (re)întoarcere (n. tr.). 

totuşi, chiar natural-raţionalul ca atare, înclinaţia spre cunoaşterea 
intelectuală şi îndepărtarea de senzorialul pur şi simplu, este eva¬ 
luat ca un moment soteriologic, ca o întoarcere la Logos, către 
supranatural, ca o treaptă preliminară şi „cmapxîl"* a vederii 
supranaturale a lui Dumnezeu (spre ex. M.P.G. 46, 364-368, în 
special 364C şi 368 C/D). Şi, totuşi, ei sunt în stare să evite învăţă¬ 
tura, aparent inseparabilă de platonism, despre divinitatea naturală 
a sufletului, conform căreia atingerea acestei cunoaşteri desăvâr¬ 
şite este în acelaşi timp apariţia fiinţei propriu-zise a sufletului 
(ascunsă doar de existenţa pământească); locul ei a fost luat de 
înclinaţia sufletului spre participarea la divin. Unul dintre cele 
două pericole, derivarea creaţiei din fiinţa lui Dumnezeu, a fost 
biruit total de capadocieni acolo unde platonismul îi ameninţa 
cel mai mult, şi anume în învăţătura despre suflet. 

Mult mai evidentă, cel puţin cu privire la creaţia materială şi 
trupească, era în cazul lor cealaltă ispită: derivarea creaţiei dintr-o 
altă entitate (vezi nota 1 a acestui capitol) şi, de fapt, din cauză că ea 
era un mod de gândire care în mediul lor iranian-dualist se afla acasă. 
Insă cu atât mai mult sunt ei la adăpost de pericolul ce înclină în 
această parte, pentru că ideea ca atare, cel puţin cu privire la creaţia 
materială, fusese găsită de ei anterior la Origen. Căci pentru Origen, 
lumea sufletelor este, de fapt, născută mai mult sau mai puţin „din 
fiinţa lui Dumnezeu", pe când lumea materială este ceva principial 
anti-teic în măsura în care trăsătura de „a fi în materie" a sufletelor 
este în acelaşi timp consecinţă şi pedeapsă a îndepărtării lor de 
Dumnezeu, iar îndepărtarea însăşi este concomitent înclinare către 
lumea materială, schimbătoare, multiplă, ostilă lui Dumnezeu. Aşa¬ 
dar, materia înseamnă principial ceva potrivnic lui Dumnezeu, iar 
în consecinţă scopul ultim este eliberarea omului de materie, re- 
absorbirea uman-corporalului în ceea ce este divin-spiritual 48 . 


48 Aceasta este valabilă pentru relaţia sufletului uman cu divinitatea în 
chestiunea unirii ipostatice la Origen: „Trupul muritor al său şi sufletul uman 
din el, prin aceea că nu au intrat pur şi simplu în comuniune cu Dumnezeu, ci au 
fost uniţi cu El şi legaţi de El... au fost transformaţi în El“; Lieske, p. 122, vezi şi 

De aceea, cea mai acerbă polemică a lui Grigorie de Nyssa se în¬ 
dreaptă împotriva învăţăturii origeniste despre înclinarea spre 
materie ca ultimă cauză a păcatului şi împotriva concepţiei conform 
căreia mutarea omului în lumea materială este urmarea păcatului şi 
a atracţiei faţă de materie 49 . Din exprimările sale se observă în mod 
clar la ce ţine el foarte mult: nu vrea să considere nici că existenţa 
lumii materiale provine din căderea sufletelor şi nici că această 
cădere îşi are originea în înclinarea spre materialitate. Căci ambele, 
răul, împotrivirea faţă de Dumnezeu, ar însemna să fie făcute 
oarecum izvoare ale fiinţei şi să fie comparate cu Dumnezeu drept 
cauze egal îndreptăţite ale fiinţei. El se ataşează în această chestiune 
de Metodiu de Olimp 50 care începuse combaterea origenismului 


p. 125, nota 41. Lieske vorbeşte pe bună dreptate de „criza monofizită" la Origen 
(p. 122, nota 27 şi 125). 

49 „Dacă nu se nasc oameni şi plante atât timp cât sufletul nu cade în ei de sus, 
căderea întâmplându-se ca urmare a păcatului, atunci nu ar fi răul cauză a devenirii 
lucrurilor?" (M.P.G. 46, 116 C [Despre suflet şi înviere]). „In zadar unii ca aceştia 
consideră lucrurile ca venind din atotputernicia lui Dumnezeu, dacă afirmă că lu¬ 
crurile din lume nu s-au născut prin voinţa lui Dumnezeu, ci mută cauza lucru¬ 
rilor într-o cădere păcătoasă, astfel încât viaţa omenească nu ar fi apărut, dacă răul 
nu i-ar fi dat imboldul" (46, 117C). „Prin aceasta se dovedeşte că răul nu este «mai 
vechi» (mai la început) decât viaţa" (46, 120 B). Vezi şi tot capitolul 28 din De 
npificio hominis (44, 229-233) care este îndreptat expressis verbis împotriva lui 
(Irigen. Nu în materie se află păcatul. „In natura lucrurilor care fiinţează nu există 
un rău independent de voinţă, prevăzut cu fiinţă proprie (uTţocrtaaic,). Toate crea- 
i urile lui Dumnezeu sunt bune şi niciuna nu este de respins" (46,372 A). „Nu trupul 
este cauza patimilor, ci voinţa care le naşte" (46, 528 A/B = 46, 529 A). „înainte 
(le trup a căzut sufletul în păcat. Căci neascultarea este un păcat al voinţei, nu al tru¬ 
pului" (45, 545 B), „cauză a căderii în păcat, temelie şi mamă în acelaşi timp al 
i uluror celorlalte rele fiind iubirea de stăpânire ((ţtiActQXta, năzuinţa de a fi stăpân 
unic al său)" (45, 61 B). Dintre toate lucrurile, potrivit firii sale, unul este urât 
(spune Grigorie de Nyssa în legătură cu întruparea şi cu reproşul făcut acesteia că 
nu s-ar cuveni lui Dumnezeu să coboare în lumea materială), „patima cea rea" 
(16, 41 A). „Nu există un rău în sine şi pentru sine, independent de voinţă" (45, 
'2 C). Vezi şi 46, 176 B şi diferenţierea între „TtaOoţ" ca „răutate" şi ca „mişcare 
u.uurală" la 45, 49 C. 

90 Raţionamentul lui Metodiu a fost sintetizat de Fotie în Biblioteca sa (cod. 236). 

pornind tocmai de la cele două puncte de vedere decisive şi 
fundamentale. Problema lui TtEpi auxE^oucnou este chiar 
respingerea explicării origeniste a răului prin materie, problema 
lui 7EEQL âvaCTTdcTECoc; fiind, însă, despovărarea materiei de 
reproşul de a fi rea în sine şi ideea că scopul ultim al mântuirii ar 
fi, de fapt, eliberarea din existenţa materială, trupească. Cuvintele 
lui Grigorie: „căderea (neascultarea) este urmare a voinţei, nu a 
trupescului" şi „orice creatură a lui Dumnezeu este bună şi nici- 
una nu este de respins" 51 sună tocmai ca sinteza uzuală a motivului 
fundamental al operei unuia cât şi a celuilalt. Grigorie se fixează 
prin aceasta în contextul unei tradiţii de şcoală care merge în timp 
peste Metodiu până la Irineu şi care, cu învăţătura irineică despre 
âvaKEcjjaÂaicuaic;, atinge în mod absolut problema fundamen¬ 
tală a gândirii creştine, şi anume taina fundamentală a creştinis¬ 
mului: întruparea lui Dumnezeu. Pornind de aici avea să exprime, 
astfel, întruparea lui Dumnezeu prin sfinţirea omului, iar îndum- 
nezeirea omului prin unirea lui cu Dumnezeu, prin mântuire, 
pentru ca statutul de creatură al omului să nu fie ameninţat, iar 
existenţa de sine a creaturii să nu apară ca acel ceva ce trebuie 
anulat şi înfrânt, ci mai degrabă ca acele ceva care are tocmai în 
relaţia cu Dumnezeu sens şi valoare proprii - iată dezvoltarea 
învăţăturii despre întrupare într-o mistică a unirii lui Dumnezeu 
cu lumea care cuprinde întreaga creaţie şi în care învăţătura despre 
creaţie îşi capătă abia acum sensul propriu. Este o gândire întru 
totul în spiritul lui Irineu atunci când Grigorie ba pune crearea 
omului ca element de legătură între creaţia văzută şi nevăzută, mate¬ 
rială şi spirituală 52 , ba, chiar mai specific, pune întruparea, ca atin¬ 
gere dintre divin şi uman, în această legătură „cosmică" a unirii 
profunde dintre elementele opuse ale creaţiei, a pătrunderii a tot 
ceea ce este creat, cu Divinitatea 53 . In toate aceste expresii pericolul 


51 Vezi nota 49. 

52 Acest motiv al lui „avv&Ecrpog" are, fireşte, o lungă preistorie stoică. 

53 „Ca pământul să nu fie total exclus de la existenţa spirituală, necorporală, 
a apărut prin înalta pronie natura umană, în timp ce substanţa spirituală şi 

dualist pare total înlăturat, iar principiul: „nicio creatură a lui 
Dumnezeu nu este blamabilă" pare să fi fost complet păstrat. 
Ambele scheme de gândire antică, aflate în opoziţie una faţă de 
cealaltă, conform cărora realitatea materială este ori ultima, cea 
mai periferică undă fiinţială a revărsării fiinţei care emană din 
realitatea divină şi spirituală într-o descindere treptată, ori se află 
în opoziţie ca, principial, celălalt, ca „ne-fiinţarea“ (far) ov) faţă de 
„fiinţare", de divin şi spiritual - ambele fiind de acord în faptul 
că în desăvârşirea spiritual-umanului şi a ridicării sale spre divin 
materia trebuie ocolită, anihilată, îndepărtată sau transformată 


divină a sufletului a fost îmbrăcată cu elementul pământesc... scopul acestei 
întâmplări este ca puterea mai presus de toate să se slăvească în întreaga creaţie" 
(46, 173 B/C). 

„După înţelepciunea dumnezeiască se uneşte şi se amestecă ceea ce este 
sensibil cu ceea ce este spiritual, ca toate să se împărtăşească în acelaşi mod de bine 
şi ca nicio fiinţă să nu fie exclusă de la fiinţa supremă" (45, 25 C). „Prin purtare 
mai înaltă de grijă realitatea spirituală este legată de cea sensibilă ca nimic să nu 
fie reprobabil în creaţie şi nedemn de comuniunea cu Dumnezeu" (45, 25D). 
„...ca tot ceea ce este pământesc să fie ridicat la Dumnezeu, iar harul să pătrundă 
în acelaşi mod întreaga creaţie după ce natura inferioară a fost legată de cea 
su pranaturală" (45, 28 A). 

„Cel ce a unit iarăşi sufletul luat din el cu propriul trup... acela a legat la modul 
mai general şi substanţa spirituală de cea sensibilă, ocazie cu care începutul a avut 
un efect logic până la sfârşit" (45, 53C; „âQx/f (începutul) este, în sensul celor de 
la 44, 1313 B, 1316 A şi 45, 535 A; 45, 80 B/C, firea umană în Hristos ca 
.xtnaşxr]" a întregii „4>uctl<;“ umane). 

„Prin amestecul pământescului cu divinul" - vorbindu-se despre crearea 
omului, 44, 133 B. 

„Creaţia spirituală care trăieşte în trup... de aceea a fost adusă la existenţă 
ile Dumnezeu, Cel care îndreaptă orice creatură către sine, ca schimbarea de pe 
pământ să nu fie exclusă de la înălţimile cerului, nici cerul întru totul de la fiinţa pă¬ 
mântului, ca în structura umană oricare dintre aceste elemente ale fiinţei să se 
împărtăşească de proprietăţile fiinţei celuilalt", 44, 1165 C. 

„Dumnezeu cel imaterial, invizibil, necorporal după fiinţă, se coboară, prin 
i HKOVOpia cea de oameni iubitoare, la firea umană ca să aducă la desăvârşire 
i os moşul", 45, 1180 B/C. 

în spiritual, - par să fi fost biruite definitiv în favoarea unei 
concepţii esenţial creştine a raportului dintre creator şi creatură. 

Avem de-a face aici cu consecinţa atractivă a spiritualismului 
origenist, care în ciuda a toate prevalează, cu teama antidualistă 
de a acorda materiei o importanţă prea mare, un rol prea inde¬ 
pendent faţă de divin şi spiritual dacă este înţeleasă ca fiind ceva 
care veşnic rămâne lângă Dumnezeu? Dar, în orice caz, Grigorie 
de Nyssa se abate tot timpul de la linia irineică, de la concepţia 
despre uman ca element de legătură între lumea spirituală şi cea 
materială, de la convingerea despre justeţea şi caracterul definitiv 
al acestei legături şi de la concepţia despre întrepătrunderea 
întregii creaţii, chiar până la cea din urmă realitate materială, prin 
puterea îndumnezeitoare a întrupării, care este în acelaşi timp o 
împărtăşire de dumnezeire a lumii văzute, revenind mereu la o 
explicaţie - pare-se întru totul origenistă - a originii şi sensului 
naturii trupeşti a omului, care, de fapt, nu consideră materia¬ 
litatea drept o urmare a păcatului sau un motiv al său (căderea în 
lumea materială ca pedeapsă pentru orientarea sufletului spre 
materie, aşa cum explică Origen), dar care acceptă o legătură între 
păcat şi materialitate în măsura în care, conform acestei explicaţii, 
materialitatea, „înveşmântarea sufletului spiritual cu haina tru¬ 
pului vizibil", a apărut în legătură cu păcătuirea prevăzută de 
Dumnezeu şi în scopul de a trezi în om dorul după întoarcerea 
la Dumnezeu prin „experienţa" (7t£ipa) îndepărtării de El, prin 
durerea legată de viaţa trupească şi pentru a-1 putea mişca spre 
întoarcere 54 . Imagina tradiţională pentru această îmbrăcăminte - 


54 M.P.G. 44, 205 A; 44, 181 C; 44, 189 C; 44, 255 B; 45, 33 D-37 C; 46, 57 C; 
46, 372 C; 46, 512 A; 46, 521 C-524 B. Ultimul text citat aici sună astfel: „Dacă 
am fi aşa cum am fost creaţi la început, nu ne-ar fi fost necesar veşmântul de 
piele... După ce însă... omul a dobândit în mod liber instinctul animalic şi 
iraţional, înţelepciunea lui Dumnezeu, pentru ca atât libertatea naturii să rămână, 
cât şi răul să dispară, a găsit astfel rezolvarea de a-1 lăsa pe om în ceea ce el îşi 
dorise, ca el să guste răul la care năzuise şi să înveţe din experienţă ce primise în 
schimbul a ceea ce dăduse” (vezi „experienţa” origenistă, TtEtpa, 44, 655 A), „să 
o ia din nou, în mod voluntar, prin aspiraţia sa, pe calea fericirii de odinioară". 

cunoscuta „îmbrăcăminte din piele" (&£Q[aâTivo<; x iT£ bv) din 
capitolul Genezei (3, 21) cu care Dumnezeu i-a înveşmântat pe 
Adam şi Eva după căderea în păcat - sugerează, însă, concepţia că 
această „îmbrăcare" a avut loc abia după căderea în păcat 55 . Şi, 
ca o consecinţă internă a acestui raţionament, îmbrăcămintea 
dispare odată cu întoarcerea la starea iniţială a sufletului 56 , ceea ce 
se şi spune ocazional prin cuvinte foarte explicite 57 ; dar şi acolo 
unde se ţine strâns la realitatea învierii, ca în cazul finalului din 
De anima şi De mortius , şi unde ex proposito se vorbeşte despre 
starea trupului înviat, se întâmplă că tot ceea ce a fost transplantat 
din „îmbrăcămintea de piele" iraţională (aAoyov &£Qpa) în natura 
umană (M.P.G., 46, 148 C) este exclus într-un mod atât de decisiv 
din starea trupului înviat, încât această „stare spirituală şi 
nepătimitoare" (M.P.G. 46, 156 A/B - ănaQr\c, spune, fireşte, 
încă mult mai mult) devine aproape o spiritualizare totală şi o 
absorbire a materiei în spirit, încât în cele din urmă apare 


55 Aşa cum se spune într-adevăr şi la 45, 33 B/C: „După ce... primilor 
oameni li s-a interzis şi au fost dezbrăcaţi de orice fericire, i-a îmbrăcat Domnul 
pe protopărinţii noştri cu veşminte de piele". 

56 „Nimic altceva nu este învierea decât restaurarea stării originare", 44, 633 C 
(= 46, 156 C), „Natura umană a fost ceva dumnezeiesc înainte de a dobândi 
înclinaţia spre rău", 46, 148 A, „monotonă era viaţa oamenilor", 46, 81 A. 

57 „Omul a pierdut chipul Dumnezeului netrecător şi s-a îmbrăcat prin păcat 
cu chipul trecător al lutului care ne somează să ne dorim cuvântul... ca frumu¬ 
seţea sufletului, odată învelitoarea pământească dată jos, să strălucească din nou. 
A îndepărta ceea ce este străin înseamnă, însă, a te ridica iarăşi spre propria 
natură, lucru care nu se poate întâmpla altfel decât devenind iarăşi aşa cum ai 
fost creat la început", 46, 372 C. La fel şi în De mortuis: „Este îndreptăţit a se 
crede că noi, dacă trecem prin moarte într-o realitate netrupească, ...dăm jos de 
pe noi învelitoarea carnală ca pe o mască demnă de dispreţ şi ne întoarcem la 
frumuseţea proprie fiinţei în care odinioară am fost formaţi după chipul arhe¬ 
tipului", 46, 512 A/B. In continuare (B/C) „natura cea simplă şi uniformă a 
intelectului" este opusă „multiplicităţii trupeşti" ca fiind ceva străin în care 
intelectul „se osteneşte în viaţa străină firii". 

58 La fel spre ex. 44, 192 A. 



72 


ENDRE V. IVÂNKA 


justificat faptul că „tendinţa spre rău“ este numită ocazional, pur 
şi simplu, „înclinaţie spre materie" 58 . 

Consecinţa naturală care rezultă din această atitudine faţă de 
partea trupească-materială a omului este faptul că şi în învăţătura 
despre întrupare, pe lângă linia irineică ce vede în aceasta o împă¬ 
care şi o legătură dintre divin şi material, apare o altă concepţie care 
vorbeşte despre o transformare a omenescului în dumnezeiesc în 
persoana lui Hristos, despre o dizolvare a omenescului finit în 
infinitul dumnezeiesc precum un strop de oţet în masa de apă 
a mării 59 . 

Graţie realizării capadocienilor, este biruită, aşadar, definitiv - 
în măsura în care nu avem de-a face cu o reluare conştientă a 
învăţăturilor origeniste, care poate fi simţită în acest timp doar 
mai mult ca erezie şi îndepărtare de învăţătura generală a Bisericii 
(vezi, legat de această problemă, cap. IX) - concepţia neoplato- 
nic-ariană a „construirii" lumii din Dumnezeu, învăţătura ori- 
genistă-neoplatonică despre preexistenţa sufletelor, kukAoc;-u1 
origenist şi, înainte de toate, învăţătura platonică despre divini¬ 
tatea originară şi intrinsecă a sufletului. Dimpotrivă, ideea funda¬ 
mentală propriu-zisă şi cea mai profundă a platonismului - 
continuitatea dintre fiinţa naturală, esenţială a sufletului şi vocaţia 
sa supranaturală, orientarea sufletului, potrivit naturii sale, spre 
scopul său supranatural - a fost preluată de capadocieni în gândirea 
creştină şi încorporată ei şi a devenit un motiv fundamental de 
gândire al Bisericii Răsăritene. Dar reversul ideii platonic-neopla- 
tonice a emanaţiei creaţiei din Dumnezeu, conform căreia existenţa 
creată trebuie considerată drept o realitate divină de-potenţată şi 


59 „Dacă cineva varsă un strop de oţet în mare, atunci şi stropul se transformă 
în apa mării, în compoziţia apei mării", 45, 1221 D. „Dacă trupul se preface în ma¬ 
rea nemuririi...", 45, 1224 A. „Firea omenească în Hristos, transformată din 
trupesc şi formată în netrupesc", 45, 1253 B/C „devine ceea ce este Dumnezeirea", 
45, 1276 C. „El a pătruns întreaga omenitate cu lumina sa proprie, prin legătura 
cu El însuşi, făcând-o ceea ce El însuşi este", 46, 1021 D. Vezi şi 45, 705-708 şi 
45, 729 C. Vezi şi cap. VII, nota 6. 

„căzută", nu este încă biruită: şi anume, concepţia că desăvârşirea 
creaturii ar fi de căutat în încetarea totală a propriului tip de fiinţă 
creată şi în re-absorbirea în divinitate, într-o transformare în 
divinitate. 

Sensul propriu-zis originar al ideii de re-absorbire în Dumnezeu 
şi de unire ontologică trebuie căutat în faptul că ea vizează 
reîntoarcerea şi re-anihilarea actului emanaţiei din Dumnezeu, 
concretizat odinioară în separarea ontologică de El - aşadar, acea 
„cădere" a fiinţelor spirituale din unitatea primordială în Dum¬ 
nezeu; iar de acest motiv nu au reuşit nici capadocienii să se 
elibereze total. Nu în sensul că nu s-ar fi străduit în mod serios să 
valorifice în învăţătura despre întrupare şi mântuire faţă de 
spiritualismul origenist motivul irineic-metodian al legăturii şi 
împăcării dintre realitatea materială creată şi cea spirituală dum¬ 
nezeiască; totuşi, există mereu tendinţa de a pune în locul trans¬ 
figurării creaţiei prin Dumnezeu şi în Dumnezeu o absorbire a 
creatului de către divinitate şi de a concepe „îndumnezeirea" 
omului în mântuire nu ca o pe ridicare a omului la Dumnezeu, 
ci ca pe o dispariţie şi ca o stingere a umanului în faţa divinităţii. 
Această tensiune dintre o atitudine care izvorăşte din platonism 
şi este unilateral spiritualistă şi înţelegerea creştin-ortodoxă a 
creatului în sensul formulării lui Irineu şi, ca urmare a acesteia, 
o anumită „atârnare" de partea „monofizită", au transmis-o ei, 
întemeietorii teologiei ortodoxe, mai departe gândirii răsăritene. 




VI. DISPUTA HRISTOLOGICĂ 
SI GÂNDIREA GREACĂ 


Dacă omului antic, care se mişcă printre formele conceptuale 
şi categoriile gândirii greceşti religioase, i se pune în faţă învăţă¬ 
tura „Hristos, Mântuitorul, pe care creştinii îl mărturisesc, este în 
acelaşi timp Dumnezeu şi om“ înseamnă oare aceasta pentru el 
neapărat alternativa: Dumnezeu care ia chip de om sau om care 
a devenit Dumnezeu? Sau, cu alte cuvinte, este vorba aici de o 
teofanie sau de o apoteoză? Ambele i-ar fi familiare, atât 

Hac arte Pollux et vagus Hercules 
Enisus arces attigit igneas, 

(Horaţiu, Ode, III, 3) 

adică îndumnezeirea prin forţa proprie a omului virtuos, cât şi 
strigătul de uimire la vederea unei întâmplări minunate, a unor 
acţiuni care par a fi supraomeneşti: „zeii au luat chip omenesc şi au 
coborât la noi" 1 , adică adorarea omului sublim ca e7U(f)avf]<; 0£og. 
O formulă sau cealaltă, un aspect sau altul va fi preferat în funcţie 


'„Zeii, asemănându-se oamenilor, s-au coborât la noi“, Faptele Apostolilor, 14, 11. 

de faptul dacă divinul este considerat mai mult decât împlinirea 
şi încoronarea supremă a umanului desăvârşit, la care omul poate 
ajunge, când el pur şi simplu atinge şi realizează doar ceea ce este 
sădit şi prefigurat în fiinţa proprie. Sau, dacă este considerat ca prin¬ 
cipial celălalt, acel dincolo, care, din înalt, se află mult deasupra 
sferei umane, pământeşti, esenţial nedesăvârşită şi „antiteică", 
încât să poată, de fapt, să se pogoare la această sferă inferioară, 
da, să poată apărea în chip de om, dar numai cu scopul ca umanul, 
dezbrăcat de fiinţa sa propriu-zisă, să trebuiască să fie prefăcut în 
divinul mai înalt, dar numai dacă vrea să se ridice spre divin şi să 
se unească cu el. 

Fără doar şi poate, este de recunoscut faptul că, prin stabilirea 
pur şi simplă a alternativei, cele două erezii, polar opuse una 
celeilalte, nestorianismul şi monofizitismul, există deja principial. 
Dar este într-adevăr corect faptul că cele două erezii sunt reductibile 
şi din punct de vedere istoric la aceste două posibilităţi antice-păgâne 
de formulare a raportului dintre divin şi uman, divin şi imanent - 
că în ele se exprimă în forma unei erezii creştine ambele aspecte 
sub care gândirea greacă poate înţelege raportul dintre divinitate 
şi umanitate? Pot fi ele - istoric vorbind - absolut înţelese dintr-o 
alternativă care iese la iveală în gândirea elină, religioasă şi care ţine 
de domeniul concepţiei asupra lumii? Căci se ţine cont în polari¬ 
tatea acestor două concepţii eretice cu privire la taina funda¬ 
mentală a creştinismului de expresia mentalităţii naţionale a 
spiritului siriac realist-raţional, raţionalist şi al celui copt, orientat 
mistic, care, pe de altă parte, păstrează în sine tradiţiile vechi-egip- 
tene, religioase. Oare nu este fals ca în opoziţia dintre nestorianism 
şi monofizitism să se introducă o alternativă ce rezultă din 
gândirea elină? 

In orice caz, este important faptul că în polaritatea ereziologică 
nestorianism-monofizitism se exprimă polaritatea geografic-isto- 
rică Siria-Egipt, adică a centrelor lor culturale Antiohia-Alexan- 
dria şi că nestorianismul continuă să existe aproape exclusiv în 
mediul siriac (şi în spaţiul misionar al său), monofizitismul în lu¬ 
mea coptă, în timp ce nestorieni şi monofiziţi greci nu există 

deloc. Faptul că în spaţiul antiohian-sirian, pe de o parte, în spaţiul 
egiptean, pe de alta, naţiunile autohtone se impun din ce în ce mai 
mult faţă de elementul grec, este dovedit de afirmaţia lui Aponius, 
ca să cităm doar un martor tipic (dacă mai era nevoie de acesta 
dincolo de bogata dezvoltare a scrierilor creştine în aceste limbi), 
afirmaţie făcută în comentariul său la Cântarea Cântărilor, redactat 
în jurul anului 400, aşadar cu puţin timp înainte de apariţia celor 
două erezii, potrivit căreia există în oikumene cinci limbi domi¬ 
nante - ebraica, siriaca, greaca, latina şi egipteana (citat după 
Harnack, op. cit., II, 94). Ebraica este enumerată aici, fireşte, 
înainte de toate, ca limbă a Vechiului Testament. Dar faptul că 
siriaca şi copta sunt puse pe aceeaşi linie cu greaca şi latina ne face 
să înţelegem importanţa acestor specifice naţionale pentru spaţiul 
sirian, respectiv egiptean. Nu trebuia, pur şi simplu, să se exprime 
în polaritatea ţinutei intelectuale a acestor două centre culturale 
opoziţia ambelor specificităţi naţionale, negreceşti, determinante? 

Şi totuşi, faţă de o astfel de asociere a ambelor direcţii eretice, 
într-un caz, cu particularitatea modului de gândire siriac, în celă¬ 
lalt, cu cel copt, trebuie să ne facă suspicioşi aprecierea că mono- 
fizitismul, la fel ca nestorianismul, a putut pune piciorul în Siria 
numai că nu a putut să se răspândească atât de mult în Răsărit ca 
acesta (fireşte, şi monofizitizarea Armeniei poate fi pusă într-un 
anumit grad pe seama legăturii sale cu mediul siriac, în aşa fel încât 
chiar aici ar fi avut loc o anumită iradiere şi influenţă orientală). 
Şi că, pe de altă parte, tocmai monahismul copt a reprezentat foca¬ 
rul opoziţiei faţă de spiritualismul platonizant alexandrin, într-atât 
încât reprezentanţii antropomorfismului s-au recrutat din cercurile 
monahismului copt autohton. Polaritatea intelectuală între Alexan¬ 
dria şi Antiohia, care se exprimă în ambele erezii şi care este deja 
prefigurată în şcolile catehetice creştine ale ambelor oraşe 2 , probabil 


2 Tendinţa spre aAAr)yoQLKOv, spre interpretarea spiritualistă, speculativ-mis- 
tică, pe de o parte, spre ioroQiKov, spre metoda istorico-filologică, pe de altă parte, 
caracterizează ambele şcoli, aşa încât antiohienii le reproşează alexandrinilor 
neglijarea sensului literal al Sfintei Scripturi, alexandrinii antiohienilor aşa-numitul 



78 


ENDRE V. IVÂNKA 


nu se explică din ţinuta intelectuală a copţilor de aici, a sirienilor 
de acolo, ci din spiritul şi modul de gândire care a dominat am¬ 
bele centre culturale şi care erau în mod esenţial greceşti. Ambele, 
Alexandria şi Antiohia, au fost ctitorii noii ere din care a început 
elenizarea teritoriilor diadohilor, iar pentru cât de elenistic a fost 
mediul alexandrin, cea mai bună dovadă (abstracţie făcând impor¬ 
tanţa pe care Alexandria a avut-o pentru întreaga cultură elenistică) 
este influenţa elenizatoare pe care acest mediu l-a exercitat asupra 
iudaismului alexandrin; căci aici nu este vorba doar de păturile 
superioare şi de cei care au o cultură mai înaltă, ci de o parte a 
păturilor inferioare, comerciale, meşteşugăreşti, a populaţiei acestui 
oraş universal. Şi tocmai aici a apărut Septuaginta ca dovadă 
grăitoare a elenizării iudaismului alexandrin. In ceea ce priveşte 
Antiohia, tot Harnack citează poemul lui Isaac din Antiohia, în 
care acesta o numeşte, încă în secolul al V-lea, „frumosul oraş al 
grecilor", precum şi o omilie a lui Ioan Hrisostom care spune 
despre populaţia rurală din preajma Antiohiei că, chiar dacă vor¬ 
beşte o altă limbă, mărturiseşte, totuşi, aceeaşi credinţă (Harnack, 
op. cit., p. 133). Iar activitatea misionară a patriarhului antiohian 
este caracterizată de Harnack prin următoarele cuvinte: „Aceasta 
a fost caracteristica înaltului episcop antiohian în timpurile de 
demult, şi anume că el, interesat de misiune şi chiar uitându-se până 
în Mesopotamia, a avut grijă doar de răspândirea creştinismului 
grec sau a făcut prea puţin pentru sădirea unui creştinism naţio- 
nal-sirian. Aici a intervenit Edesa" (O, 134). Aşadar, trebuie să luăm 
în calcul posibilitatea că apariţia nestorianismului aici, a monofizi- 
tismului acolo, trebuie să aibă ca explicaţie ţinuta intelectuală 
deosebită a grecităţii ambelor oraşe, direcţia specială şi coloratura 
pe care gândirea şi filosofarea greacă, religia şi concepţia elină 
despre lume, le-au avut în fiecare dintre aceste două oraşe - aşadar, 
în fine, polaritatea modul de gândire grec. 


„lou&a iCTpcx;”, adică o interpretare prea literal-istorică - spre exemplu, raportarea 
profeţiilor lui Isaia exclusiv la eliberarea din robia babiloniană fără a se referi la 
timpul mesianic din urmă. 




VII. NE ST ORIANISMUL 


Pentru a putea lua mai întâi în discuţie mediul antiohian şi 
pentru a clarifica relaţia sa cu nestorianismul, trebuie să admitem 
că Nestorie însuşi a fost sirian*. După alte izvoare, era persan 1 . 
Dar asta nu înseamnă că orientarea sa intelectuală este pronunţat 
siriacă, pentru că şi alţi sirieni (mai ales, fireşte, provenind din 
apropierea Antiohiei) nu s-au integrat în totalitate doar în mediul 
antiohian şi în cultura sa grecească, ci au ajuns, prin Antiohia, 
până la Constantinopol, ca, spre exemplu, Severian din Gabala şi 
Antioh din Ptolemais, care s-au remarcat în capitală ca îndrăgiţi 
oratori la diferite festivităţi (deşi la cel din urmă se mai putea 


* Sirian nu are legătură în această epocă cu elementul arab actual. Prin sirian 
trebuie să se înţeleagă acel element semit, de expresie siriacă - dialect târziu al 
limbii aramaice. Siriaca este o limbă a cărei cultură a fost aproape în totalitate de 
expresie creştină. Vezi în acest sens: Anton Baumstark, Geschichte dersyrischen Li- 
teratw: mit A usschluss der chnstlich-palăstinensischen Texte, Bonn, 1922. In domeniul 
siriacologiei aceasta este încă o lucrare nedepăşită (n. tr.). 

1 Această afirmaţie trebuie înţeleasă, probabil, în sensul că părinţii săi erau 
sirieni fugari din Persia. In acest sens, şi sirianul Afraate este numit „înţeleptul 
persan", iar şcoala Sfântului Efrem, care, după pierderea oraşului Nisibis din 
.inul 363, s-a mutat de pe teritoriul persan pe teritoriu sirian, la Edesa, este 
numită „Şcoala perşilor". 

observa pronunţia necizelată a sirianului 2 ), aşa cum şi chemarea Sf. 
Ioan Gură de Aur pe scaunul constantinopolitan indică faptul că 
în capitală erau ascultaţi cu plăcere oratori care-şi făcuseră un 
nume în Antiohia, unde, la şcoala lui Libanius, păgâni şi creştini 
dobândeau o pregătire retorică excelentă. Faptul că şi cu Nestorie 
s-a întâmplat acelaşi lucru - a fost chemat pe scaunul arhiepiscopal 
al Constantinopolului în anul 428 de către împăratul Teodosie 
după ce devenise deja celebru ca predicator în Antiohia - dove¬ 
deşte suficient că originea sa siriană nu a fost decisivă pentru 
modul lui de gândire, ci lumea antiohiană în care şi-a început 
cariera ca adult, după ce îşi petrecuse tinereţea în Germaniceia 
pe Eufrat. 

Căci nestorianismul, adică doctrina eretică pe care el a luat-o 
cu sine în capitală, unde a şi vrut să o răspândească, a existat în 
Antiohia chiar înainte de el 3 . Chiar Diodor din Tars, celebrul 
teolog antiohian, profesorul lui Ioan Gură de Aur şi al lui Teo¬ 
dor de Mopsuestia, tăgăduia îndreptăţirea expresiei Născătoare 
de Dumnezeu (Oeotokoc;), motiv pentru care deja un Apolina- 
rie al Laodiceii l-a atacat; după toate probabilităţile, chiar re¬ 
marca lui Grigorie de Nyssa din scrisoarea care vorbeşte despre 
călătoria sa în Antiohia face referire la Diodor din Tars 4 . 


2 Bardenhewer, Gesch. der altkirchlichen Literatur, III, p. 363. 

3 Aici este aceeaşi situaţie ca în cazul arianismului, şi anume că o erezie 
izbucneşte abia atunci, adică devine conştientă ca erezie, când este transplantată 
dintr-un mediu în care a fost propovăduită până atunci fără a fi contestată 
într-altul, care ori se arată străin faţă de această concepţie ori, ca în cazul 
Alexandriei, a înfrânt-o deja în interior. 

4 M.P.G. 46, 1024 A. Este extrem de semnificativ în ce context apare această 
remarcă. Fireşte, antiohienii au dreptate în lupta lor împotriva apolinarismului, iar 
asta a dus şi la faptul că erezia concepţiei lor nu a ieşit mult timp atât de clar în 
evidenţă. Iniţial, apolinarismul, prin accentuarea dumnezeirii Logosului, a putut 
părea un tovarăş de nădejde împotriva arianismului. Dar, curând, chiar Capa- 
docienii au fost nevoiţi să se întoarcă împotriva acestui tovarăş compromiţător, 
a cărui hristologie îi devaloriza poziţia antiariană, asociindu-1 unei erezii inaccep¬ 
tabile. Legat de această situaţie sunt scrise cuvintele introductive ale lucrării lui 

Teodor de Mopsuestia a dezvoltat mai apoi învăţătura despre 
cele două persoane care, prin sălăşluire şi „după binevoire", 


Grigorie de Nyssa împotriva lui Apolinarie: „Să examinăm ceea ce ne aduce 
învăţătura lui Apolinarie Sirianul. înmulţirea oilor sau diminuarea lor, adunarea 
celor rătăciţi sau împrăştierea celor adunaţi, întărirea sau distrugerea dogmelor de 
până acum?“, M.P.G. 45, 1125. Este o îndepărtare de Apolinarie din cauza hristo- 
logiei sale, oricât de simpatică le-ar fi fost iniţial combaterea arianismului practi¬ 
cată de el. La rândul lor, ei accentuează acum că Hristos trebuie să-şi fi asumat 
întreaga omenitate, suflet şi trup, şi că învăţătura apolinaristă despre asumarea tru¬ 
pului sau a trupului şi a părţii inferioare a sufletului fără sufletul raţional, mai înalt, 
al cărui loc avea să îl ia dumnezeirea Logosului, nu este o înomenire, ci doar o 
întrupare a Logosului (din punctul de vedere al istoriei ideilor este important că 
Apolinarie afirmă în acest context starea fundamentală de păcătoşenie a omului 
şi aduce ca argument împotriva asumării unei firi umane integrale faptul că 
„este imposibil ca în gândurile umane să nu fie niciun păcat". Bardenhewer, III, 
p. 286). Dar în acelaşi timp ei accentuează atât de puternic acceptarea omenităţii 
în Dumnezeu, dispariţia omenităţii în Dumnezeu, încât, adesea, li s-a reproşat un 
anume monofizitism; chiar şi scriitori mai noi fac asta, ca, spre exemplu, Holl 
în canea sa: Amphilochius von Ikonium, 1904, p. 195, vezi aici Weigl, Cbristologie 
vom Tode des Athanasius bis zum Ausbruchdes nestorianischen Streites, Miinchen, 
1925, pp. 66 şi 75. In afară de textele citate din Grigorie de Nyssa la nota 50 de 
la capitolul V, mai pot fi indicate următoarele afirmaţii: „înainte ca şi ea“ (firea 
omenească), „să se prefacă în dumnezeiască...“, M.P.G. 45,705 A; „legat de divin, 
(omenitatea) nu mai rămâne în limitele şi în determinările ei ontologice. Teoretic, 
însă, proprietăţile naturilor rămân separate", 705 B. Ultimele două texte se referă, 
fireşte, la Hristos cel transfigurat. Vezi şi Grigorie de Nazianz, M.P.G. 36, 424 C. 
Aşa se face că, pe de o parte, Apolinarie le reproşează tot timpul învăţătura despre 
„doi fii" (împotriva acestui reproş este îndreptată aproape în totalitatea ei com¬ 
baterea apolinarismului din scrisoarea lui Grigorie de Nyssa adresată lui Teofil al 
Alexandriei, M.P.G., 45, 1268-1277), iar ei, imediat ce apar în mediul antiohian, 
sunt consideraţi drept apolinarişti, aşa cum s-a întâmplat cu Grigorie de Nyssa 
în timpul călătoriei sale în Antiohia (acelaşi lucru i s-a întâmplat cu câţiva ani 
înainte lui Vasile cel Mare; vezi cu privire la aceasta Lietzmann, Apollinaris von 
l.aodicea und seine Schule, voi. I, p. 20; vezi cu privire la Grigorie de Nazianz a 
s.i Or. XXII, De pace 2). Ca urmare a acestei situaţii este redactată cea de-a treia 
scrisoare a lui Grigorie de Nyssa (M.P.G. 46, 1016-1024, de către Lietzmann, 
p. 75 amintită doar pe scurt). El se plânge foarte mult de „cei care fac sofisme inutil", 
cărora nu le este suficient că el, asemenea lor, recunoaşte ca dumnezeieşti trei 

devin una 5 , dar în aşa fel încât persoana desăvârşită dumnezeiască 
şi persoana desăvârşită omenească rămân fundamental separate 


persoane al Sfintei Treimi (căci lupta împotriva păgânilor, a iudeilor şi arienilor, 
împotriva tuturor care tăgăduiesc dumnezeirea Fiului şi a Duhului Sfânt, este în¬ 
dreptăţită, 1017 B/C). Dar aceştia „ce motiv întemeiat au ei, ei care sfâşie cămaşa 
necusută şi atribuie numele Domnului celui al lui Pa vel şi Chef a („Iisus este numele 
omului asumat, aşa cum numele lui Petru şi al lui Pavel este al apostolilor", spune 
Teodor de Mopsuestia, M.P.G. 66, 985 C) să declare inacceptabilă comuniunea cu 
cei care cinstesc ca Dumnezeu pe Hristos?" M.P.G., 46, 1017 D-1020 A. Apoi, sin¬ 
tetizând ideile principale pe care le întrebuinţează în polemica dusă împotriva lui 
Apolinarie pentru a se detaşa de el în mod categoric, întreabă în cele din urmă: 
„Dacă noi invocăm şi mărturisim aceasta că Hristos este puterea şi înţelepciunea lui 
Dumnezeu... cu ce greşim noi prin asta şi din ce cauză suntem urâţi?" 46, 1024 A. 
Evident, prin formula care consideră întru câtva omenitatea lui Hristos ca organon 
al activităţii sale dumnezeieşti, se înţelegea în Antiohia apolinarism. Apoi le repro¬ 
şează antiohienilor tot ceea ce el, la rândul său, găseşte greşit la ei: negarea îndrep¬ 
tăţirii numelui de 0EOTOKOg, întrebuinţarea numelui de dv0pa)7iOTOKOţ (46, 
1024 A, vezi Weigl, p. 20), exegeza literală, pe care el o ilustrează în cazul câtorva 
exemple absurde care toate, în fond, duc la interpretarea literală şi realistă a pro¬ 
misiunilor profetice: „o mie de ani de viaţă de plăceri, reluarea jertfelor sângeroase 
iudaice, înnoirea Ierusalimului pământesc", 46, 1024 B. Este indignarea elevului 
care studiază metoda alegorică, origenist-spiritualistă, faţă de raţionalismul antio- 
hian, care răzbate aici din Grigorie de Nyssa. Şi totuşi, el a fost catalogat ca apoli- 
narist în Antiohia, el, căruia nu i se poate reproşa nimic de acest fel (aşa cum şi 
Grigorie de Nazianz spune despre apolinarişti în scrisoarea 101: „ne insultă prin 
faptul că spun că noi am fi tovarăşii lor de credinţă", M.P.G. 37,176 B) şi i s-a refuzat 
comuniunea bisericească (deoarece, evident, la aceasta se face aluzie prin: „declară co¬ 
muniunea ca inacceptabilă" 46, 1020 A şi „înălţarea unui altar împotriva celuilalt", 
46, 1024 B). Nimic nu arată mai limpede cât de clar conturat era nestorianismul 
în Antiohia în jurul anului 380 ca realitatea ce ni se revelează în această scrisoare şi 
anume că hristologia Capadocienilor, a adversarilor apolinarismului, pare acolo 
şi este respinsă drept apolinaristă simultan cu respingerea expresiei Geotokoc;, a 
cuvântului în jurul căruia disputa nestoriană s-a inflamat. Nimic nu arată şi mai clar 
poziţia intermediară a Capadocienilor între cele două teze extreme hristologice, 
antagonice. Cercetarea fundamentelor spirituale ale apolinarismului ar reprezenta 
o temă în sine; aceasta ne-ar duce însă (abstracţie făcând faptul că vrea să fie pur şi 
simplu o antiteză faţă de concepţia antiohiană a Celor doi Fii pe care chiar Pavel 
de Samosata a împărtăşit-o) pe tărâmul gnosticii, spre motivul mijlocitorului, care, 

una de cealaltă. Hristos, omul, cu totala sa lipsă de păcat, cu desă¬ 
vârşirea voinţei sale morale, a meritat ca Logosul divin, a doua 


el însuşi, este o fiinţă intermediară, constituită din divin şi uman, darnici om întreg 
şi nici Dumnezeu total (M.P.G. 45, 1128 A/B; 45, 1176 B) şi în cercul de idei al 
„omului pogorât din cer“ (M.P.G. 45, 1136 C; 45, 1180 C). Atanasie nu greşeşte 
când atribuie apolinarismului gândire maniheistă (vezi Weigl, p. 95). Fireşte, s-ar 
putea obiecta că şi arianismul a reprezentat în hristologia sa concepţia apolinaristă, 
conform căreia Logosul ar fi luat în Hristos locul sufletului omenesc, dar nu şi-ar 
fi asumat un suflet omenesc împreună cu un trup omenesc; este însă cu totul şi 
cu totul altceva dacă, într-un caz, Logosul arian, adică o fiinţă spirituală - fie şi 
prima - între altele, ia trup asemenea celorlalte (ceea ce nu este prea departe de 
sălăşluirea sufletului uman în trupul omenesc), în celălalt caz, dumnezeirea însăşi, 
cea de-a doua persoană dumnezeiască, de o f iinţă, ia trup (sau posedă unul de la bun 
început), care prin aceasta cade singur chiar din natura corporalităţii, din sfera ima¬ 
nentului şi este un „trup ceresc". Pe cât de asemănătoare sunt cele două formule, 
ca enunţ, de punctul de vedere hristologic, pe atât de diferit este duhul care vor¬ 
beşte din cele două în concepţia metafizică - un exemplu grăitor în acest sens este 
faptul că abordarea acestor chestiuni din perspectivă pur teologică şi istorico-dog- 
matică, fără luarea în considerare a substratului istorico-spiritual, poate surprinde 
doar într-un mod nesatisfăcător importanţa propriu-zisă, stările de spirit şi energiile 
care operează aici. De aceea, nici faptul că Chirii din Alexandria s-a bazat pe o 
formulă a lui Apolinarie, fiind de părere că este a lui Atanasie (pia (f>uau; tou 
Oeou CTECTaQK£jpEvr|, „repetait-il (Chirii), croyant redire un mot d’Athanase, mais 
s’exprimant an realite dans la langue d’Apollinaire [repeta (Chirii), crezând că face 
cunoscut un cuvânt al lui Atanasie, dar exprimându-se în realitate în limba lui 
Apolinarie]" spune Amann, Dictionnaire de Theol. Catbol., XI, 94 în articolul: 
Nestorie: vezi însă Weigl, 156/157 şi 159), nu ne oferă, totuşi, posibilitatea de a ca- 
laloga în general întreaga concepţie apolinaristă ca forma de expresie propriu-zisă, 
consecventă şi genuină a concepţiei greceşti despre creştinism ca religie, aşa cum 
tace Harnack. Vezi nota 7 de la cap. EX. 

5 „După sălăşluire şi binevoire". După M.P.G. 66, 972-976, „sălăşluirea după 
binevoire" este unul dintre modurile de sălăşluire alături de cel „potrivit fiinţei" 
şi de cel „potrivit potenţei". Aceste două moduri de sălăşluire a lui Dumnezeu 
ii u se limitează doar la fiinţe individuale, ci se referă la tot, chiar la lucrurile neîn¬ 
sufleţite, căci Dumnezeu este prezent peste tot cu fiinţa Sa şi cuprinde totul prin 
lucrarea Sa. Aşadar, o sălăşluire care se referă doar la câţiva oameni sfinţi şi în 
sensul cel mai deplin doar la omul cel unul ales, care chiar devine prin asta „fiu 
ii lui Dumnezeu", poate fi doar o „sălăşluire după binevoire". Teodor a conturat, 

Persoană dumnezeiască, să se sălăşluiască în El în mod perfect şi 
să-i pătrundă întreaga fiinţă 6 , astfel încât să poată fi consideraţi 
una, aşa cum harul lui Dumnezeu şi vocaţia vieţii veşnice le pri¬ 
mesc toţi aceia pentru care Dumnezeu prevede că voinţa lor morală 
merită 7 . Apoi, această „binevoire ca în cazul Fiului"* este doar cea 
mai desăvârşită şi mai înaltă formă a prezenţei lui Dumnezeu în 
om prin harul Său, fapt ce este exprimat altminteri de către Teodor 


aşadar, pentru prima dată formula pentru învăţătura ce continuă să existe în 
Evul Mediu cu privire la acel de modis essendi Deum in rebus, şi anume per essen- 
tiam, perpotentiam (perpraesentiam), per gratiam (vezi: Toma d’Aquino, Summa 
Theologica, I, q. 8, a. 3). Numai că nu a ţinut cont de ceea ce Toma spune la sfâr¬ 
şitul articolului citat: „Est autem alius singularis modus essendi Deum in homine 
per unionem [Există, totuşi, un alt mod special al existenţei lui Dumnezeu în 
om prin unire"; n. tr.]. Pentru procedeul său teologic, total raţionalist, este 
semnificativ faptul că unirea divinului cu omenitatea în Hristos poate fi pentru 
el doar unul din modurile raţionale inteligibile ale sălăşluirii. Aceeaşi convingere 
raţionalistă că tainele credinţei trebuie să fie reductibile la formule stricte, logice, 
l-a dus la conceptul însuşi de sălăşluire. „Afirmaţia că ar avea loc o unire după 
fire este valabilă doar la lucrurile de aceeaşi fire, dar la lucrurile de firi diferite 
este falsă şi amestecă ceea ce este esenţial diferit", M.P.G. 66, 1013 A. Nu există, 
aşadar, un al treilea mod de unitate între „a fi una după natură", între unitatea 
după fiinţă şi relaţia de sălăşluire existentă între fiinţe diferite ontologic; ca 
urmare, unirea dintre firea divină şi cea umană trebuie să fie unul din modurile 
de sălăşluire. Vrând, nevrând, Teodor a acceptat că, pe baza sălăşluirii, s-ar mai 
putea, totuşi, vorbi în Hristos şi despre o persoană la fel de bine ca şi despre 
două, în funcţie de faptul dacă se accentuează unitatea morală sau dualitatea 
ontologică. 

6 Despre voinţa morală, „7tQO0£au;“-uI (scopul/planul) omului Hristos, 
independent de har şi de sălăşluirea dumnezeiască, tratează Teodor la M.P.G. 
66, 976 D, 977 B, 986 A/B şi 989 D, iar la 66, 986 B spune chiar: „potrivit 
faptului că el pre-ştia cât de moral va fi el alcătuit, Logosul divin s-a unit cu el 
(omul Hristos) chiar la naşterea sa". 

7 Aşa explică Teodor cuvintele: „pe cel chemat după voia Lui (a lui Dum¬ 
nezeu, adică)". Rom. 8, 28, „Intenţia (morală) a lor" (statura lor morală) - spune 
el - „a cunoscut-o Dumnezeu mai înainte şi de aceea i-a şi chemat", M.P.G. 66, 
832 A. 

* Mt. 3, 17; 12, 18; 17, 5; Mc. 1, 11; 2 Pt. 1, 17 (n. tr.). 

într-un mod cu totul şi cu totul deschis 8 . El era supus ispitei 9 , dar 
nu păcatului, deoarece dumnezeiasca sălăşluire a întărit voinţa 
orientată spre bine şi a făcut-o imuabilă 10 . Iar El a câştigat această 
condiţie pentru noi toţi, pentru toţi, adică pentru cei ce dobândesc 
harul lui Dumnezeu, viaţa veşnică şi întărirea în bine prin El. Căci 
mântuirea este împărtăşirea de nemurire şi de nepăcătuire, nu 
eliberarea de păcatul strămoşesc. Nu există un păcat strămoşesc 
(Teodor a scris o lucrare proprie împotriva învăţăturii despre 
păcatul strămoşesc, vezi: M.P.G. 66, 1005 şi urm.) şi nici nu este 
adevărat că moartea a fost impusă ca pedeapsă tuturor din cauza 
păcatului lui Adam. Omul este potrivit naturii sale muritor, aşa 
cum şi voinţa umană este, potrivit naturii sale, capabilă de păcat 11 . 
Ceea ce Hristos a câştigat pentru sine şi pentru noi este tocmai o 
schimbare a naturii umane, o nouă KaTaaxaau; (stare) în care noi 
dobândim deopotrivă nemurirea şi nepăcătuirea 12 , aşa cum lipsei 


8 M.P.G. 66, 976 B/C. 

9 M.P.G. 66, 991-993. 

10 M.P.G. 66, 989 D-992 A. Şi aici, ca motiv al sălăşluirii şi al întăririi voinţei 
în bine care rezultă din sălăşluire, se accentuează iarăşi: „i s-a păstrat nealterată 
puritatea morală a voinţei Sale; căci Dumnezeu a cunoscut de la bun început 
cum va fi el alcătuit din punct de vedere moral". 

11 „Deoarece noi, prin statutul nostru de muritori, am ajuns în condiţia de 
a fi înclinaţi spre păcat...", M.P.G. 66, 913 B; 66, 800 C-801 B. 

12 „Apoi, eliberarea din moarte va face nu doar ca noi să înviem, ci chiar să fim 
demni de viaţa veşnică. De aceea, vom fi eliberaţi şi din starea de păcătoşenie, 
devenind neschimbători prin harul Duhului". M.P.G. 66, 820 A. Aceste două mo¬ 
mente, care sunt numite şi altundeva împreună (66, 800 A; 66, 805 A; 66, 808 C), 
sunt sintetizate de Teodor prin calificativul de „nemurire" şi îl pune pe picior de 
egalitate cu „înfierea lui Dumnezeu". „In general, el (Pavel) numeşte nemurirea 
înfierea lui Dumnezeu (Rom. 8, 19), deoarece consideră nemurirea proprietate a 
I iinţei care trebuie să revină fiilor lui Dumnezeu", M.P.G. 66, 825 D. Chintesenţial 
.uci este că se vorbeşte despre o nouă „stare" (KaxâCTTaau;) pe care Hristos a 
ilobândit-o şi pe care noi o dobândim prin el, nu de o apocatastază (în sens 
(irigenist), de o „restaurare" a stării care ar fi de fapt cea potrivită naturii omului. 
I )iferenţa de apreciere a ceea ce este firescul pentru om, reprezintă deosebirea 
i .iracteristică dintre nestorianism şi modul de gândire origenist-platonician. 

de păcat a lui Hristos i-a urmat ca răsplată acordarea nemuririi pe 
care el a câştigat-o atât pentru el, cât şi pentru noi toţi 13 . In acest 
sens, nemurirea (acf)0aQCTÎa)‘ poate fi numită şi pace eternă, deoa¬ 
rece lupta părţilor inferioare ale sufletului şi ale trupului împotriva 
duhului, disputa internă din om, încetează în această stare 14 . 

Aşadar, vedem că nestorianismul era configurat deja în Antiohia 
în toate privinţele înainte de Nestorie, chiar şi în ceea ce priveşte 
legătura sa cu pelagianismul 15 . Văzut din exterior, a devenit erezie, 
fireşte, abia în momentul când Nestorie a vrut să impună popu¬ 
laţiei din Constantinopol această concepţie nativ antiohiană şi 
prin asta a atras după sine intervenţia patriarhiei alexandrine, polul 
opus al poziţiei intelectuale antiohiene. Cu siguranţă că nimeni 
nu a formulat această concepţie atât de tranşant ca Teodor; că era 
dominantă în general în Antiohia, cea mai bună mărturie este 
faptul că însăşi hristologia Sf. Ioan Gură de Aur, oricât s-a străduit 
el să-şi construiască învăţătura înainte de toate pe Sfânta Scriptură 
şi pe învăţătura tradiţională a Bisericii, nu poate nega anumite 
caracteristici antiohiene ca, spre exemplu, evitarea expresiei 
Oeotokoc; 16 . Iar că această concepţie a existat în Antiohia cu mult 
timp înainte o dovedeşte învăţătura lui Pavel de Samosata. Chiar 


13 „El spune" (anume Pavel, Evrei 2, 10) „că Logosul divin l-a desăvârşit prin 
pătimire pe omul asumat de el, pe care l-a şi făcut începătorul Mântuirii, încât 
mai întâi el însuşi să devină vrednic de mântuire şi abia apoi să se facă celorlalţi 
cauză pentru aceasta", M.P.G. 66, 985 C. 

* Sensul principal este de incoruptibilitate, dar înseamnă şi perenitate, trăire 
fără sfârşit, eternitate, nemurire, sens preferat de autor (n. tr.). 

14 „Aceasta înseamnă «pace» (Rom. 5, 1), deoarece el (Pavel) a spus mai sus 
că în cazul muritorilor, potrivit naturii lor, ar exista un război, deoarece păcatul 
se opune voinţei sufletului; aici spune el că omul este eliberat de această neputinţă 
a sufletului", M.P.G. 66, 821 A. 

15 Legătură care îşi găseşte expresia în prietenia dintre Teodor şi Iulian 
de Aeclanum. [Despre Iulian de Aeclanum vezi lucrarea lui Josef Lossl ,]ulian von 
Aeclanum. Studien zu seinem Leben, seinem Werk, seinerLehre und ibrer Uberlie- 
ferung, Brill, Leiden, 2001 - a t.]. 

16 Vezi în acest sens Bardenhewer, III, p. 357. 

dacă el a profesat-o într-o formă atât de extremă, încât Teodor, pe 
bună dreptate, a putut să protesteze faţă de compararea învăţă¬ 
turii sale cu cea a lui Pavel de Samosata 17 , ideea fundamentală la 
ambii era, totuşi, aceeaşi: Hristos, omul, în care sălăşluieşte 
Logosul, nu în mod real, ci prin ştiinţă şi participare 18 , este unit 
cu dumnezeirea Logosului prin aceea că voinţa sa este întru totul 
în armonie cu voinţa dumnezeiască şi se odihneşte total în voinţa 
dumnezeiască 19 . Asta le era întru totul clar şi adversarilor învăţă¬ 
turii antiohiene, apolinariştilor, de vreme ce făceau ca scrierile lor 
dogmatice, în care combăteau şcoala antiohiană şi pe care se îngri¬ 
jeau să le publice sub nume fals ca opere ale unor celebri scriitori 
bisericeşti din trecut, să circule de preferinţă ca opere ale lui 
Grigorie Taumaturgul, marele adversar al lui Pavel de Samosata. 

Faptul că modul de gândire nestorian din Antiohia a rezultat 
din atitudinea spirituală a grecităţii antiohiene şi nu are nimic 
de-a face cu sirianitatea iniţială, îl arată şi poziţia luată de diferitele 
teritorii faţă de învăţătura nestoriană. Patriarhul Antiohiei, Ioan, 
l-a apărat la început pe Nestorie, iar combaterea anatematismelor 
pronunţate de patriarhul Alexandriei împotriva lui Nestorie e o 
misiune pe care i-a încredinţat-o lui Teodoret de Cir, un antio- 
hian nativ, aflat pe culmile educaţiei greceşti de atunci, care devenise 
episcop al unui oraş sirian din vecinătatea Antiohiei. Iar după ce 
însuşi scaunul antiohian s-a supus deciziilor Sinodului de la Efes, 
au existat teritorii, în special cele care se aflau în dependenţă 


17 „Angelus diaboli est“ - spune Teodor - „Samosatenus Paulus, qui purum 
hominem dicere praesumpsit Dominum Jesum Christum et negavit existentiam 
divinitatis Unigenti, qui est ante saecula", M.P.G. 66, 1011 A [„înger al diavolului 
este Pavel de Samosata care spune că Domnul Iisus Hristos este om simplu şi neagă 
existenţa dumnezeirii Celui Unu Născut care este înainte de toţi vecii" - n. trj. 

18 „Nu după fiinţă, ci prin învăţare şi împărtăşire". 

19 „A avut o voinţă cu Dumnezeu". Diferenţa dintre Teodor şi Pavel constă în 
I aptul că Pavel considera Logosul însuşi, Cel care sălăşluieşte în Hristos, nu a doua 
persoană dumnezeiască, ci un atribut sau putere a lui Dumnezeu („ca raţiunea în 
om") - la care se referă negavit existentiam divinitatis unigenti; modul sălăşluirii, 
partea hristologică, este concepută de amândoi absolut la fel. 

jurisdicţională de Patriarhia Antiohiei, nesiriene (greceşti sau 
microasiatice) - Tar sul şi Tyana, ca şi Cilicia -, care au persistat în 
opoziţie şi s-au împotrivit autorităţii patriarhului. Unul dintre 
liderii de opinie ai acestei opoziţii din spaţiul antiohian era 
Meletie, succesorul lui Teodor pe scaunul episcopal de Mopsuestia 
în Cilicia. In contrast, putem constata că Rabbulas, episcopul de 
Edesa, episcop al celui mai important focar de viaţă spirituală 
naţional-siriană 20 , s-a poziţionat de la bun început împotriva lui 
Nestorie, iar din acest motiv i-a adus reproşuri episcopului Andrei 
de Samosata, cel care scrisese împotriva lui Chirii al Alexandriei. 
El a predicat în Constantinopol împotriva „vechii rătăciri a noului 
iudeu“, într-o vreme când acest „nou iudeu", Nestorie, se afla încă 
pe scaunul patriarhal din Constantinopol, afirmând că el l-a făcut 
atent pe Chirii asupra operelor lui Teodor de Mopsuestia ca 
reprezentând izvorul ereziilor nestoriene (Chirii, cp. 70-74) şi a 
tradus lucrările lui Chirii în siriacă (Bardenhewer, IV, p. 390). 

Această luare de poziţie corespunde, de altfel, întru totul 
tradiţiilor şcolii din Edesa. Edesa s-a ţinut departe la început de 
conflictele dogmatice care înfierbântau pe atunci partea grecească 
a Patriarhiei antiohiene. In plus, trebuie să ţinem cont că şcoala 
din Edesa fusese întemeiată de creştini de limbă siriacă, fugari din 
Imperiul Persan. Cât de puţin erau legaţi aceşti creştini „persani", 
adică sirieni din Imperiul Persan, de viaţa spirituală antiohiană din 
acel moment, reiese din aceea că Afraate, aşa-numitul „înţelept 
persan", încă nu consideră necesar să menţioneze între 336 şi 345 
erezia ariană (Bardenhewer, IV, p. 338), aşadar, într-un timp în care 
(de la sinodul ţinut în anul 335 în Tyr) arianismul ajungea iarăşi 
predominant tocmai în spaţiul antiohian. (O analogie notabilă 
în acest sens oferă faptul că, în Apus, Ilarie de Poitiers nu auzise 


20 Harnack caracterizează rolul Edesei şi semnificaţia sa după cum urmează: 
(Mission..., II, p. 144): „Edesa, nu Antiohia sau un oraş din Coelesiria, a fost în 
secolul al III-lea adevăratul punct de atracţie şi centrul misionar al creştinismului 
naţional-sirian. De aici a pornit literatura creştină-siriacă a traducerilor". Vezi, 
în schimb, caracterizarea rolului Antiohiei de către Harnack, p. 71. 

încă nimic în anul 355 de termenii Of-ioouCTiov şi ofaoiouaiov; 
vezi: Bardenhewer, EI, 366). Chiar dacă Efrem Şirul, conducătorul 
aşa-numitei „şcoli persane" mutate de la Nisibis la Edesa în anul 
363, cunoaşte arianismul, el polemizează însă în operele sale cu 
precădere împotriva lui Bardesanes, Marcion şi a maniheilor, ale 
căror învăţături trebuie să fi fost, aşadar, deosebit de răspândite 
în spaţiul sirian - toate acestea fiind erezii care nu au jucat vreun 
rol important în Antiohia grecească 21 . Efrem scrie însă într-o 
epocă în care - aşa cum s-a observat mai sus - concepţia nestoriană 
era deja formată în liniile sale esenţiale în şcoala lui Diodor din 
Tars. Dacă în general Efrem este considerat unul dintre Părinţii 
de atunci ai Bisericii Răsăritene, tot astfel poate fi el numit şi 
Doctor Marianus; de la el provine principiul - aflat în opoziţie 
radicală cu punctul de vedere nestorian - la care s-a raportat şi 
Sinodul de la Efes: pentru dreapta învăţătură de credinţă este 
suficient să o recunoaştem şi să o numim pe Sfânta Fecioară 
Născătoare de Dumnezeu 22 . Şi despre faptul că el nu a fost 
singular în Edesa cu această învăţătură, ci a exprimat concepţia 
întregii sirianităţi creştine care îşi avea punctul central în Edesa, 
vorbeşte marea cinstire pe care întreaga lume siriană i-o aducea 
chiar din timpul vieţii sale şi pe care i-au păstrat-o chiar ereticii 
sirieni de mai târziu care îl numesc „stâlp al Bisericii" şi „harfă a 
Duhului Sfânt", chiar dacă ei au abandonat în multe privinţe 
învăţăturile sale. 

In schimb, în exegeza sa, Efrem s-a mişcat întru totul pe terenul 
şcolii antiohiene şi i-a urmat exemplul. Iar această situaţie - influ¬ 
enţa exegezei antiohiene asupra gândirii teologice siro-edesene - 


21 Dacă se ia în considerare asta, atunci se poate crede că hristologia tipic 
siriană - sau reacţia tipic siriană la hristologia antiohienilor greci - este apo- 
linarismul, cu învăţătura sa care aminteşte de gnosticism, concepută dualist şi 
înrudită cu cea mandeeană despre omul-zeu „pogorât din cer“, despre Logosul 
înveşmântat „în trup ceresc". Vezi nota 6. 

22 „Ar ajunge pentru deplinătatea evlaviei să o considerăm şi să o numim pe 
Pururea Fecioara Născătoare de Dumnezeu", Photios Bibi. cod. 228. 

a dus la infiltrarea nestorianismului în lumea siriană 23 . De la 
începutul secolului al V-lea, Şcoala din Edesa a tradus în siriacă 
operele scriitorilor bisericeşti de limbă greacă, mai ales pe cele ale 
exegeţilor antiohieni şi, astfel, orientarea lui Teodor de Mopsuestia 
a ajuns normativă, iar Teodor a devenit autoritatea Bisericii siri¬ 
ene în materie de exegeză. Mai târziu, interpretarea sa a fost 
ridicată de nestorienii sirieni la rangul de autoritate obligatorie 
(Bardenhewer, IU, p. 313). Rabbulas afost cel care a mai putut să se 
opună influenţei nestorianismului care pătrundea dinspre Antiohia. 
El a atenţionat asupra inconsecvenţei celor care, de fapt, îl con¬ 
damnau pe Nestorie potrivit hotărârii sinodale, dar citeau şi lău¬ 
dau scrierile lui Teodor; mai sus-amintita sa traducere a scrierilor 
lui Chirii era destinată tocmai să creeze o contragreutate îm¬ 
potriva influenţei direcţiei conceptuale nestoriene şi a exegezei lui 
Teodor. Dar succesorul său, Ibas (435-457), s-a aşezat cu totul 
sub influenţa direcţiei de gândire antiohiană. In celebra sa scri¬ 
soare către persanul Maris (adică adresată episcopului oraşului 
Hardasir situat în Persia)* îl numeşte pe Teodor de Mopsuestia 


23 Amann (în Dictionnaire de Theol. Cathol., XI, 169, sub voce Edessa) 
caracterizează rolul Edesei pe baza activităţii de traducători a edesenilor: „L’ecole 
d’Edesse est donc bien la porte de communication entre l’Occident et l’Orient par 
ou penetre la doctrine Grecque“ [„Şcoala din Edesa este, aşadar, poarta de 
comunicare între Occident şi Orient prin care pătrunde doctrina greacă" - n. tr.]. 

* Ibas (siriacă: Yehiba, prescurtat Hiba), înainte de a fi episcop de Edesa 
(siriacă: Urhai, azi Urfa), afost conducătorul şcolii teologice de acolo, fiind una 
dintre personalităţile marcante ale lumii siriace mesopotamiene. S-a remarcat ca 
traducător din greacă în siriacă, fiind supranumit „Traducătorul". Orientarea sa 
filosofică a fost una „antiohiană", adică aristotelică, el traducându-1 în siriacă pe 
Aristotel, pe Teodor de Mopsuestia şi pe Diodor din Tars. Scrisoarea către Maris 
(Mares), episcop de Hardasir şi mitropolit de Seleucia, a fost redactată în 433, 
pe când era doar preot, şi reprezintă în istoria Bisericii unul dintre aşa-numitele 
Trei Capitole, dezbătute şi condamnate la Sinodul V Ecumenic de la Constan- 
tinopol din 553 ca nestoriene, deşi Ibas fusese reabilitat la Sinodul IV Ecume¬ 
nic din 451 de la Calcedon. Vezi în acest sens: Eckhard Hallemann, „Ibas", 
în: Biographisch-Bibliographisches Kirchenlexikon, Hamm, 1990, voi. 2, col. 
1236-1237 - cu bibliografie aferentă (n. tr.). 

„propovăduitorul adevărului şi învăţătorul Bisericii". Dar lui 
Teodor, „tiranului oraşului nostru", Rabbulas (pe atunci Rabbulas 
era încă episcop) îi face cele mai dure reproşuri, căci l-a anate- 
matizat şi i-a interzis scrierile (Bardenhewer, IV, p. 411). Abia Ibas 
a făcut Edesa nestoriană şi, odată cu ea, întreaga sirianitate aflată 
sub influenţa Edesei. Din toate acestea reiese clar că nestorianis- 
mul nu datorează apariţia sa sirianităţii şi mentalităţii siriene, ci 
grecităţii antiohiene. 

Dacă aşa stau lucrurile, atunci trebuie puse înainte de toate 
întrebările: de ce curent intelectual, de ce direcţie filosofică din 
interiorul grecităţii se ataşează nestorianismul? Este neîndoielnic 
faptul că acesta, inclusiv modul de gândire al lui Teodor, se înru¬ 
deşte intrinsec foarte mult cu gândirea aristotelică şi, într-un anumit 
grad, cu cea stoică. Concepţia despre natura umană care ne apare 
aici - şi anume că în stadiul ei prezent, empiric, în KaxâaxaCTL<;-ul 
ei de acum, este un tot sensibil, care se odihneşte în sine, şi nu 
rezultatul unei „căderi" dintr-o stare mai înaltă, a unei desfigurări 
şi înrăutăţiri a unei existenţe originare mai bune şi mai spirituale, 
că înclinaţia spre păcat şi faptul de a muri nu sunt de înţeles ca 
pedeapsă pentru această cădere, ca simptom al stării nefireşti (în 
sens mai înalt) a condiţiei de acum, ci rezultă în mod firesc şi logic 
din fiinţa „compositum-ului" uman, din legătura unei părţi 
spirituale a fiinţei cu una materială - este pur şi simplu aristotelică. 
Şi tot aristotelică este ideea că „divinul", „nemuritorul", nu sub¬ 
zistă într-un „cu totul altul" spre care ar trebui ridicată apoi 
omenitatea din umilinţa sa (din lumea telurică, vizibilă), ci că ar 
fi existat deja, de vreme ce controlul părţii materiale din om (atât 
în sensul capacităţii formative a sufletului faţă de capacităţile 
divergente - înclinând spre declinul fizic al Origenismului - ale 
substratului material, cât şi în sensul puterii morale a intelectului 
faţă de împotrivirile părţii inferioare a sufletului faţă de ceea ce 
este raţional) ar putea deveni prin intermediul celei spirituale 
desăvârşit şi permanent. Când Aristotel numeşte scopul (nu întru 
totul de atins) existenţei umane „nemurire", în măsura în care 

„este posibilă omului" 24 , el nu se referă la o stare principial supe¬ 
rioară celei umane, ci la lucrarea umană, în măsura în care există 
ceva dumnezeiesc în om 25 , la lucrarea nestânjenită a intelectului 
în dominarea părţii carnale, a ordinii morale şi, înainte de toate 
(căci acesta este scopul ultim pentru a cărui realizare există viaţa 
trupească şi ordinea morală) în cunoaştere, în Becopia. Această 
stare nu este din punct de vedere principial deasupra sferei inte¬ 
lectului uman, nu presupune nicio înălţare mistică spre o sferă 
de neatins în mod normal de câtre gândirea umană, ci constă în 
cunoaşterea raţională şi în înţelegerea cognitivă a ordinii desăvâr¬ 
şite a lumii şi în natura simplă, pur „fiinţândă", de cuprins în 
exactitatea conceptuală cea mai înaltă, a primului ei mişcător, a 
substanţei supreme, a fiinţei absolute, a gândirii pure a vot]CTu; 
vof)CT£GJc; 26 . De-am putea desăvârşi şi realiza constant într-un act 


24 „A năzui spre nemurire, pe cât este posibil". Eth. Nic. X, 7, 1177 b 33 
[„Omul trebuie, în măsura în care îi stăîn putinţă, să se imortalizeze", Aristotel, 
Etica Nicomahică, introd., trad., comentarii şi indice de Stella Petecel, Ed. Iri, 
Bucureşti, 1998, p. 220, pe viitor ca: SP; n. tr.]. 

25 „A lucra, în măsura în care este ceva divin în el", Ibidem, 1177 b 28 
[„căci nu ca om va putea omul să trăiască astfel, ci în măsura în care este 
prezent în el un element divin", SP, p. 220; la notele 24 şi 25 am păstrat şi 
varianta dată de autor, deoarece între traducerea sa şi a Stellei Petecel sunt 
câteva diferenţe; n. tr.]. 

26 Faptul că şi scolasticii Evului Mediu, care, în general, sunt mai degrabă 
dispuşi să introducă conceptul creştin de fericire sau noţiunea platoniciană a 
cunoaşterii depline, nemijlocite, supraraţionale şi supradiscursive în eubaipovîa 
aristotelică, sunt conştienţi că pentru Aristotel cunoaşterea desăvârşită în 
eu&atjiovîa este doar cunoaşterea deplin raţională, reiese din pasaje ca acela al lui 
Toma d’ Aquino, Summa contra Gentes, IU, 4: „Quia vero Aristoteles vidit, quod 
non est alia cognitio hominis in hac vita quam per scientias speculativas, posuit 
hominem non consequi felicitatem perfectam, sed suo modo. In quo satis apparet, 
quantam angustiam patiebantur hinc inde eorum praeclara ingenia..." [„De vreme 
ce Aristotel vede că nu există nicio altă cunoaştere pentru om în această viaţă 
decât prin ştiinţele speculative, el susţine că omul nu ar atinge fericirea supremă, 
ci doar una proprie lui [limitată]. Se vede aici de-o parte şi de alta îngustimea 
acestor minţi luminate"; de fapt: Liber IU, cap. 48, 15-16; n. tr.]. 



N estorianismul 


93 


noetic atotcuprinzător 27 această 0£cop(a, această cunoaştere pur 
raţională a întregului cosmos ordonat (care cuprinde în sine înţele¬ 
gerea originii ordinii sale, a primului mişcător), atunci cunoaşterea 
noastră, existenţa noastră, ar fi dumnezeieşti 28 . 


27 In ce măsură cunoaşterea discursivă (caz ideal) presupune de fapt o cunoaş¬ 
tere eidetică a tot ceea ce poate fi cunoscut printr-un act de cunoaştere, adică o 
cunoaştere care este atât de unitară şi nemijlocită, aşa cum este după Aristotel 
cunoaşterea el&oţ-ului individual şi care, din acest motiv, este deja cunoaştere 
intuitivă fără, totuşi, a depăşi sfera intelectualului, a încercat să arate autorul în 
articolul său: „La connaissance intuitive chez Kant et chez Aristote" (Revue 
Neoscolastique dePhilosophie, XXXIII, 1931, 381-389 şi 469-487). 

28 In celebra carte a XH-a a Metafizicii, Aristotel spune despre contemplarea 
primului mişcător care îi conferă eu&atfiovîa: „Dacă divinitatea are parte de 
această fericire veşnică, iar noi doar din când în când, lucrul e minunat" Met., 
XII, 7, 1072 b 24 [Aristotel, Metafizica, trad. Şt. Bezdechi, Ed Iri, Bucureşti, 
1999, p. 478; n. tr.]. „Dumnezeirea" acelei Becoşîa omeneşti este conţinută în 
principiul: „aşadar, dacă în comparaţie cu omul, intelectul este ceva divin, atunci 
şi viaţa dusă în conformitate cu intelectul va fi, în comparaţie cu viaţa umană, 
divină", 1177b 31 [SP, p. 220; n. tr.]. Dar faptul că Aristotel prin această „dum¬ 
nezeire" a voucţ-ului nu vrea să-l îndepărteze pe acesta sub nicio formă de sfera 
omenească, ci exprimă doar înrudirea sublimului din om cu divinul (în sensul 
de la 1177 a 15 - este vorba despre „partea cea mai bună" din om: „fie că este ea 
însăşi divină sau ceea ce avem mai divin în noi ..." [SP, p. 219; n. tr.], iar la 
1179 a 26: „ceea ce este mai elevat şi mai înrudit cu natura [zeilor], (acest lucru 
nu poate fi decât intelectul)..." [SP, p. 223; n. t.]), îl demonstrează concluzia 
ataşată capitolului VII (un apendice evident): „S-ar putea spune chiar că acest 
ceva divin este fiinţa însăşi a fiecăruia dintre noi, din moment ce el reprezintă 
ceea ce natura umană are mai nobil şi mai elevat. Ar fi, deci, o absurditate ca 
omul să nu dorească viaţa care-i este proprie, ci pe a altuia. [Căci] ceea ce este 
propriu fiecărei fiinţe este prin natură pentru ea lucrul cel mai înalt şi mai 
plăcut; în consecinţă, pentru om, acest lucru este viaţa în conformitate cu 
intelectul, dacă e adevărat că intelectul este, în gradul cel mai înalt, omul însuşi" 
[SP, p. 220-221; n. tr.]. Trebuie accentuată imanenţa vouţ-ului şi a activităţii 
sale întemeiate pe eu&atfiovîa ca nu cumva să se vadă în vouţ, de vreme ce este 
numit şi „divin" şi „divinul în om", ceva diferit de om, aflat deasupra omenităţii - 
chiar dacă activitatea constantă şi domnia nelimitată a vouţ-ului pot fi atribuite 
doar zeilor. 

Aşadar, principial, divinul este de atins şi realizat prin mijloa¬ 
cele a ceea ce este intelectual, mijloace care sunt un dat al naturii 
umane proprii. Că nu este posibil în mod real, ţine doar de 
K£XT£XCTT£XOi.ţ-ul prezent, de starea factică a „compositum-ului“ 
trup-spirit, care nu facilitează în general un control total a ceea ce 
este material de către ceea ce este spiritual. Dar trebuie să se tindă 
întotdeauna spre a păstra ca scop controlul realităţii materiale de 
către cea spirituală şi să nu se permită sustragerea de la înfăptuirea 
acestui lucru prin invocarea imposibilităţii realizării în mod 
plenar a acestui control potrivit năzuinţei. Aceasta este gândirea 
pe care Aristotel o numeşte „gândire omenească 1 *, âvOpdmiva 
cf)QOV£LV, 1177a 32, în opoziţie cu ct0avcmC£LV, cu năzuinţa inte¬ 
lectului de a controla total. Dacă însă această domnie pare a fi 
definitiv realizată printr-o virtute care depăşeşte măsura norma¬ 
lului din punct de vedere uman, într-un control atât de desăvârşit 
al intelectului asupra impulsurilor inferioare, aşa cum nu se obiş¬ 
nuieşte în general să se întâmple între oameni, atunci o astfel de 
virtute poate fi numită supraomenească, eroică şi divină ( Eth. Nic. 
VII, 1, 1145a 19). Nu ca şi cum chiar această virtute, principial 
altceva, nu ar mai fi ceva uman, ci deoarece o astfel de supremaţie 
a intelectului, o astfel de desăvârşire, nu are loc de fapt între 
oameni - chiar dacă în sine şi pentru sine ea este doar adevărata 
realizare a formei fiinţei, sădită în om, imanentă omenităţii, care 
pretinde în toate şi întotdeauna şi presupune ca ceva caracteristic 
supremaţia intelectului şi controlul puterilor inferioare de că¬ 
tre acesta. Căci divinul este omenitatea desăvârşită, iar „divin“ 
numim ceea ce este „supraomenesc 1 *, deoarece oamenii înşişi nu 
se îngrijesc să desăvârşească omenitatea potrivit caracterului aces¬ 
teia; de aceea, omul care posedă virtutea deplină este pentru noi 
„divin**, reprezintă suveranitatea voug-ului realizată complet 
(1145 a 27-29); aşa se poate spune: „excesul de virtute face din 
oameni zei** (1145a 23)', adică datorită propriei capacităţi morale, 
pur şi simplu prin aceea că ei, ca persoane unice, îşi împlinesc 


" SP, p. 141 (n. tr.). 

total menirea adevărată, morală, precum şi vocaţia ascunsă a fiinţei 
umane. Aceasta este întru totul concepţia lui Teodor că Hristos, 
prin desăvârşirea sa morală, unică (pe care Dumnezeu a prevăzut-o), 
a meritat să devină Fiul lui Dumnezeu şi să dobândească în cel mai 
înalt grad bunăvoinţa divină (la această prevedere face referire 
sălăşluirea chiar din momentul naşterii). 

In atitudinea lui Teodor, stoică este evidenţierea mai puternică a 
moralei, a Gecopia faţă de cognitiv (aceasta este o întorsătură pe care 
au făcut-o şi peripateticienii de mai târziu), stoică este, înainte de 
toate, ideea că desăvârşirea morală constă în armonia perfectă a 
voinţei morale cu voinţa lui Dumnezeu (cu legea universală ar spune 
stoicii), în odihnire deplină în această voinţă, în cruyKaTdt0£CTic;, 
aşa cum sună expresia stoică. El „a avut o voinţă cu Dumnezeu", 
era la Pa vel de Samosata formula generală pentru unirea omului 
Hristos cu divinitatea, iar Teodor de Mopsuestia spune: „era legat 
de el prin identitatea de voinţă" (în Ep. S. Pauli comm. ed. Ewete, 
II, 311, la fel în M.P.G. 66, 989 D şi 66, 992 C). „înţeleptul" stoic 
este chiar acela care înţelege şi recunoaşte că totul se întâmplă după 
cea mai înaltă lege universală dintr-o necesitate perpetuă şi care îşi 
subordonează total voinţa acestei necesităţi, preia în voinţa sa fără 
vreo opoziţie sau încăpăţânare această lege universală, iar prin asta 
este unită chiar voinţa sa proprie cu cea dumnezeiască, devenind 
„dumnezeiască" în măsura în care ea se află chiar în natura inte- 
lectual-umanului, dacă îşi împlineşte în mod desăvârşit misiunea 
în lume şi rolul care îi revine. Stoică este şi expresia 7Tq60£CTi<; pe 
care Teodor o întrebuinţează pentru voinţa morală, desăvârşită 29 . 


29 Vezi nota 8. Spre exemplu, expresia se întâlneşte adesea la Epictet. Intr-un 
loc (Diss. II, 8, 23) sunt legate împreună în mod caracteristic noţiunile tiooScctlc; 
(plan) şi auyK£tTâ0£CTu; („asumarea" stoică a sorţii). Această înţelegere a noţiunii 
de 71QO0ECTIC; în sens stoic l-a condus pe Teodor şi la interpretarea eronată a 
versetului de la Rom. 8, 28 unde reinterpretează „planul" lui Dumnezeu înspre 
chemare („pe cel chemat după voia [i.e. planul/sfatul Lui]") în sens moral, în 
atitudinea morală desăvârşită a omului pe care Dumnezeu, din prevedere, l-a 
chemat. Vezi nota 9. 

Şi aici motivul fundamental este acelaşi: omeni ta tea este, aşa cum 
este ea, logică şi compactă, nealterată de vreun păcat strămoşesc 
şi de vreo ruptură internă, ci determinată doar de natura sa pro¬ 
prie şi de condiţiile rezultate în mod necesar din legătura dintre 
intelect şi suflet - dar împlinirea desăvârşită a misiunii morale a 
omului (instaurarea desăvârşită a domniei principiului intelec¬ 
tual, care poate fi realizată, chiar dacă se întâmplă doar în cazuri 
puţine, unice, prin puterea proprie a principiului moral şi inte¬ 
lectual ce sălăşluieşte în om) îl ridică pe om la Dumnezeu, îl face 
să pretindă dobândirea nemuririi, noua KaxăoTaoic,, şi anume 
âcţ)0aQCTia 30 . 

înrudirea în sine, intelectuală, dintre aceste şiruri de idei este 
incontestabilă. Dar avem, oare, motiv să presupunem că există 
şi o legătură externă, istorică? Se poate demonstra că acest mod 
de gândire aristotelic era predominant în spaţiul antiohian? 
O şcoală filosofică aristotelică, aşa cum pe bună dreptate s-a 
constatat, nu a existat în Antiohia, cum, de altfel, în general, nu 
exista nicio şcoală filosofică organizată asemenea şcolilor din 
Atena şi Alexandria. „Antiohia era“ - constată Harnack (Mission... 
II, p. 124) - „un oraş mare fără cultură specifică la fel ca New 
Yorkul“. Nu trebuie să se uite, fireşte, că tocmai în această 
perioadă (354-393) exista în Antiohia una dintre cele mai vestite 
şcoli antice de retorică, cea a lui Libanius, în care s-au format 
intelectual şi creştini celebri ca Vasile cel Mare, Grigorie de 


50 Fireşte, există întotdeauna o mare diferenţă între concepţia tratată aici, 
conform căreia omul desăvârşit, care împlineşte total omenitatea în sensul său 
cel mai înalt din punct de vedere moral, devine chiar Dumnezeu şi concepţia lui 
Teodor, potrivit căreia omul cel unic ales, care l-a dus pe „a fi om“ la forma 
supremă de desăvârşire, a dobândit prin aceasta o sălăşluire cu totul specială a 
Logosului dumnezeiesc care depăşeşte cu mult sălăşluirea generală a Logosului 
în natura intelectuală a oricărui om, iar împreună cu ea [sălăşluirea; n.t.] o nouă 
KaxâCTxaCTu; - nemurirea - nu doar pentru sine, pentru „kuqi«k6c; ăvOgamoc^, 
ci pentru toţi oamenii care cred în El şi II urmează. Dar înţelegerea fundamentală 
a omului şi a relaţiei sale cu Dumnezeu este aceeaşi. 

Nazianz*, Ioan Gură de Aur, elevul său favorit (pe care l-ar fi desem¬ 
nat ca succesor al său „dacă nu i l-ar fi răpit creştinii")** şi chiar Teo¬ 
dor de Mopsuestia. Dar un imbold filosofic, în oricare privinţă ar 
fi fost, cu greu au primit de la acesta. Dacă vrem să ştim ce orientare 
spirituală domina mediul antiohian şi de unde, spre exemplu, un 
Lucian din Antiohia are orientarea „raţionaiist-ştiinţifică" (Hamack, 
Mission ... II, p.139) care îl deosebeşte într-un mod atât de semni¬ 
ficativ de Origen, căruia, de altfel, îi urmează în multe privinţe 31 , 


' Ivanka preia necritic afirmaţiile lui Socrate, Hist. Eccl. IV, 26 şi Sozomen, 
Hist. Eccl. VI. 17 (care se regăsesc şi la Rufinus II. 9 şi Teodoret de Cir, Hist. Eccl. 
IV. 30) conform cărora Sf. Vasile şi Sf. Grigorie Teologul, după ce au studiat la 
Atena cu Himerius şi Prohairesios, au plecat la Antiohia să studieze cu Libanius. 
Potrivit stadiului actual al cercetării, niciunul nu a studiat cu Libanius în Antiohia. 
Izvoarele care ne vorbesc despre faptul că Sf. Vasile ar fi fost ucenic al lui 
Libanius, existând de altfel şi o corespondenţă între aceştia considerată de unii 
dubia, sunt Sozomen şi Socrate. Sf. Vasile, dacă într-adevăr a studiat cu Libanius, 
a putut urma şcoala acestuia din Nicomedia între 346 şi 350 (351 presupune 
Marius Bessieres, La tradition manuscrite de la correspondance de Saint Basile, 
Oxford, 1923, p. 168). In jurul anului 350, Sf. Vasile părăseşte Constantinopolul, 
unde ar fi putut studia cu Libanius, care fusese chemat să predea acolo, şi merge 
la Atena (Yves Courtonne, Un temoin du IV e siecle oriental. Saint Basile et son 
temps d’apres sa correspondance, Paris, 1973, p. 47; Una dintre ultimele lucrări 
cu privire la corespondenţa Sf. Vasile este cea a lui Robert Pouchet, Basile le 
Grande et son univers d’amis d’apres sa correspondance. Une strategie de communion, 
Institutum Patristicum „Augustinianum", Roma, 1992; nu este spaţiu aici 
pentru a da în linii mari bibliografia cu privire la acest subiect). Oricum, această 
relaţie dintre Libanius şi Sf. Vasile rămâne o chestiune deschisă; (n. tr.). 

*' Despre ucenicia lui Ioan Gură de Aur la Libanius: Socrate, Hist. Eccl. VI. 3; 
Sozomen, Hist. Eccl. VIII. 2. (n. tr.). 

31 Vezi nota 4 de la cap. II. Că nu era modul de gândire tradiţional în creşti¬ 
nismul antiohian (chiar şi înainte de contactul cu filosofia greacă), demonstrează 
observaţia corectă a lui Harnack conform căreia, pe lângă influenţele raţional-exe- 
getice ale lui Lucian, chiar şi mai târziu, spre exemplu în gândirea lui Ioan Gură 
de Aur, se exprimă un cu totul alt element care caracterizează începând cu 
Igantie modul propriu-zis de gândire creştină, tradiţională a Bisericii antiohiene: 
„o anumită tendinţă cultico-mistică (nu are mai nimic în comun cu mistica 
filosofică)...", Harnack, Mission... II, p. 139. 

atunci trebuie să căutăm să constatăm ce direcţii filosofice, ce mo¬ 
duri de gândire şi ce orientare culturală au existat în spaţiul Antio- 
hiei, în regiunile şi centrele culturale strâns învecinate cu Antiohia. 

S-a vrut crearea unei paralele între opoziţia dintre şcoala 
teologică raţional-exegetică antiohiană şi cea alexandrină, alegorică, 
speculativă şi concurenţa dintre şcoala filologică pergamică şi cea 
alexandrină. Poate fi ceva adevărat în asta, dar ar explica metoda 
exegetică şi nu orientarea fundamentală filosofică, concepţia 
despre om, despre raportul său cu Dumnezeu şi cu lumea, aşadar: 
dispoziţia predominantă cu privire la concepţia despre lume. In 
ceea ce priveşte filosofia, putem da informaţii care se referă la 
locuri aflate mult mai aproape decât Pergam şi care trebuie să fi 
influenţat în mod obligatoriu formarea mediului intelectual din 
Antiohia. In Rodos înfloreşte chiar din perioada elenistică târzie 
o şcoală stoică a cărei importanţă deosebită este demonstrată 
suficient doar de simpla indicare a numelui: Poseidonios. Este 
cunoscut faptul cum tocmai Poseidonios a incorporat în concepţia 
stoică despre cosmos şi om conceptul aristotelic despre lume şi 
doctrina aristotelică despre (Jwctk;, doctrina despre unitatea or¬ 
ganică a ceea ce este viu. Andronic din Rodos, colecţionarul, 
ordonatorul şi comentatorul scrierilor aristotelice, filologul peri- 
patetismului, a introdus în şcoala peripatetică orientarea exegetică 
şi interpretativă 32 care dezvăluie o mare asemănare cu legătura 
antiohiană dintre gândirea raţionalizantă şi exegeza exactă. încă 
mai aproape de Antiohia se află Tar sul. Despre viaţa activă ştiin¬ 
ţifică şi filosofică ce domnea acolo vorbeşte Strabon (673 până la 
675). Este a priori să acceptăm că aceste centre culturale şi direcţia 
lor stoico-aristotelică au influenţat decisiv mediul antiohian. Că, 
într-adevăr, acesta a fost cazul, avem dovada irefutabilă în faptul 
că în acelaşi timp cu activitatea efervescentă de traducere care a 
dus, începând cu secolul al V-lea, la introducerea în Biserica 


32 Cu privire la modul acesta de a face filozofie, ne dă Seneca un cuvânt: 
„Quae philosophia fuit, facta philologia est.“ Ep. 108, 23 [„ceea ce era filosofia, 
a devenit acum filologie"; n. tr.]. 

siriacă (prin intermediul şcolii din Edesa) a operelor lui Teodor de 
Mopsuestia, transformându-1 în exegetul autoritar al sirienilor 
răsăriteni 33 , chiar în şcoala din Edesa erau traduse în limba siriacă 
operele principale ale lui Aristotel. Ibas, pionierul nestorianismului 
în Edesa, este considerat traducător atât al operelor exegetice ale 
lui Teodor de Mopsuestia, cât şi al scrierilor aristotelice (Barden- 
hewer, IV, p. 410). Ibas nu a introdus doar orientarea teologică 
dominantă a Antiohiei, aşadar concepţia lui Teodor - împotriva 
tradiţiilor siriene reprezentate de Efrem şi Rabbulas -, în şcoala 
din Edesa (faptul că Efrem şi-a împropriat metoda exegetică a 
antiohienilor, în consecinţă, i-a bătătorit acestuia [Ibas; n. tr.] 
calea), ci şi orientarea filosofică, evident preferată pe atunci în 
Antiohia şi care, intrinsec, era înrudită cu gândirea lui Teodor, 
aristotelismul. La modul general, este o invadare a lumii siriene 
de către orientarea intelectuală antiohiană-grecească - în orice 
caz, o realitate de o importanţă istorico-intelectuală capitală. Căci 
receptarea aristotelismului în lumea siriacă a pus bazele aristotelis- 
mului siro-arab care, mai târziu, i-a dat Apusului primele impul¬ 
suri decisive pentru receptarea aristotelismului în viaţa culturală 
apuseană şi a fost pentru mult timp izvorul prin care Apusul 
a cunoscut operele principale ale lui Aristotel înainte ca ele să fie 
traduse nemijlocit din greacă. Această realitate este la rândul ei 
o dovadă pentru faptul că aristotelismul a fost dominant în An¬ 
tiohia şi a influenţat gândirea creştină de acolo 34 într-atât, încât 
putem accepta pe bună dreptate o legătură cauzală între erezia tipic 
antiohiană, nestorianism, şi gândirea aristotelic-stoică. 


55 A se compara panegiricul entuziast la adresa lui Teodor din cartea Despre 
cauza întemeierii şcolilor (Patrologia Orientalis IV, Paris 1908, p. 327 şi urm.), 
pp. 378-379. 

34 A se compara în plus ceea ce spune Grabmann ( Geschichte der scholastischen 
Methode, I, 1906, p. 94) cu privire la aristotelismul lui Diodor din Tars. El for¬ 
mulează raportul dintre cele două direcţii în următoarele cuvinte: „In nesto¬ 
rianism, aristotelismul a intrat în legătură cu erezia şi a găsit împreună cu aceasta 
acceptare în Siria". 

Faptul că nestorianismul a devenit apoi erezia specifică a 
Bisericii creştine siro-orientale, supusă Imperiului Persan, îşi are 
cauza în evenimente istorice, exterioare ei. Vasul, ca să spunem 
aşa, pentru preluarea erorii răspândite de Antiohia, dispoziţia spre 
izolarea de Biserica întreagă care condamnă nestorianismul, exista 
deja înainte de apariţia propriu-zisă a ereziei şi de izbucnirea dis¬ 
putei în jurul persoanei lui Nestorie pe când Biserica siro-orien- 
tală, după o perioadă relativă de favorizare de către regele sasanid 
(în timpul căreia a avut loc în anul 410 recunoaşterea tuturor 
hotărârilor sinoadelor ecumenice care avuseseră loc între timp), 
aflată din nou sub opresiune persană, şi-a declarat independenţa 
totală faţă de Biserica creştină din Imperiul Roman (la sinodul 
ţinut în anul 424 de către catolicosul Dadhisho) şi a rupt legă¬ 
turile ei cu „Biserica Vestului". Când mai apoi - la scurt timp - 
a apărut atacul împotriva lui Nestorie şi a exegetului mult preţuit 
de Biserica antiohiană, Teodor, o atitudine împotriva lui Chirii 
şi a hotărârii Sinodului de la Efes a fost atunci pentru Biserica 
siriană orientală, care se autoizola, la fel de naturală ca şi luarea 
de poziţie împotriva lui Nestorie pentru episcopul Rabbulas care 
persista în tradiţiile lui Efrem şi care se afla sub „romei". Celebra 
scrisoare a lui Ibas, în care acesta i se plânge „persanului" Maris 
de „tirania" lui Rabbulas, cel care-i persecută pe cinstitorii lui 
Teodor şi îngrădeşte răspândirea operelor sale, este scrisă după 
Sinodul de la Efes. In anul 435, Ibas i-a urmat lui Rabbulas pe 
scaunul episcopal; a fost depus în anul 449 de către aşa-numitul 
al doilea Sinod de la Efes, „sinodul tâlhăresc", dar reabilitat de 
către Sinodul de la Calcedon după depunerea unei mărturisiri de 
credinţă care accentua unitatea celor două firi în persoana cea una 
a lui Hristos şi repus în scaun. Dar succesorul său, Narses, a fost 
nevoit ca după moartea lui Ibas să părăsească Edesa (457) şi a 
întemeiat în Nisibis, de unde odinioară se mutase şcoala la Edesa, 
aşadar pe pământ persan, o nouă şcoală, de data aceasta întru 
totul nestoriană. Succesorul lui Ibas pe scaunul episcopal din 
Edesa, Nonnus, nu a fost nestorian. „Edesa s-a întunecat. Nisibis 
a devenit luminoasă. Imperiul romanilor s-a umplut de erezii, iar 

cel al perşilor de cunoaşterea fricii lui Dumnezeu", spune cartea 
Despre cauza întemeierii şcolilor 35 . Astfel, nestorianismul, cel 
care izvorâse din gândirea aristotelico-stoică a Antiohiei greceşti, 
a devenit erezia specială şi distinctivă a Bisericii siriene a Orien¬ 
tului unde s-a păstrat, în timp ce în mediul grecesc s-a ridicat 
imediat la luptă împotriva sa polul opus, monofizitismul, în alianţă 
cu reprezentanţi ai învăţăturii bisericeşti, tradiţionale. Că mono¬ 
fizitismul a reprezentat marele pericol spiritual pentru veacurile 
care au urmat, iar nestorianismul a dispărut, în fond, fără urmă 
din spaţiul grecesc, lasă să se înţeleagă ideea că gândirea aristo¬ 
telico-stoică reprezintă în Antichitatea târzie doar un element 
ideatic care apare ocazional, în timp ce gândirea platonic-neopla- 
tonică reprezintă nota fundamentală a întregii atmosfere intelec¬ 
tuale a Antichităţii târzii şi, să spunem aşa, orientarea caracteristică 
pentru totalitatea vieţii intelectuale din Antichitatea târzie. 
De aceea, ea a determinat covârşitor şi disputa care a urmat între 
elementul grec şi cel creştin, în timp ce gândirea reprezentată 
de nestorianism a fost împinsă într-o oarecare măsură pe o 
linie moartă. 


35 Patrologia Orientalis, IV, p. 386. 




VIII. MONOFIZITISMUL 


In timp ce concluzia că toată gândirea nestoriană derivă din 
aristotelismul antiohian a avut nevoie pentru fundamentare de 
consideraţiile expuse în capitolul precedent, pentru concluzionarea 
că monofizitismul îşi are rădăcinile în neoplatonismul alexandrin 
aproape că nu mai este nevoie de dovadă. Căci atât de evident 
este faptul că o concepţie care nu vede în întruparea lui Hristos 
o unire a divinului cu umanul, în care ambele elemente sunt, de 
fapt legate, nedespărţit, dar fără amestec şi prefacere, încât fiecare 
dintre ambele elemente îşi păstrează natura proprie 1 , şi consideră 
întruparea ca o anulare, o absorbire şi transformare a umanului 
asumat prin unire în divinitatea receptoare, provine, în cele din 
urmă, din spiritualismul neoplatonic şi din neîncrederea platoni- 
ciană faţă de realitatea materială şi omenească 2 . Căci consecinţa 


1 „Neamestecat, neschimbat, nedespărţit, neîmpărţit... fiecare fire persistând 
în proprietatea sa“, spune Sinodul de la Calcedon. 

2 „Foarte rău îl consideri tu, oaspete, pe neamul omenesc", spune Megillos 
oaspetelui atenian (= Platon) în Legile (804 B), iar în Republica (515 A), Socrate, pe 
când începe să povestească mitul peşterii şi i se face reproşul: „o imagine stranie în¬ 
trebuinţezi şi prizonieri ciudaţi ne descrii", dă ca răspuns doar: „astfel de lucruri aşa 
cum noi înşine chiar suntem". Este de prisos să mai amintim mult mai cunoscutele 

propriu-zisă a acestei concepţii despre înomenire este ideea că nici 
opera de mântuire nu ţinteşte spre o legătură a umanului cu 
divinul, spre o „îmbrăcare“ a pământescului şi a ceea ce este creat 
cu veşmântul harului şi al nemuririi, ci spre o absorbire în dum¬ 
nezeire a realităţii create, spre o dizolvare a imanentului de către 
divin, deoarece pământescul, ca ceea ce este opus din punct de ve¬ 
dere ontologic divinului, nu mai poate subzista în unire cu el, ci 
trebuie „dezbrăcat" în mod necesar de fiinţa sa proprie, trebuie să 
se prefacă în dumnezeire. Această ultimă consecinţă logică a tras-o 
într-adevăr origenismul din atitudinea intelectuală alexandrină şi 
a propovăduit o „aducere acasă" a universului fiinţelor spirituale 
(prin a căror îndepărtare de Dumnezeu a apărut apoi lumea 
materială), o re-ridicare a tuturor la unitatea Logosului, realitate 
pe care nici chiar un Plotin însuşi nu a conceput-o „mai monistic". 
Sub nicio formă nu trebuie să se afirme că monofizitismul a fost 
întotdeauna şi peste tot în mod conştient reprezentantul acestei 
direcţii spirituale. Există un monofizitism - cel al lui Sever de 
Antiohia aparţine cu siguranţă acestui curent - care e mai mult o 
chestiune de formulă dogmatică la care se ţine în mod convulsiv, 
decât de orientare intelectuală specială şi de o anumită atitudine 
filosofică faţă de întreaga problemă a raportului dintre Dumnezeu 
şi creatură, spirit şi materie, divin şi uman. Dar faptul că însăşi 
această formulă, chiar dacă a fost întrebuinţată de Chirii al Alexan¬ 
driei în sens ortodox - el o consideră formulă atanasiană, în timp 
ce ea în realitate provine de la Apolinarie al Laodiceii 3 -, rezultă, 
la urma urmei, din acest motiv şi din această atitudine spirituală, l-a 
arătat deja Grigorie de Nyssa în mod clar, în cadrul combaterii 
apolinarismului 4 . Şi chiar Chirii al Alexandriei demonstrează 


pasaje precum motivul crcopa-afjpa, prăbuşirea sufletului din sfera cerească în 
cea pământească sau motivul plotinian al „zborului celui solitar spre unul“. 

3 Amann în Dictionnaire de Theologie Catholique, XI, 94, vezi nota 6 de la 
cap. VIL 

4 „El spune că trupul lui Hristos ar proveni din cer, probabil din cauză că dispre¬ 
ţuieşte modul naşterii umane ca fiind dăunător şi lipsit de glorie", M.P.G. 45, 72 A. 

strânsa legătură spirituală a mediului intelectual alexandrin (chiar 
acolo unde este total ortodox) cu gândirea neoplatonică prin 
faptul că, faţă de combaterea creştinismului şi, în special, a învă¬ 
ţăturilor creştine de către [împăratul] Iulian, se raportează la 
Plotin ca la un martor al învăţăturii trinitare corecte, nesubor- 
dinaţianiste 5 . Dar chiar Eutihie - după mărturia lui Teodoret din 
„Eranistes“ (M.P.G. 83, 153 D) - a vorbit despre o „absorbire" 
(KaTcmo0f|vai) a omenităţii de către dumnezeire (0£OTr|(;), 
absorbire care nu este o „nimicire" (dc^avLapoi;), ci o transfor¬ 
mare în fiinţa divinităţii ( Ibidem , 157 A), revenind chiar la 
comparaţia picăturii care cade în mare (vezi p. 66; 153 D), la care 
„ortodoxul" Teodoret nu îi răspunde nepotrivit: „acestea sunt 
poveşti elineşti (adică păgâne) şi maniheice" {Ibidem). 

Există vechea convingere orfică, platonică şi neoplatonică 
conform căreia a fi om înseamnă a fi căzut dintr-o stare mai înaltă, 
spirituală, care trebuie anulată dacă se vrea unirea raţionalului care 
trăieşte în om cu divinul, deoarece umanul ca atare este antiteic. 
Dacă se gândeşte din perspectivă antică, raportul spirit-materie şi 
mai ales absolut-lume pot fi înţelese într-adevăr ori monistic, iar 
finitul este considerat în sens panteist ca manifestare a infinitului - 
ori dualist, iar realitatea materială, finitul, da, acest a fi-pentru-sine 
al realităţii create, este considerat în mod absolut o cădere care 
trebuie anulată printr-o consumare a creatului în el, printr-o remo- 
delare în divinitate 6 . Noţiunea creştină de creatură, care stă lângă 


5 Există aici o analogie interesantă cu întrebuinţarea noţiunii neoplatonice 
de infinit şi incomprehensibilitate a lui Dumnezeu în combaterea arianismului de 
către capadocieni (vezi p. 35-36) - o pagină cu totul deosebită a chestiunii: elenic 
în viaţa spirituală creştină. 

6 Câteva citate din Origen ar fi de adăugat aici. Acestea arată cât de mult este 
marcată psihologia sa de această concepţie: „Mens corruens facta est anima, et 
rursum anima instructa virtutibus mens fiet“ [mintea (intelectul, nous-ul), „căzând, 
a fost făcut suflet şi iarăşi sufletul educat prin virtuţi va deveni minte"; n. tr.] spune 
în Peri archon, II, 8, 3 [textul nu-i aparţine lui Origen, ci lui Ieronim, Ep. 124, 6, 
fiind o parafrază a textului lui Origen dinPeriarchon, II, 8, 3: „quod mens de stătu 
ac dignitate sua declinans, effecta uel nuncupata est anima; quae si reparata fuerit 

Dumnezeu, nu este din fiinţa Sa şi din această cauză, totuşi, nu este 
ceva esenţial antiteic, ci poate fi ridicată la Dumnezeu şi trans¬ 
figurată de Dumnezeu prin harul său - aceasta este, principial, în 
creştinism noutatea; Irineu a formulat pentru prima dată această 
noţiune într-un mod teologic satisfăcător - dar încă fără să între¬ 
buinţeze la aceasta recuzita filosofiei antice. Prin adoptarea filo¬ 
sofici antice, noţiunea creştină de fiinţă a fost ameninţată decisiv, 
iar punctul culminant al acestei ameninţări o reprezintă tocmai 
monofizitismul. In el, noţiunea antică de fiinţă - după ce funda¬ 
mentele intelectuale pentru combaterea acestui mod de gândire 
antic (prin păstrarea miezului de adevăr al platonismului) au fost 
fixate de Părinţii capadocieni - s-a ridicat încă o dată ca opoziţie 
enormă împotriva concepţiei creştine despre fiinţa creată şi a 
ameninţat să descompună din interior viaţa spirituală creştină. 
Abia din lupta victorioasă dusă împotriva acestui pericol a izvorât 
teologia ortodoxă propriu-zisă. Abia acolo unde concepţia irine- 
ică a unirii divinului cu creatul, a transfigurării creatului de către 
Dumnezeu, s-a impus în faţa contopirii monofizite a creatului 
în Dumnezeu, se poate vorbi despre o teologie ortodoxă care a în¬ 
vins ameninţarea internă prin noţiunea grecească de fiinţă şi a făcut 
filosofia greacă mijlocul de expresie a înţelesului creştin al lumii. 
Nu se poate estima suficient de mult, pornind de la acest punct de 
vedere, semnificaţia istorico-spirituală a cuvintelor: „neamestecat şi 
neschimbat" cu care Sinodul de la Calcedon exprimă forma unirii 
umanului cu divinul. 


et correcta, redit in hoc, ut sit mens“ - „îndepărtându-se din starea şi din vred¬ 
nicia ei, mintea s-a schimbat şi se numeşte acum «suflet»; dacă, însă, se va îm¬ 
bunătăţi şi se va îndrepta, atunci devine iarăşi minte", trad. de Teodor Bodogae, 
în: PSB 8, p. 158; n. tr.], iar în Omiliile la Numeri (horn. 23, 5) este prezentat 
printr-o străveche imagine faptul că tocmai aşa cum Luna în conjuncţie cu Soarele 
îşi pierde lumina proprie şi pare să dispară, tot astfel şi umanul, când este legat din 
nou cu divinul, dispare ca uman şi se dizolvă în Dumnezeire. Iar în Comentariul la 
Ioan spune: „întregul cosmos şi ceea ce este în el este ev KaTa(3oArj (în cădere)" 
(la Ioan. XIX, 22); în această expresie Kata|3oAf] Kocrpou, Origen înţelege 
cosmosul ca atare ca pe o stare de „cădere" (KaTa(3aAA£cr0ai). 




IX. AL DOILEA ORIGENISM 


Pericolul spiritual care se exprimase în monofizitism nu a fost 
înlăturat, însă, prin condamnarea la Calcedon a formulei sale 
dogmatice. Nu numai că peste Egipt şi Siria, ca reacţie la hotărârea 
sinodală, a trecut un val de opoziţie făţişă care avea să determine 
pentru mult timp politica imperială bizantină şi să atragă Egiptul 
însuşi chiar într-o revoltă politică, dar la începutul secolului al Vl-lea 
se consolidează din nou chiar orientarea spirituală care îşi găsise 
expresie dogmatică în hristologia monofizită, convingerea orige- 
nist-spiritualistă care se refugiase în formula monofizită (formulă 
care era apărată, fireşte, şi de unii care nu aparţineau categoric 
acestei orientări intelectuale) şi care, după înfrângerea origenismului 
de către Capadocieni şi după disputa origenistă de la confluenţa 
dintre secolul al IV-lea şi al V-lea, abia dacă mai îndrăznea să se im¬ 
pună în forma sa dogmatică iniţială. Mai aprofundat şi întărit de 
activitatea sistematizatoare a lui Evagrie Ponticul, origenismul 
reapare în această epocă în forma sa deplină, originară şi chiar 
într-un mod cu atât mai periculos cu cât este răspândit acum de 
către adepţii săi care provin, înainte de toate, din mediile monahale, 
în forma unei învăţături secrete, ezoterice, care nu trebuie împăr¬ 
tăşită decât celor iniţiaţi, celor capabili de o înţelegere mai înaltă. 
Lumea era ameninţată de pericolul unei recăderi tocmai a cercurilor 

intelectuale proeminente în formele de gândire ale conceptului 
spiritualist-dualist de fiinţă şi suflet, de origine elino-origenistă, 
concept care punea sub semnul întrebării fiinţa creştinismului. 
Intervenţia împăratului Iustinian şi a Sinodului al V-lea Ecumenic 
nu a putut îndepărta total pericolul. Cât de mult a mai durat, cât 
de mult însă, pe de altă parte, a existat conştiinţa pericolului, arată 
un incident din viaţa Sf. Maxim Mărturisitorul care, deşi combă¬ 
tuse erezia monotelită izvorâtă din monofizitism, se străduia să 
salveze, totuşi, pentru teologia timpului său ceea ce era valoros şi 
sustenabil din punct de vedere teologic din origenism şi din scrie¬ 
rile lui Evagrie şi să transpună scrierile teologice bizantine 1 în 
forma unor colecţii de sentinţe, formă dominantă în acea vreme. 
Când el, după o dispută cu reprezentanţii monoteletismului, este 
readus în temniţa sa, stareţul Mina îi spune: „Ţi se întâmplă cu 
dreptate că Dumnezeu te-a aruncat pe tine aici ca să te pedepsească 
pentru faptul că ai ademenit pe alţii în erorile lui Origen“ 2 . 
Origenismul acestei epoci s-a exprimat în cea mai clară formă, 
fireşte, în Cartea lui Ierotei, care provine de la sirianul Ştefan bar 
Sudhaili, dar care se pretinde însă traducerea în siriacă a unui ori¬ 
ginal grecesc, pe care Ierotei, învăţătorul lui Dionisie Areopagitul 3 , 


1 Vezi Balthasar, Die gnostischen Zenturien des Maximus Confessor. 

2 M.P.G. 90, 120 B. 

3 Cei mai mulţi dintre cititori se vor mira că în acest context nu a fost amintit 
încă numele lui Dionisie Areopagitul care, pe de o parte, era citat de către 
monofiziţi ca martor explicit pentru o formulă dogmatică ce suna monofizit şi, 
pe de altă parte, este considerat în general ca unul dintre responsabilii principali 
pentru influxul de spirit grecesc, în special neoplatonic, în teologia creştină. Dar 
pentru că, pe de o parte, nu se ştie cu siguranţă dacă această formulă (este vorba 
de expresia: „un mod de lucrare divino-uman“) era într-adevăr considerată în 
mod conştient la Dionisie Areopagitul drept una monofizită şi, pe de altă parte, 
dacă la o cercetare mai amănunţită afaptelorrezultăcă în cazul întregii preluări 
exterioare a elementelor de gândire elenice tendinţa fundamentală, propriu-zisă, 
a Areopagitului este tocmai apărarea elementului creştin faţă de cel esenţial elenic, 
(H. v. Balthasar şi-a exprimat deja îndoiala în Scholastik , XV, 1940, p. 1 dacă 
încreştinarea Areopagitului prin scoliile lui Maxim a fost necesară cu adevărat şi 

trebuie să-l fi scris 4 . întreaga învăţătură origenistă despre ciclul 
veşnic, despre căderea sufletelor şi despre întoarcerea lor la Dum¬ 
nezeu este expusă aici într-o formulare extrem de panteistă, iar 
treptele înălţării şi întoarcerii la Dumnezeu sunt prezentate, în 
parte, în imagini alegorice ca experienţe mistice. „Totul din unul şi 
unul din toate" citim aici. „Ceea ce a început se şi sfârşeşte, primul 
trebuie să fie ultimul, iar ceea ce era la început este şi la sfârşit" 5 . 
Tinereţea devine bătrâneţe, bătrâneţea - tinereţe. De la bun început, 
Dumnezeu nu era Dumnezeu şi, iarăşi, după sfârşitul tuturor nu 
va mai fi Dumnezeu" (V, 3). Pluralitatea fiinţelor spirituale este 
consecinţa căderii lor: „Ştim despre naturile care sunt pe pământ 
şi sub pământ că prăbuşirea din Dumnezeu este măsura declinu¬ 
lui lor" (I, 5). Haosul, o pluralitate de fiinţe cărora, de fapt, le 
lipseşte chiar conştiinţa de sine, este rezultatul căderii (I, 5). 
Dumnezeu le dă unora dintre ei gândire şi spirit (I, 7). Chiar 
împărtăşirea de spirit şi lumină este o „re-chemare“ (I, 6). In ur¬ 
cuşul către Dumnezeu, ale cărui „trepte" sunt descrise într-un mod 
mistico-alegoric, are loc, nemijlocit înainte de re-unirea cu 
principiul spiritual dumnezeiesc întruchipat în Fiul, o viziune a 
luminii (IV, 17). Apoi, trebuie depăşită şi treapta spiritualităţii pe 
care o reprezintă Fiul (IV, 19; IV, 20), aşa cum, în cele din urmă, 


dacă nu ar fi fost mai degrabă tendinţa principală a Areopagitului de la bun în¬ 
ceput una mult mai creştină decât pare la prima vedere; autorul speră să poată 
demonstra aceasta în prologul cărţii sale la Dionisie Areopagitul care urmează să 
apară) şi pentru că, în fine, odată cu cercetările făcute de P. Ceslas Pera („Denys 
le Mystique et la Theomachia“, în Revue des Sciences Philosophiques et Theologiques, 
XXV, 1936, 5-75) trebuie luată în considerare cel puţin posibilitatea unei datări 
mai timpurii a scrierilor pseudo-areopagitice, el a fost trecut cu vederea în cazul 
expunerii de faţă; pe baza punctelor de vedere prezentate în prologul cărţii 
amintite cu privire la Dionisie Areopagitul, cititorul va putea să includă cu 
uşurinţă opera sa în linia de dezvoltare trasată aici. 

4 Tradusă în limba engleză de Marsh: Stephen bar Sudhaili, The Book of the 
Holy Hierotheus, Londra, 1927. 

5 Ne aminteşte, însă, de interpretarea total origenistă a cuvintelor „Ceea ce a 
mai fost, aceea va mai fi“ (Eccl. 1 , 9) la Grigorie de Nyssa, M.P.G. 44, 633. 

este depăşită şi treapta divinităţii însăşi (IV, 21), iar spiritul se 
întoarce în neînceputul amorf al Unului „mai mult decât simplu", 
încă neconstituit în divinitate. Această „depăşire a Fiului" este 
împărtăşită la început ca o învăţătură secretă, ezoterică: „lăsaţi-1 
pe cel ce citeşte să înţeleagă şi lăsaţi-1 pe cel ce înţelege să-şi păs¬ 
treze înţelegerea între sine, sufletul său şi Dumnezeu. Căci dacă 
Tatăl este mai mare decât Fiul, iar Fiul este căpetenia celor ce urcă, 
atunci Fiul este «la Tatăl» doar unul «dintre sălaşuri». Iar cei ce 
merg la Tatăl trebuie să meargă spre El prin aceste sălaşuri" (I, 3). 
„Dacă îl cinstim pe Hristos, acesta este semnul curăţirii, iar dacă 
îl cinstim în duh, acesta este semnul faptului că suntem deja 
curăţaţi. Dar, dacă nu îl cinstim pe el, atunci aceasta este una din 
două: ori semnul desăvârşirii celei una pentru care (cinstirea lui 
Hristos) nu mai este necesară sau semnul revoltei care încă nu a 
fost adusă la supunere" (I, 4). 

Ce s-ar fi ales din creştinism dacă s-ar fi impus acest mod de 
gândire! 6 Dar cât de greu era acesta de învins, ce putere de atrac¬ 
ţie avea sistemul lui Origen care este atât de plauzibil pentru 
gândirea elenă, reiese dintr-o afirmaţie a lui Vincenţiu de Lerin 
care, în secolul al V-lea, a spus foarte clar că el consideră origenis- 
mul ca absolut cea mai periculoasă erezie. Porneşte de la propo¬ 
ziţia: „Tentatio est populi error magistri"’ şi continuă: „Sed ego 
arbitror, quod cum multos in hoc tentandi genere proferre 
valeamus, nemo paene sit qui Origenis tentationi valeat compa¬ 
rări, in quo plura adeo praeclara... ut inter iniţia habendam 
cunctis adsertionibus eius fidem quivis facile iudicaret" (M.P.L. 
50, 660)”. Iar în ceea ce priveşte monofizitismul în general, 


6 Ar mai fi de cercetat influenţa lui Ştefan bar Sudhaili asupra sufismului şi 
asupra vieţii intelectuale islamice. Vezi în plus Marsh din cartea citată, p. 249 şi 
cuvântarea la primirea rectoratului de către Merx citată acolo, Heidelberg, 1899. 

* „Eroarea învăţătorului este mare ispită pentru popor" (n. tr.). 

„Cred că între multele feluri de ispite care pot apărea nu există niciuna 
care să se poată compara cu cea a lui Origen, în care existau atâtea lucruri 
excelente... că pentru început oricine ar fi putut cu uşurinţă să considere că ar 

Ehrhardt (Die altchristliche Kirche im Westen und im O sten I. Die 
griechische und lateinische Kirche, p. 73/74) a evidenţiat în mod 
corect faptul că monofizitismul îşi datora puterea de atracţie, îna¬ 
inte de toate, faptului că accentua foarte mult „îndumnezeirea" - 
chestiune fundamentală a Răsăritului. Chiar s-a afirmat (Harnack 
a făcut aceasta în a sa Dogmengeschichte, 1887, II, 375/76) că 
monofizitismul ar fi fost expresia propriu-zis congenială a gândirii 
bisericeşti răsăritene, „moştenirea legitimă a teologiei lui Atanasie 
şi expresia justă a creştinismului grecesc" 7 . Ostrogorsky, un analist 
cu siguranţă specializat în chestiunile Bisericii Răsăritene, l-a con¬ 
trazis foarte dur în privinţa acestui lucru 8 . Ostrogorsky, total 
invers faţă de Harnack, vede în mistica irineică a unirii creatului 
cu divinul forma tipic răsăriteană de evlavie. De aceea, şi mistica 
isihastă este pentru el „mijlocul de expresie a nostalgiei specifice 
religiozităţii greceşti... a nostalgiei depăşirii prăpastiei dintre 
imanent şi transcendent" 9 . Este corect faptul că scopul ultim al 
gândirii ortodoxe, răsăritene, este această sinteză dintre creat şi 
supranatural, dintre om şi Dumnezeu. Dar corect este şi faptul că 
pericolul de natură spirituală, care pândeşte întotdeauna în 


[putea] acorda încredere tuturor afirmaţiilor sale". In textul original german 
Ivânka face o mică eroare, citând M.P.G. în loc de M.P.L. (n. tr.). 

7 Intr-un mod cu totul consecvent, Harnack judecă la fel şi cu privire la 
apolinarism ( Dogmengeschichte 1 1887, II, p. 313/314 şi în special la p. 317): 
„Această învăţătură, potrivită scopurilor concepţiei greceşti despre creştinism ca 
religie, este perfectă. Apolinarie a interpretat asta superb, a expus-o energic şi a 
repetat-o în nenumărate scrieri, ceea ce, în fond, credeau şi mărturiseau toţi grecii 
evlavioşi. Orice corectură, care se aduce hristologiei sale, pune sub semnul între¬ 
bării baza sau chiar vivacitatea evlaviei greceşti". Dacă lucrurile sunt privite astfel, 
atunci este de înţeles la urma urmei cum poate el ajunge la următoarea concluzie 
(Das Wesen des Cbristentums 2 , Leipzig, 1903, p. 137): „Biserica Răsăriteană" - 
fireşte, el îşi reduce mai târziu constatarea la „apariţia ei exterioară" (p. 139) - „nu 
apare ca o creaţie creştină cu un înveliş grecesc, ci ca o creaţie grecească cu un 
înveliş creştin". 

8 Geschichte des byzantinischen Staates, Miinchen, 1940, p. 35. 

9 Ostrogorsky, p. 369. 

Răsăritul ortodox şi însoţeşte toate formulările sale spirituale ca 
o umbră ameninţătoare, este gândirea dualistă care neagă lumea, 
acea gândire unilateral spiritualistă, monofizită, care ponegreşte 
creatura, reducând naturalul la demonic, materialul la răul în sine - 
la fel ca în cazul Vestului, care, după ce s-a constituit spiritual în 
secolul al XH-lea, este ameninţat de pericolul naturalismului, al 
raţionalismului, al preaputernicei valorificări a raţionalului, 
naturalului, omenescului şi imanentului -, o consecinţă necesară 
a faptului că Răsăritul a făcut din platonismul dualist, spiritualist, 
fundamentul său spiritual, în timp ce Apusul a făcut asta din 
aristotelismul imanentist. Cât de mult a simţit Răsăritul acest 
pericol, cât de mult a fost conştient de el, în aşa fel încât ortodoxia 
să iasă la lumină prin înfrângerea gândirii dualiste şi a celei mono¬ 
fizite, arată ultima fază a crizei monofizite: iconoclasmul. 




X. ICONOCLASMUL 


Unei examinări cu adevărat din perspectiva istoriei culturii îi 
devine din ce în ce mai clar că motivul intelectual ultim şi cauza 
propriu-zisă a iconoclasmului nu a fost intenţia de a putea accepta 
competiţia cu aniconismul „luminat" al islamului (aşa cum a pre¬ 
zentat situaţia o istoriografie orientată mai mult pragmatic), noi, 
fiind obligaţi să vedem în iconoclasm ultima mlădiţă dogmatică 
a crizei monofizite (după ce un alt lăstar al monofizitismului care 
dorea să vadă recunoscută formula dogmatică a monofizitismului, 
monotelismul, fusese deja biruit). In iconoclasm continuă să existe 
pe mai departe, aplicată la o problemă parţială de viaţă şi morală 
bisericească, gândirea monofizită-dualistă. Această chestiune nu 
iese, de fapt, în evidenţă atât de clar în cursul dezbaterii dogmatice 
propriu-zise dintre iconoclaşti şi iconoduli, deoarece ambele părţi 
tind ca pe adversar să îl împingă, oarecum forţat, pe tărâmul unei 
erezii hristologice deja condamnate 1 . Sunteţi monofiziţi, le spun 


1 Sinodul iconoclast din 754 împinsese argumentaţia pe această linie 
hristologică după ce mai scăpaseră în scrierea lui Constantin Kaballinos 
câteva expresii alarmant dualiste pe care şi Nichifor mai târziu le atacă în 
lucrarea sa de răspuns şi le ştampilează ca monofizite, prin care indică faptul 
că ele, în consecinţă, pun sub semnul întrebării adevărul învăţăturii despre 

iconoclaştii ortodocşilor, dacă voi credeţi că aţi reprezentat în acelaşi 
timp, prin redarea firii umane, vizibile, natura divină legată în mod 
personal de aceasta, căci amestecaţi firile; dar în cazul în care credeţi 
că reprezentaţi firea umană în sine, iar pe cea divină că o împre- 
ună-cinstiţi prin relaţia în care ea se află cu cea umană, atunci voi 
despărţiţi „pe cel născut din Fecioară" de „Cuvântul lui Dumnezeu" 
şi sunteţi nestorieni. Dimpotrivă, ortodocşii spun: voi sunteţi 
nestorieni dacă presupuneţi că „cel născut din Fecioară" se lasă re¬ 
prezentat ca persoană omenească fără ca prin aceasta să fie împre- 
ună-reprezentată şi dumnezeirea sa - sau sunteţi monofiziţi în cazul 
în care credeţi că reprezentarea vizuală a firii lui Hristos ar conţine 
afirmaţia reprezentării vizuale a firii sale dumnezeieşti şi ar fi într-o 
anumită măsură o încercare de „a-L circumscrie pe Cel necircum- 
scris" (tiţv cx7T£qlyqci7ttov 0eoTr)Ta 7i£QiyQâcf)£Lv)'\ Motivele 
propriu-zise ale mişcării iconoclaste ies la iveală mai clar abia acolo 
unde dezbaterea, abătându-se de la reprezentarea lui Hristos, se de¬ 
dică şi altor reprezentări figurative, ca, spre exemplu, celor ale sfin¬ 
ţilor. Intre consideraţiile expuse de sinodul iconoclast din 754 
găsim şi extrem de importanta afirmaţie că pentru sfinţi, cei care au 
ajuns la strălucirea fericirii veşnice (cât şi pentru creştinii care ar 
avea o astfel de speranţă), ar fi nedemn ca ei să fie reprezentaţi în 
„materia lipsită de slavă şi moartă" 2 . Convingerea care stă la baza 
acestei afirmaţii este caracterizată adecvat de partea ortodoxă: „Ei 
consideră materia însăşi ca fiind rea şi blamabilă" 3 . Este convingerea 


întruparea lui Dumnezeu. Vezi în special Antirrheticus, I, 26 M.P.G. 100, 
268-273. 

“ Textual: „a circumscrie dumnezeirea cea necircumscrisă" (n. tr.). 

2 „Căci nu este îngăduit creştinilor care au dobândit nădejdea învierii să se 
poarte după obiceiurile neamurilor închinătoare la demoni şi, pe sfinţii care ur¬ 
mează a străluci cu o astfel de slavă, să-i acopere de ocară într-un material lipsit de 
slavă şi mort". Mansi Coli. Conc., XIII 277 D [trad. în lb. rom. de Ilie Toader, în: 
Sebastian Nazâru/Ilie Toader, „Hotărârea sinodală de la Hiereia (754) - summa 
gândirii iconoclaste. Prezentare şi traducere", în: StTeol, 4, 2008, p. 224-225; n. tr.]. 

3 Mansi, XIII 280 A. 

pe baza căreia Plotin a interzis să i se facă un portret 4 . Este de 
foarte mare importanţă că Biserica Răsăriteană prăznuieşte pome¬ 
nirea biruinţei asupra iconoclasmului din anul 842 sub numele de 
„Praznicul Ortodoxiei" - o denumire care exprimă foarte clar 
faptul că ortodoxia este conştientă că a restaurat total tocmai 
puritatea învăţăturii creştine prin biruirea acestui ultim lăstar al 
gândirii dualist-spiritualiste. Această conştiinţă vorbeşte şi din 
cumpănirile cu care, în decursul disputei, dezbaterea cu privire la 
icoane este legată de dogma fundamentală creştină, de învăţătura 
despre întruparea lui Dumnezeu. Cel ce neagă reprezentabilitatea 
vizibilă a lui Dumnezeu devenit om, acela neagă realitatea întrupării 
înseşi, neagă faptul că în şi cu această înomenire lumea vizibilă, 
materială, a fost împăcată cu cea spirituală, dumnezeiască şi legată 
de aceasta, încât lumea materială nu este în şi pentru sine rea, ci 
poate fi, prin legătura cu cea dumnezeiască - chiar în materia¬ 
litatea şi vizibilitatea ei - înălţată şi transfigurată. Faptul că 
icoanele, în măsura în care garantează reprezentarea vizibilă a lui 
Dumnezeu devenit om şi a principiului viu în sfinţi, a sfinţeniei 
suprapământene care izvorăşte din Dumnezeu, sunt în acelaşi 
timp mărturia realităţii întrupării lui Dumnezeu în sensul unei 
„legături a unităţii dintre realitatea văzută şi cea nevăzută, între 
Dumnezeu şi om“, le conferă mai întâi deosebita importanţă 
religioasă pentru Răsăritul care simte întotdeauna vie ameninţarea 
pericolului dualist al acestei uniri dintre Dumnezeu şi lume şi 


4 „Plotin avea grijă să-i fie ruşine că trăia într-un trup. Refuza să fie model 
unui pictor sau unui sculptor pentru un portret, încât îi spuse lui Amelios care îl 
ruga să lase, totuşi, să i se facă un chip: nu este suficient că suportăm copia (fiinţei 
noastre mai înalte) cu care natura ne-a îmbrăcat eul şi să mai lăsăm în urma noastră 
o copie a copiei care să-i supravieţuiască aceleia de parcă ar fi ceva demn de văzut 
la ea?“ Porphyrios, Vita Plotini I. [Am preferat să redau în limba română textul 
lui Ivânka, deoarece varianta românească a textului citat din Viaţa lui Plotin (în 
româneşte de Adelina Piatkowski, Cristian Bădiliţă şi Cristian Gaşpar, ed. îngri¬ 
jită de Cristian Bădiliţă, Polirom, 1998, p. 123) mi s-a părut diferită de forma în 
care textul citat este redat de autorul lucrării de faţă; n. tr.]. 

demonstrează iarăşi cât de clarii este Bisericii Răsăritene faptul că 
ortodoxia ei se bazează pe aceea că ea ştie să afirme ideile lui Irineu 
în faţa pericolului monofizit-dualist. Ar fi total greşit să nu vedem în 
această viziune fiinţa ortodoxiei răsăritene. Dar, pe de altă parte, 
este corect că pericolul care o ameninţă - şi chiar o va mai ame¬ 
ninţa - a rămas mereu „cel monofizit", o anumită „atârnare" 
înspre partea monofizită, tendinţa de a subaprecia realitatea natu- 
ral-umană, de a pune pur şi simplu pe aceeaşi treaptă tot ceea ce este 
pozitiv, spiritual, valoros moral, orientarea spiritului asupra binelui 
şi adevărului cu ceea ce este supranatural, dumnezeiesc şi haric, 
de a nu trage o linie clară de demarcaţie între cunoaşterea raţională 
şi cunoaşterea prin credinţă, între cunoaşterea naturală şi experienţa 
mistică a lui Dumnezeu, ci de a considera ceea ce este raţional ca 
o formă anterioară perfectă a vederii nemijlocite a lui Dumnezeu 
în experienţa mistică sau în fericirea veşnică, încât gândirea 
raţională, cunoaşterea lui Dumnezeu din credinţă, cunoaşterea 
mistică şi contemplarea lui Dumnezeu în fericirea veşnică este înţe¬ 
leasă ca o scară continuă, neîntreruptă, în care chiar treapta infe¬ 
rioară (cunoaşterea raţională) apare ca o palidă reflexie a luminii 
care, în deplinătatea ei, străluceşte pe treapta cea mai de sus, în feri¬ 
cirea veşnică, în scopul şi împlinirea existenţei spirituale. O astfel 
de tendinţă trebuie să funcţioneze peste tot acolo unde platonis¬ 
mul a fost făcut fundamentul gândirii filosofice; motivul fundamen¬ 
tal al platonismului este tocmai convingerea că tot ceea ce este 
valoros şi pozitiv - ordinea, raţiunea, frumuseţea, moralitatea - 
este întru câtva un „celălalt" care pătrunde în lumea pământeană 
dinspre „cealaltă", este o reflexie şi o revărsare a plinătăţii Binelui 
şi a Unic-Desăvârşitului, a cărui patrie este o lume spirituală, mai 
înaltă. Supra-accentul noţiunii platonice de „participare" aduce 
cu sine faptul că orice lucru pozitiv apare în cazul creaturii ca o 
reflexie a supranaturalului, iar fiinţa individuală a creaturii faţă de 
această „participare la divin" devine doar „celălalt", care limitează, 
care are nevoie de completare, în mod esenţial nedesăvârşitul. 
Deşi continuitatea tuturor valorilor spirituale şi morale până la 
cele religioase se păstrează minunat în acest mod, totuşi, astfel, 

este ameninţată într-un mod critic independenţa naturalului 
(a ceea ce este spiritual-raţional şi moral-natural) şi, în general, 
ceea ce este creat. Chiar dacă acesta este recunoscut principial ca 
logic şi valoros şi nu este etichetat drept „răul", el ajunge, totuşi, 
într-o opoziţie faţă de divin şi supranatural, opoziţie în care există 
un anumit subton dualist; gândirea ortodoxă a dus cu sine această 
moştenire a platonismului în toată istoria ei ulterioară - chiar dacă 
din punct de vedere speculativ a învins complet noţiunea antică de 
fiinţă şi pericolul origenist - întâlnindu-se peste tot în viaţa 
spirituală răsăritean-ortodoxă 5 , deşi, în ciuda a toate, se poate 
spune că orientarea spre sinteza irineică a divinului şi creatului, 


5 Un exemplu tipic pentru aceasta - între multe altele - este faptul că Iustinian 
însuşi, energicul critic al origeniştilor şi, în cele din urmă, al monofiziţilor (chiar 
dacă a încercat să-i câştige prin concesii) a căzut, totuşi, în aftartodochetism. 
Ideea principală a aftartodochetismului este aceea că perisabilitatea (cţ)0ood), aşa 
cum o cunoaştem noi legată în mod necesar de natura umană, nu provine din 
pierderea unei nemuriri dăruite într-o stare originară, ci dintr-o schimbare a firii, 
iar Hristos, prin întrupare, i-a redat firii umane însuşite de el doar ceea ce îi re¬ 
venea propriu-zis şi în mod esenţial. „Păstrând aceasta în propria sa existenţă 
fizică a naturii, în care ea a devenit în noi bolnavă prin lipsa raţiunii (lipsa minţii, 
ăAoyoţ), el a arătat în sine firea umană în nestricăciunea ei, neatinsă de alterabi- 
litate", spune Iulian de Halikarnas. (Grondijs, L’iconographie byzantine du crucifie 
mort surla croix, Bruxelles, 1939). Aşadar, starea actuală a existenţei fizice umane 
este o cădere nu doar din starea harică paradisiacă, ci şi din starea adevărată 
(eliberată de iraţionalitate), propriu-zisă, naturală a omului; adică firea adevărată 
a omului, la care omul se întoarce prin unirea cu divinul, nu este cea pe care noi 
o cunoaştem în lumea prezentă, trecătoare, ci este una mai spirituală, mai curată. 
Cartea mai sus citată a lui Grondijs analizează reapariţia aftartodochetismului 
în secolul al Xl-lea. Un alt exemplu cu privire la persistarea motivelor elenice 
este învăţătura despre fiinţă care stă la baza isihasmului atonit (în sec. XIV), pe 
care autorul [lucrării de faţă] se gândeşte să o trateze detaliat într-un alt context. 
[Autorul nu a scris în mod expres o carte despre această temă, ci o serie de 
articole, parte din ele regăsindu-se şi în celebra sa lucrare: Plato Christianus. 
Ubemahme und Umgestaltung des Platonismus durch die Văter, Johannes Verlag 
Einsiedeln, 1964; ed. a Il-a 1990. Vezi aici cap. IX: Hesychasmus und Palamismus 
389-448; dintre studiile apărute după 1964; n. tr.]. 

înţelegerea irineică a transfigurării lumii prin unirea cu Dum¬ 
nezeu, este tendinţa principală a gândirii ortodoxe care, într-o 
evoluţie de mai multe secole, a biruit, totuşi, definitiv toate reve¬ 
nirile la conceptul antic de fiinţă şi toate ameninţările motivului 
principal creştin venite din partea pericolelor care puteau apărea 
în receptarea filosofiei antice. 



XL PRIVIRE RETROSPECTIVĂ 


Dacă aruncăm o privire generală pur istorică asupra evoluţiei 
urmărite până acum, putem constata următoarele: creştinismul, 
care se răspândise în primele trei secole, înainte de toate, în cercu¬ 
rile celor ale căror nevoi de ordin religios fuseseră satisfăcute până 
atunci de misteriile greceşti şi de elementele mitologice de origine 
gnostică a diferitelor curente religioase orientale, urcă din secolul 
al IlI-lea în păturile sociale prin intermediul câtorva reprezentanţi 
proeminenţi şi al câtorva cercuri culturale favorizate, din secolul 
al IV-lea prin mari mase de noi adepţi, a căror concepţie despre 
lume le fusese determinată de filosofia grecească a perioadei târzii - 
devenită în multe privinţe religie. Prin aceasta, disputa dintre 
ideile fundamentale ale religiei creştine şi elementele vestice ale 
filosofiei greceşti devine problema cea mai importantă a istoriei 
culturii secolelor următoare - atât din punctul de vedere al evo¬ 
luţiei teologice şi al formulării filosofice, cât şi din cel al conti¬ 
nuităţii filosofiei greceşti. Căci, pe de o parte, o astfel de pecete 
filosofică a ideilor fundamentale creştine a devenit necesară faţă 
de nevoia filosofică actuală crescută în cadrul vieţii spirituale creş¬ 
tine, pe de altă parte, în lumea devenită acum creştină, filosofia 
greacă poate să dăinuiască doar în sinteză cu ceea ce este creştin. 
Până acum - în epoca apologeţilor - filosofia greacă a fost folosită 

doar ocazional în apărarea credinţei creştine şi adesea nu întru totul 
consecvent 1 . Abia acum apare nevoia unei sinteze adevărate. Dar 
prin asta apare şi ameninţarea creştinismului de către elementul 
elen al sintezei, apare pericolul unei falsificări a creştinismului de 
către conceptul ontologic al filosofiei greceşti, aşa cum, odinioară, 
tema fundamentală creştină ameninţa să se dizolve prin mitologiza- 
rea şi „genealogizarea“ gnosticii într-un concept mitic despre lume, 
esenţialmente necreştin. Aşa cum odinioară concepţia fundamen¬ 
tală creştină, în formularea lui Irineu, a trebuit să se impună în 
faţa distorsionărilor gnostice, aşa şi acum a trebuit să se întâmple 
din nou - în sfera filosofiei elene - o „străpungere a elementului 
creştin" simultan cu o împropriere şi o valorificare a momentelor 
de adevăr existente în filosofia greacă. Această dublă dispută - 
mai întâi cu gnosticismul, apoi cu filosofia elenă - este un indiciu 
clar pentru ascensiunea socială a creştinismului din rândul cercu¬ 
rilor simple, fabulatorii şi mitologizante, accesibile religiei orientale, 
populare, în pătura oamenilor de cultură antici, a celor instruiţi, 
în a căror gândire filosofia greacă a continuat să existe ca element 
determinant. Ceea ce s-a întâmplat apoi din secolul al IV-lea până 
în cel de-al VlII-lea, a însemnat în aceeaşi măsură creştinarea acestor 
cercuri intelectuale proeminente (elementele care erau inaccesibile 
creştinării de care vorbim au fost eliminate superficial sub Iustinian 
din unitatea lumii culturale greco-creştine - închiderea Universi¬ 
tăţii din Atena şi emigrarea filosofilor „elini" în Imperiul Sasanid), 
cât şi pătrunderea gândirii creştine cu filosofia greacă. 

O altă situaţie, a cărei constatare ne lasă să înţelegem nu doar 
evoluţia istorico-spirituală tratată aici în consecinţele ei istorice, 
exterioare şi în raport cu forma procesului ei istoric, este reali¬ 
tatea - de fapt, evidentă - că polemica intelectuală, care duce la 
sinteza deplină dintre credinţa creştină şi gândirea greacă, a avut 
loc întotdeauna în punctul central spiritual, în miezul spaţiului 


1 Astfel, spre exemplu, atitudinea apologetică şi întrebuinţarea elementelor 
filosofice greceşti ar trebui să ducă în multe cazuri, ca, spre exemplu, în Octavius 
al lui Minucius Felix, la consecinţa că religia creştină este o nouă religie a raţiunii. 



Privire retrospectivă 


121 


cultural pentru care această dispută era dată ca misiune isto- 
rico-spirituală, în momentul în care creştinismul, noua forţă mo¬ 
trice, spirituală, şi filosof ia greacă, gândirea tradiţională a păturilor 
intelectuale superioare ale acestui spaţiu cultural, se aflau faţă în 
faţă. Consecinţa - într-o oarecare măsură mecanic necesară - este 
faptul că fazele disputei de care vorbim, momentele care trebuiau 
străbătute spre sinteza completă în momentul formării ei, se in¬ 
stalează, potrivit situaţiei externe, şi în spaţiul strict periferic, 
adică la marginea acestui spaţiu cultural şi cuceresc orizontul 
cultural „ortodox", adică spaţiul central, ca „reziduuri" nemaiîn- 
ţelese de controversa comună, spirituală şi de mişcarea culturală, 
ca forme împietrite ale unui stadiu spiritual depăşit în cadrul 
controversei centrale, în care disputa a fost dusă la bun sfârşit şi 
încheiată. Astfel, arianismul este eliminat din însuşi teritoriul 
Imperiului Roman, dar continuă să existe în cadrul imperiilor 
germanice care se nasc pe teritoriul Imperiului Roman şi dincolo 
de graniţele sale 2 . Aşa este cuprinsă Siria de nestorianism şi ră¬ 
mâne în ea, deoarece lumea siriană se rupe din punct de vedere 
extern de Imperiul Romano-Bizantin, cu timpul chiar, având în 
vedere opoziţia persano-bizantină şi din considerente religioase, 
pune valoare pe faptul de a se situa într-o anumită opoziţie faţă 
de credinţa dominantă în Imperiul Bizantin 3 , cantonându-se ast¬ 
fel în jurul spaţiului ortodox bizantin, care înfrânge în interior 
monofizitismul, un cerc de ţări creştin-monofizite ca Armenia, 


2 Faptul că el, cu timpul, este amalgamat şi absorbit şi aici, este consecinţa 
egalizării culturale care duce, pe teritoriul roman apusean, şi la contopirea naţio¬ 
nală a germanităţii cuceritoare cu romanitatea autohtonă, catolică. In orice caz, 
este de constatat în cazul arianismului şi o, să spunem aşa, înmagazinare în straturi, 
în măsura în care arianismul, chiar mai târziu, cel care este interzis supuşilor 
Imperiului Roman, adică al romeilor, este tolerat la foederaţii germanici, chiar 
dacă aceştia trăiesc în interiorul imperiului, deoarece lor (aşa cum spune legea lui 
Iustin, cod. Justinian. Lib. I, tit. 5 § 12) „nu poate să le fi oferit o astfel de gândire 
(şi anume ortodoxă) nici natura, nici viaţa dusă de ei anterior". 

3 S. Bardy în Fliche-Martin, Histoire de l’eglise des origines jusqu’â nos jours, 
voi. IV, p. 328. 

Egiptul, Abisinia. Chiar configuraţia religioasă, exterioară, a creşti¬ 
nismului răsăritean este, aşadar, la urma urmei, o consecinţă a con¬ 
troversei istorico-culturale dintre lumea greacă şi cea creştină, 
controversă pe care noi am urmărit-o pe parcursul cercetării de faţă, 
într-o anumită măsură o împietrire periferică a valurilor intelec¬ 
tuale, care, în mişcarea lor vivace şi interacţiunea lor intelectuală, 
au conturat comportamentul intelectual creştin. 



Profesorul şi cercetătorul 
Endre v. Ivânka (1902-1974) 


Savantul cu dublă origine, austriacă şi maghiară, Endre v. Ivânka este 
un autor aproape uitat în spaţiul intelectual românesc, iar numele său 
pare să aibă în ultimul timp o anumită sonoritate mai degrabă în lumea 
teologilor decât în cea a filosofilor, probabil şi din cauză că filosofia bi¬ 
zantină, domeniu în care el a excelat, este încă o neclaritate pentru cei din 
urmă şi se bucură de un mic interes, ca să nu spunem că este chiar 
ignorată, în rândul bizantinologilor români. Cu siguranţă că în mediul 
universitar clujean el este mult mai cunoscut decât în alte părţi, datorită 
faptului că a deţinut ca ordinarius, între 1941 şi 1944, o catedră de filologie 
clasică şi de istorie antică la Universitatea din Cluj. 

Endre Ivânka de Draskocz et Jordanfold, sau Endre v. Ivânka aşa cum 
este cunoscut ca savant, s-a născut la Budapesta pe 24 septembrie 1902 
în familia preşedintelui Consiliului de Miniştri, Emmerich (Imre) v. Ivânka, 
de origine maghiară, mama sa fiind austriacă (vieneză), rudă cu poetul 
Richard von Schaukel. Bilingvismul său natural şi abilitatea înnăscută pen¬ 
tru limbile străine i-au oferit o deschidere extraordinară spre domeniul fi¬ 
lologiei, iar ca savant avea să se remarce ca poliglot, publicând în germană, 
maghiară, franceză, engleză şi italiană. 

In anul 1907, se stabileşte la Viena unde devine elev al Schottengym- 
nasium, iar apoi se va înscrie la facultatea de teologie din acelaşi oraş, 
urmând şi cursuri la Roma. In ciuda unei educaţii catolice de tip austriac, 
marca spiritului său şi a preocupării pentru teologie, se pare că Endre 
v. Ivânka nu a dorit niciodată să devină preot. După doar un an de studii 

renunţă la teologie în favoarea filologiei clasice şi a istoriei filosofiei, 
domenii care îl vor consacra. Optează tot pentru universitatea vieneză. 
Totuşi, a rămas teolog în spirit, fapt demonstrat de pasiunea sa pentru 
gândirea patristică şi bizantină. Dintre toţi profesorii ale căror cursuri le-a 
frecventat, spiritus rector i-a devenit celebrul savant Hans Friedrich von 
Arnim (1859-1931), sub a cărui conducere ştiinţifică şi-a susţinut teza de 
doctorat în 1926 1 . In mod neaşteptat, nu este preocupat de susţinerea 
abilitării (Habilitation), aşa cum ar fi fost firesc, ci, în 1927, se retrage în 
comitatul Nogrâd cu scopul de a administra averea familiei 2 . In 1932 se 
mută mai aproape de Budapesta, la Solymâr, iar în 1935 se decide să scrie 
lucrarea de abilitare sub îndrumarea ştiinţifică a unui cunoscut istoric al 
filosofiei din Universitatea din Budapesta, Akos von Pauler, dobândind 
astfel o dublă specializare academică, în filologie clasică şi istoria filosofiei. 

In 1938 este numit profesor asociat la Universitatea din Budapesta, 
funcţie pe care o ocupă pentru mai puţin de doi ani, deoarece în 1941 i se 
oferă posibilitatea de a deveni titular (ordinarius) la Universitatea din Cluj, 
unde va deţine până în 1944 deja menţionata catedră de filologie şi istorie 
antică. In ciuda faptului că ocupă această catedră în perioada ocupaţiei hor- 
tiste a nord-vestului Transilvaniei, Endre v. Ivânka nu este un susţinător 
al acestui regim şi cu atât mai puţin al nazismului german. 

La sfârşitul toamnei anului 1944, se întoarce la Viena după mai bine 
de cincisprezece ani, stabilindu-se definitiv în Austria, iar în 1945 devine 
profesor invitat la universitatea vieneză. Universitatea din Graz îi oferă 
în 1947 un post de profesor extraordinar (extraordinarius), calitate în 
care a rămas până în 1961 când a devenit titular al aceleiaşi universităţi 
la catedra de Istoria şi cultura Bizanţului. Ordinariatul său nu a avut o 
durată prea mare, deoarece în 1969 se retrage de la catedră din cauza 
unei boli grave, în urma căreia va şi muri pe 6 decembrie 1974. Cu toate 
acestea, boala nu a reuşit să-l ţină departe de preocupările sale ştiinţifice, el 
dovedindu-se în ultimii ani de viaţă foarte prolific, dovadă stând numărul 
mare de publicaţii din această perioadă. 

Consecvenţa pentru domeniul de specializare a fost o caracteristică a 
lui Endre v. Ivânka. De la bun început a avut trei domenii de cercetare 


1 l-a mai audiat pe Edmund Hauler, Ludwig Rademacher, Alfred Kappel- 
macher şi Paul Kretschmer; vezi: Franz Ferdinand Schwarz, „Endre von Ivânka", 
Gnomon 47/4 (1975), 430-432, aici 431. 

2 Thomas von Bogyay, „Endre von Ivânka 1902-1974", Ungam-Jahrbuch, 
7 (1976), 299-300, aici 300. 

pe care nu le-a abandonat niciodată: filologia clasică, istoria lumii antice 
şi a filosofiei ei şi Bizantinologia. Dar toate au fost pentru el indisolubil 
legate, căci fără filologie clasică nu există nici istorie antică şi nici bizan¬ 
tină, fără cunoaşterea lumii antice Bizanţul pare ca fiind ceva rupt din 
istorie, iar fără cunoaşterea istoriei bizantine orice încercare de a înţelege 
supravieţuirea operelor clasice şi a gândirii antice este sortită eşecului de 
la bun început. Endre v. Ivânka, împletind filologia cu teologia, filosofia 
şi istoria lumii antice şi bizantine, se dovedeşte un savant complex cu o 
puternică viziune interdisciplinară. El se încadrează în tiparul clasic al 
şcolii de expresie germană de la sfârşitul secolului al XlX-lea şi începutului 
celui de-al XX-lea, pentru care studiul oricărei ştiinţe umaniste - istorie, 
filosofie, teologie etc. - nu poate fi făcut independent de filologie în 
virtutea obligativităţii cunoaşterii izvoarelor în limba în care au fost scrise. 
In acest sens, s-a remarcat şi în calitate de coordonator şi editor al unei 
colecţii de izvoare bizantine traduse în limba germană. „Byzantinische 
Geschichtsschreiber“ (Istorici/ cronicari bizantini), apărută la editura 
Styria din Viena, este astăzi una dintre colecţiile cele mai importante din 
domeniul Bizantinologiei: Ultimele zile ale Constantinopolului (voi. 1), 
Diplomaţi bizantini ţi barbarii din Răsărit (voi. 4), Vademecum al aristo¬ 
cratului bizantin (voi. 5) sau Aventurieri pe tronul imperiului. Epocile împă¬ 
raţilor Alexios II, Andronic ţi Isaac Angelos (voi. 8) sunt câteva din cele 
unsprezece titluri apărute sub coordonarea sa între 1954 şi 1966 3 . 

Istoria Bizanţului, în concepţia lui Endre v. Ivânka, este un 
continuum al istoriei Antichităţii, drept care negarea oricărei idei de 
„Renaştere bizantină" este logică. In viziunea sa, niciodată nu a avut loc 
o ruptură de Antichitatea clasică, fapt care să certifice o astfel de 
renaştere, ci, dimpotrivă, Bizanţul este „Antichitatea târzie care trăieşte 
pe mai departe până în secolul al XV-lea“ 4 . De aceea, concepte ca „Renaş¬ 
terea Macedoneană" sau „Renaşterea Epocii Paleologilor" sunt false 5 . 
Şi totuşi, conchide Ivânka, Bizanţul receptează lumea antică prin inter¬ 
mediul sintezei educaţiei şi culturii clasice apărute în secolul al IV-lea, secol 
care acţionează astfel ca un filtru între el şi Antichitate şi care se va bucura 


3 Coordonarea colecţiei a fost preluată de Johannes Koder, iar până astăzi 
au apărut nouăsprezece titluri. Din 1995 nu a mai apărut niciunul. 

4 Endre von Ivânka, Rhomâerreich und Gottesvolk. Das Glaubens-, Staats- 
und Volksbewusstsein der Byzantiner und seine Auswirkung auf die ostkirch- 
lich-osteuropăische Geistesbaltung, Freiburg, Munchen, 1968, p. 88. 

5 Walter E. Kaegi, „Review to Rhomâerreich und Gottesvolk...", Speculum, 
45/1 (1970), p. 183. 

de o atenţie specială în munca sa de cercetare 6 , secol care este numit pe 
bună dreptate „secolul de aur al Bisericii". Această concepţie istoriografică 
a marcat şi viziunea sa despre filosofia bizantină. Dacă pentru mulţi dintre 
savanţii moderni chestiunea unei filosofii bizantine este o temă deschisă şi 
controversată, pentru savantul Endre v. Ivânka filosofia bizantină nu a 
fost decât evoluţia firească în perioada medievală a filosofiei antice. El nu 
consideră ca „originalitate" a culturii bizantine aspectul mimetic al An¬ 
tichităţii şi persistenţa în a conserva bunul cultural al înaintaşilor, ci 
reconfigurarea temelor filosofiei antice de către Părinţii Bisericii în scopul 
interpretării datului revelat. Această reconfigurare (Umgestaltung) are ca 
rezultat „filosofia noastră" sau „filosofia adevărată", filosofia patristică şi, 
în totală consonanţă cu ea, filosofia bizantină. Nu există, aşa cum am mai 
afirmat, o ruptură totală cu trecutul, căci teologia creştină se exprimă prin 
intermediul limbajului conceptual al vechii filosofii, care devine „înveliş 
terminologic şi figurativ pentru învăţăturile creştine" 7 . Deci filosofia 
bizantină nu este moştenitoarea filosofiei antice, ci varianta ei medievală. 
In această scurtă concepţie nu se ascunde doar o convingere sinceră, bine 
cumpănită şi argumentată din punct de vedere teoretic, ci şi drumul par¬ 
curs de savantul însuşi în cariera sa ştiinţifică 8 9 . Este drumul său de la Platon 
şi Aristotel la Grigorie Palama. Drumul acesta trece prin gândirea lui 
Poseidonios, zăboveşte apoi o lungă perioadă la Capadocieni - în Grigorie 
de Nyssa îl vede pe ucenicul fidel de peste veacuri al lui Platon 5 -, trece 


6 Ibidem. 

7 Endre v. Ivânka, Plato Christianus. Ubernahme und Umgestaltung des 
Platonismus durch die Vâter, Johannes Verlag Einsiedeln, 1964/1990, 20-21. In 
această concepţie, Ivânka se apropie mult de viziunea savantului grec Basile 
Tatakis, autorul sintezei Filosofia bizantină, publicată doar la un an după teza 
sa Hellenisches und Christliches, tradusă acum pentru prima dată. Vezi: Basile 
Tatakis, Filosofia bizantină, trad. din lb. franc, de Eduard Florin Tudor, stud. 
intr. şi postfaţă de Vasile Adrian Carabă, Nemira, Bucureşti, 2010. 

8 In studiul său, Grundlegende Gedanken uber die byzantinische Philosophie 
(Byzantina, 90 (1977), 169-186), Theodor Nikolaou începe printr-o întrebare 
provocatoare: „Există o filosofie bizantină?" Deşi astăzi s-au făcut mulţi paşi în 
studiul filosofiei bizantine, întrebarea persistă încă în mediile savanţilor, iar o 
dezbatere amplă în jurul acestei teme încă nu a avut loc. Departe de a fi o istorie 
a filosofiei, lucrarea publicată sub coordonarea Katerinei Ierodiakonou, 
Byzantine Philosophie and itsAncient Sources (Oxford University Press, 2002), 
poate fi un ghid de încredere în această chestiune. 

9 Herbert Hunger, „Endre von Ivânka (24 September 1902 - 6 Dezember 
1974)“, Jahrbuch der Osterreichischen Byzantinistik, 24 (1975), 337-339. Vezi în 

pe la Dionisie Areopagitul şi merge mai departe spre Bizanţul Paleolo- 
gilor cu faimoasele lui dispute teologice, între care cea isihastă avea să lase 
urme adânci peste veacurile post bizantine. Deşi se poziţionează critic faţă 
de gândirea Sfântului Grigorie Palama, apropiindu-se de linia tomistă a lui 
Martin Jugie, Endre v. Ivânka înţelege şi recunoaşte importanţa acesteia 
pentru mistica ortodoxă şi pentru modul filosofic de a gândi al bizan¬ 
tinilor ultimei epoci de existenţă a imperiului. In studiul „Isihasm şi pala¬ 
mism” 10 face distincţie între isihasm ca mişcare mistică, preexistentă epocii 
Paleologilor (1261-1453), şi palamism, aşa cum este numită în Occident 
sinteza teologică isihastă a Sfântului Grigorie Palama. Fireşte, se axează 
atât pe diferenţe, cât şi pe interferenţe. Alte două studii, „Palamismul şi 
tradiţia patristică” 11 şi „Fundamentul patristic al doctrinei palamite” 12 , 
abordează chestiunea rădăcinii patristice a sintezei amintite. Pe de altă 
parte, nu putea trece cu vederea importanţa Palamismului pentru filosofie 
şi istoria culturii, lucru materializat în „Semnificaţia filosofică şi istori- 
co-spirituală a palamismului” 13 . Pentru a ne păstra oarecum în registrul sim¬ 
bolic al bizantinilor, poate nu întâmplător ultimul studiu publicat de 
Ivânka este tot despre isihasm, tema fiind viziunea luminii: „Despre vederea 
luminii isihaste” 14 . O idee comună care poate fi regăsită în aceste studii este 
aceea că influenţa teologiei Sfântului Grigorie de Nyssa, a celei evagriene şi 
areopagitice asupra gândirii Sfântului Grigorie Palama nu reprezintă nimic 
altceva decât un „platonism inconştient”. Toate aceste studii apar reunite 
în capitolul „Isihasm şi Palamism” din lucrarea sa Plato Christianus 15 . 


acest sens şi studiul său: Die Autorschaft der Homilien MPG 44, 257-297, 
„Poseidonios bei den kappadokischen Kirchenvătern”, Byzantinische Zeitschrift 
36 (1936) 46-57. 

10 „Hesychasmus und Palamismus”, în Jahrb. derosterr. Byzantin. Gesellschaft 
2 (1952) 23-34. Toată bibliografia lui Endre von Ivânka se găseşte în revista 
Kairos, 15 (1973), 319-323. Thomas von Bogyayafirmăîn articolul citat mai sus 
(art. cit., p. 299) că această bibliografie ar fi incompletă. O altă listă bibliografică 
a lucrărilor lui Ivânka nu ştiu să mai existe. 

11 „Palamismus und Vătertradition”, în L’Eglise et Ies Eglises (1954), 29-46. 

12 „Le fondement patristique de la doctrine palamite”, în Akten des VIII. 
Byzantinologenkongresses, Saloniki (1955), 127-132. 

13 „Die philosophische und geistesgeschichtliche Bedeutung des Palamismus”, 
în Atti dell‘ VIII Congresso di Studi Bizantini ,Vol. I, 124-129. 

14 „Zur hesychastischen Lichtvision”, în Kairos, 13 (1971), 81-95. 

15 Endre v. Ivânka, Plato Christianus, pp. 389-445. 

In studierea filosofiei antice, Endre v. Ivânka a început cu Aristotel şi 
aristotelismul 16 , probabil atât datorită unei afinităţi personale, posibil de 
natură teologică, cât şi sub influenţa profesorului său von Arnim, 
impulsionat însă şi de noua direcţie dată studiului filosofiei Stagiritului de 
Werner Jaeger. Faţă de cel din urmă îşi exprimă un punct critic în „Ana¬ 
liza metafizicii la «Aristotelul» lui Jaeger" 17 . In acest studiu se dovedeşte 
studentul profesorului său! îşi susţine profesorul, pe von Arnim, în disputa 
cu Jaeger şi discipolii săi. Von Arnim era în dezacord cu aceştia cu privire 
la datarea Metafizicii, a Eticii Nicomahice şi a Politicii lui Aristotel, dar s-a 
dovedit şi în consonanţă cu adversarii săi în legătură cu ideea că Aristotel 
a evoluat de la platonism la empirism 18 . Atât acest studiu al lui Ivânka, cât 
şi un altul, vizând polemica împotriva lui Platon în dezvoltarea metafizicii 
lui Aristotel 19 , un studiu ce merge pe linia celui deja amintit, au fost 
apreciate de renumitul savant german Klaus Oehler ca fiind „de o actua¬ 
litate obiectivă de nedepăşit" 20 . Alte studii şi articole importante despre 
Aristotel: „Cunoaşterea intuitivă la Kant şi la Aristotel" 21 ; „Despre proble¬ 
matica psihologiei aristotelice" 22 ; „Conceptul lui Aristotel despre formă" 23 . 


16 „Sur la composition du «de anima» d’Aristote", în Revue Neoscolastique de 
Philosophie, 33 (1930), 77-83. 

17 „Die Behandlung der Metaphysik in Jaegers’ «Arisoteles»", în Scholastik, 
7 (1932), 1-23. Werner Jaeger a fost primul savant care a negat caracterul unitar 
al lucrării lui Aristotel „Metafizica", considerând că ea formează o sumă de cuvân¬ 
tări ţinute ocazional de acesta, fapt ce ar fi demonstrat de contradicţiile existente 
în interiorul ei. Astfel, lucrarea oglindeşte o evoluţie conceptuală a lui Aristotel în 
domeniul metafizicii. Vezi: Werner Jaeger, Studieri zur Entstehungsgeschichte der 
Metaphysik des Aristoteles, Berlin 1912 şi Idem, Aristoteles. Grundlegung einer 
Geschichte seinerEntwicklung, Berlin, 1923. 

18 Hellmut Flashar, Eidola: ausgewăhlte kleine Schriften, Amsterdam, 1989, 
[238] 262, n. 1. Intre Hans von Arnim (1859-1931) şi Werner Jaeger (1888-1961) 
există, totuşi, un punct comun, şi anume Ulrich von Wilamowitz-Moellendorff 
(1848-1931), ai cărui discipoli îi putem considera pe amândoi, fireşte în epoci 
diferite ale activităţii acestuia. 

19 „Die Polemik gegen Platon im Aufbau der aristotelischen Metaphysik", 
în Scholastik 9 (1934), 520-542. 

20 Klaus Oehler, Die Lehre vom noetischen und dianoetischen Denken bei Plato 
undAristoteles, Miinchen, 1962/1985, nota 1, p. 172/73. 

21 „La connaissance intuitive chez Kant et chez Aristote", în Revue Neosco¬ 
lastique de Philosophie, 33 (1931) 381-399, 470-487. 

22 „Zur Problematik der aristotelischen Seelenlehre", în Autour d’Aristote 
(1955), 245-253 (Despre problematica psihologiei aristotelice). 

23 „Der aristotelische Formbegriff", în Gestalthaftes Sehen, Darmstadt, 1960. 

In mod firesc, în preocuparea pentru gândirea patristică şi bizantină nu 
putea lipsi studiul comparativ al lui Platon şi Aristotel şi receptarea 
acestora în cele două lumi creştine, apuseană şi răsăriteană: „Aristotelismul 
şi platonismul în gândirea teologică. Teologia apuseană şi răsăriteană" 24 ; 
„Rolul platonismului şi al aristotelismului în apariţia spiritualităţii răsă¬ 
ritene şi apusene" 25 ; „Conceptul de adevăr al filosofiei existenţialiste - 
comparat cu cel platonic-aristotelic-tomist" 26 ; „învăţătura aristotelică şi 
tomistă despre suflet" 27 ; „De la platonism la teoria misticii (Despre gno- 
seologia lui Grigorie de Nyssa)" 28 ; „Despre problema neoplatonismului 
creştin. I. Ce înseamnă, de fapt, neoplatonism creştin? II. In ce măsură este 
Pseudo-Dionisie Areopagitul neoplatonic?" 29 ; „Poziţionarea spirituală a 
lui tieq'l dgxdJV între neoplatonism, gnoză şi ortodoxie creştină" 30 . 

Un capitol special în activitatea sa de cercetare îl reprezintă 
receptarea lumii bizantine în Apusul latin: „Apusul şi Bizanţul" 31 ; 
„Teologumene bizantine şi filosofeme eline în gândirea cisterciană 
bernardină" 32 ; „Bizanţul: Orient sau Europa?" 33 . Tot aici pot fi incluse 
şi studiile cu privire la rolul şi importanţa Bisericii Răsăritene în 
încreştinarea şi reliefarea creştinismului pe teritoriul Ungariei de astăzi: 


24 „Aristotelismus und Platonismus im theologischen Denken. Westliche 
und ostliche Theologie", în Scholastik, 14 (1939), 373-396. 

25 „A platonizmus es az aristotelizmus szerepe a keleti es a nyugati 
szellemiseg kialakulâsâban", în Theologia (1943), 61-70. 

26 „Der Wahrheitsbegriff der Existenzphilosophie - verglichen mit dem 
platonisch-aristotelisch-thomistischen", în Geistige Stromungen der Gegenwart 
im Lichte des Katholizismus (1947), 67-96. 

27 „Aristotelische und Thomistische Seelenlehre", în Publicat. Universit. de 
Louvain, 1955, 21-28. 

28 „Vom Platonismus zur Theorie der Mystik (Zur Erkenntnislehre Gregors 
von Nyssa)", în Scholastik, 11 (1936), 163-195. 

29 „Zum Problem des christlichen Neuplatonismus" I. „Was heifit eigentlich 
christlicher Neuplatonismus?" II. „Inwieweit ist Pseudo-Dionysius Areopagita 
Neuplatoniker?", în Scholastik, 31 (1956), 31-40 şi 384-403. 

30 „Der geistige Ort von negi dyx<iiv zwischen dem Neuplatonismus, der 
Gnosis und der christlichen Rechtglăubigkeit", în Scholastik, 35 (1960) 481-502. 

31 „Abendland und Byzanz", în Wissenschaft und Weltbild (1948) 205-219. 

32 „Byzantinische Theologumena und hellenische Philosophumena im 
zisterziensisch-bernhardinischen Denken", în Bemhard von Clairvaux, Mânch 
und Mystiker, Wiesbaden 1955, 168-175. 

33 „Byzanz - Orient oder Europa?", în Orient und Okzident in Vergangenheit 
und Gegenwart, Graz, 1959, 1-7. 

„Biserica greacă şi monahismul grec în Ungaria medievală" 34 ; „Ungaria 
între Roma şi Bizanţ" 35 . 

In afară de Dionisie Areopagitul şi Toma d’Aquino, alte personalităţi 
ale culturii răsăritene şi apusene care s-au bucurat de interes din partea 
lui Endre v. Ivânka au fost Augustin (354-430), Gerardo Sagredo sau 
Gerhard/Gellert de Cenad/Csanâd (fi046), Bernard de Clairvaux 
(1090-1153), Hugo de Balma (tl305), Rene Descartes (1596-1650), 
Vladimir Soloviov (1853-1900) şi Martin Heidegger (1889—1976) 36 : 
„Cunoaşterea nemijlocită a lui Dumnezeu ca fundament al cunoaşterii 
naturale şi ca scop al aspiraţiei supranaturale la Augustin" 37 ; „Ideologie 
romană în «De civitas Dei»" 38 ; „Corpus Areopagiticum la Gerhard de 
Csanâd" 39 ; „Structura sufletului potrivit Sfântului Bernard" 40 ; „Hugo 
de Balma" 41 ; „Locul cartezianismului în istoria filosofiei" 42 ; „Despre 
filosofia lui Vladimir Soloviov. Rusianismul şi teologia patristică" 43 ; 
„Filosofia lui Heidegger şi metafizica antică" 44 . 

Se pare că Endre v. Ivânka s-a exprimat mai liber şi mai clar prin 
studii şi mai puţin prin cărţi, acestea din urmă numărând doar trei, din 
care una reprezintă o sumă de articole publicate, reprezentative pentru 
tema tratată. 


34 „Griechische Kirche und griechisches Monchtum im mittelalterlichen 
Ungarn", în Orientalia Christiana, 8 (1942), 183-194. 

35 „Ungar zwischen Rom und Byzanz", în Blick nach Osten (1949), 14 p. 

36 Schwarz, art. cit., 431. 

37 „Die unmittelbare Gotteserkenntnis als Grundlage des natiirlichen 
Erkennens und als Ziel des iibernaturlichen Strebens bei Augustin", în 
Scholastik, 13 (1938), 521-543. 

38 „Romische Ideologie in der «Civitas Dei»“, în Augustinus Magister, Etudes 
Augustiennes, 3 (1954), 411-417. 

35 „Das «Corpus Areopagiticum» bei Gerhard von Csanâd" în Traditio (1959), 
205-222. 

40 „La structure de l’âme selon S. Bernard", în Analecta Sacri Ordinis 
Cisterciensis, 9 (1953) 202-208 (în maghiară). 

41 „Hugo de Balma" (ung.), în Theologia (Budapesta), 6 (1939), 58-65; 112-183. 

42 „Die Stellung des Carrtesianismus in der Geschichte der Philosophie", în 
Descartes-Feschtschrift der Mailânder Universitât, Milano, 1937, 473-485. 

43 „Zur Philosophie Wl. Solowjews. Russentum und Vătertheologie", în 
Orientalia Christiana , 32 (1933), 159-167. 

44 „Heidegger filozofiâja es az okori metafizika", în Bolcseleti kozlemenyek 
(Note filosofice), 123-134. 

Prima carte, Elenic şi creştin în viaţa spirituală a Bizanţului timpuriu 45 , 
apărută în 1948, este o analiză minuţioasă a structurii filosofice a curentelor 
teologice din perioada timpurie a gândirii patristico-bizantine: secolele 
IV-Vm. Această structură filosofică este determinată de receptarea diferită 
a conceptelor filosofice dominante ale timpului în virtutea apartenenţei la 
o şcoală sau alta a vremii. Pe de altă parte, filosofia timpului este de cele 
mai multe ori mijlocul prin care se exprimă păgânismul oriental cult, încât, 
printr-o întrebuinţare servilă a ei, se ajunge la un creştinism după chipul 
păgânismului sau al neoplatonismului, aşa cum se poate observa în cazul 
ereziilor antitrinitare de factură subordinaţianistă. Rolul determinant în 
înfrângerea acestei religii filosofice le-a revenit Capadocienilor cărora 
Endre v. Ivânka le acordă două capitole mari, poate cele mai „teologice" 
ale lucrării. Şi în privinţa ereziilor hristologice - nestorianismul şi 
monofizitismul - apărute tot în mediul oriental, mai exact în cel sirian şi 
egiptean, se aplică aceeaşi analiză. Interesant este faptul că, potrivit lui 
Ivânka, mediul sirian mesopotamian, neafectat de curentele filosofice 
greceşti, este ortodox, fapt dovedit de Sfântul Efrem Şirul sau de succesorul 
său Rabbulas, dar, odată intrată sub influenţa Antiohiei elenizate, siriani- 
tatea se „infestează" de eterodoxie, mai exact de dioprosopism, concepţie 
teologică dominată de aristotelism. Iconoclasmul, ultimul curent teologic 
tratat, stă sub influenţa gândirii monofizit-dualiste, care ascunde aceeaşi 
teamă plotiniană faţă de reprezentarea figurativă în virtutea ideii că materia 
este rea în sine, teologic spus „este lipsită de slavă şi moartă". 

Tot în direcţia receptării filosofiei antice în lumea creştină în general şi 
răsăriteană-bizantină în special este deja amintita lucrare „Plato Christianus. 
Receptarea şi reconfigurarea platonismului de către Părinţii [Bisericii 7“ 46 , 
apărută în 1964 la Johannes Verlag Einsiedeln şi care cuprinde, ordonate 
tematic, multe din studiile deja publicate, acoperind o perioadă de aproape 
treizeci de ani de cercetare. Este o lucrare cu o plajă destul de mare de aco¬ 
perire, căci porneşte din secolul al LH-lea, de la Origen, trece prin teologia 
Sfinţilor Grigorie de Nyssa, Dionisie Areopagitul şi Maxim Mărturisitorul 
şi ajunge până în secolul al XlV-lea, la Grigorie Palama. Nu se limitează 
doar la autori răsăriteni, Plato Latinus regăsindu-se atât în analiza gândirii 
Fericitului Augustin, cât şi în cea a teologiei latine medievale. Linia lucrării 


15 Această lucrare reprezintă prima traducere în limba română din opera lui 
Ivânka. Mai există doar o traducere în limba maghiară. 

46 Plato Christianus, Ubemahme und Umgestaltung des Platonismus durch 
die Vâter, Johannes Verlag Einsiedeln, 1964/1990. 



132 


Vasile Adrian Carabă 


este mai degrabă una teologică decât filosofică şi urmăreşte o distincţie 
clară a ceea ce este ortodox de eterodox, fapt criticat de anumiţi savanţi 47 . 
In orice caz, viziunea lui Endre v. Ivânka în fiecare din subiectele prezen¬ 
tate aici este în armonie cu cea a Bisericii sale. In ciuda anumitor critici 
apărute la adresa cărţii, Plato Christiarius este o lucrare de pionierat într-o 
epocă în care filosofia era doar parte a literaturii bizantine şi care a avut 
o influenţă asupra dinamicii studiilor de filosofie bizantină. 

Ultima carte, cu o temă de ideologie politică bizantină, care exprimă 
şi viziunea sa istoriografică, sintetizată mai sus, este Imperiul romeilor şt 
poporul lui Dumnezeu. Conştiinţa de credinţă, de stat şi de popor a bizan¬ 
tinilor şi influenţa sa asupra ţinutei spirituale a Bisericii şi a Europei 
Răsăritene 48 . Este o lucrare aparte în preocupările lui Ivânka, având 
legătură cu lucrările mai sus prezentate doar prin acele accente de filosofie 
politică aplicate ideologiei bizantine. Lucrarea este o analiză a ideologiei 
bizantine văzute din perspectiva izvoarelor sale - concepţiile politice 
romane şi influenţele orientale - a dezvoltării ei pe parcursul a mai bine 
de o mie de ani de existenţă a imperiului şi coboară în timp până în Rusia 
Ţaristă. Fireşte, este un studiu comparativ a ceea ce înseamnă ideologie 
în Est şi Vest. Pe de altă parte, cartea aceasta se deosebeşte metodologic de 
celelalte două prin faptul că este mai puţin o analiză minuţioasă a iz¬ 
voarelor care vin să susţină această ideologie din perspectiva largă a sta¬ 
diului cercetării, cât, mai ales, o interpretare proprie a acesteia, aşadar, 
o exprimare a propriei viziuni. 

Vasile Adrian Carabă 


47 Unul dintre aceştia este Paul Oskar Kristeller: „Ivânka este atât de puternic 
ancorat în adevărul teologiei catolice şi în acele aspecte ale gândirii ortodoxe 
greceşti [...], încât în mod constant condamnă şi respinge acele teorii eretice sau 
păgâne care ar fi în contradicţie cu ea“. Asta ar „deranja pe cititorul ataşat de alte 
teologii sau pe unul care este interesat în primul rând de descrierea obiectivă a 
ideilor exprimate de gânditorii antici şi medievali, indiferent că sunt creştini sau 
păgâni, ortodocşi sau eretici şi care este convins că istoria filosofiei poate fi stu¬ 
diată separat de teologie şi poate cuprinde chiar şi multe doctrine care, în mod 
tradiţional, sunt considerate ca parte a teologiei”; „Review to Plato Christianus", 
în Speculum , 42/2 (1967), 374-375. Aceste cuvinte par să întărească ideea că Endre 
von Ivânka nu a fost doar în ultimul rând teolog. 

48 Rhomâerreich und Gottesvolk. Das Glaubens-, Staats- und Volksbewusstsein der 
Byzantiner und seine Auswirkung auf die ostkirchlich-osteuropâische Geisteshaltung, 
Alber Verlag Freiburg, 1968. Scurtă prezentare a lucrării făcută de W. Kaegi; vezi 
nota 5. 

